text:
Archive for July, 2009
རྔ་བ་རྒྱལ་ཁམས་པ།
————
སྤྱི་ལོ་སྔོན། 427—347
མཁས་པའི་དབང་བོ་སྐུ་ཞབས་ཕི་ལ་ཁྲོས་མཆོག་ནི། བདག་ཉིད་ཆེན་པོ་ས་ཁུར་ཁྲེ་སི་མཆོག་གི་སློབ་མའི་གཙོ་བོ་ཞིག་ཡིན་ལ། ཁོང་ཨ་ཐེན་གྲོང་ཁྱེར་གྱི་སྐུ་དྲག་ཆེན་པོ་ཞིག་རྒྱུད་དུ་སྐུ་འཁྲུངས་ཤིང་། ཡབ་གཞིས་ཀྱི་གནས་སྟངས་ལས་དཔོན་གྱི་གོ་གནས་ཤིག་ལས་སླ་བོར་རག་ཐུབ་པར་ཐེ་ཚོམ་མི་འདུག་མོད། སྐེ་གཅོད་སྣ་བྲེག་དང་། དཔྱངས་འདོག་གསོན་དུར་སོགས་སྐབས་དེའི་ཆབ་སྲིད་ཀྱི་གདུག་རྩུབ་ལག་ལེན་དེར། སྐྱོ་ཤས་ཞེན་ལོག་ངེས་འབྱུང་ངང་གིས་སྐྱེས་ཏེ། དཔོན་གནས་གང་ཡང་ཐུགས་གཉེར་གནང་མི་འདུག་ཅིང་། ཁོང་གིས་སྲིད་གཞུང་བཟང་བོ་ཞིག་གིས། མི་ཡ་རབས་སྐུ་ཞབས་ས་ཁུར་ཁྲེ་སི་ལྟ་བུ་སྐུ་སྲོག་བཀྲོངས་པ་ནི། རྒྱལ་འབངས་གཉིས་ཆར་ཕན་ཉེས་དང་། གྱོང་གུད་ཆེན་པོ་ཞིག་ཡིན་པར་ཡང་ཡང་དྲན་སྐུལ་གནང་ཞིང་། དགུ་རིག་ཨ་ཐེན་གྱི་གྲོང་ཁྱེར་ནང་། ཤེས་འཇོན་གཉིས་ལྟན་གྱི་དཔོན་རིགས་བཟང་བོ་ཞིག། ཉིན་སྐར་ལྟ་བུར་གྱུར་པ་གཟིགས་ནས། སྐབས་དེའི་སྤྱི་ཚོགས་ཀྱི་སྲོལ་ཀ་་ངན་གྲས་མཐའ་དག བཅོས་བསྒྱུར་གཏོང་རྒྱུའི་ཐུགས་དམ་རྒྱ་ཆེར་བཞེས་ཏེ། རང་ཉིད་སྐུ་སྒེར་ནས་སློབ་གྲ་ཞིག་ཆེད་གཉེར་འཛུགས་སྐྲུན་གནང་། Read the rest of this entry »
Posted by དགེ་རབ་ on July 31st, 2009 in གསར་འགྱུར། |
6 མཆན་ »
རྔ་བ་རྒྱལ་ཁམས་པ།
————
སྤྱི་ལོ་སྔོན། ༤༦༩-༣༩༩
Socrates
ནུབ་ཕྱོགས་ཀྱི་མཚན་ཉིད་རིག་པའི་མེས་པོར་གྲགས་པ། སྐུ་ཞབས་ས་ཁུར་ཁྲེ་སི་མཆོག་ནི། སྤྱི་ལོ་སྔོན་གྱི་ལོ་བཞི་བརྒྱ་དྲུག་ཅུ་རེ་གྲངས་ནང་། དགུ་རིག་གི་གྲོང་ཁྱེར་ཨ་ཐེན་སིར་ཕེབས་པ་ཞིག་ཡིན། ཁོང་ནུབ་ཕྱོགས་ཀྱི་མཚན་ཉིད་རིག་པ་སྨྲ་མཁན་ཐོག་མ་དེ་མིན་ནའང་། རང་གི་བཟང་ངན་དབྱེ་འབྱེད་ཀྱི་བསམ་བློའི་ལྟ་བ་དང་། འདོད་ཆུང་ཆོག་ཤེས། དྲང་བདེན་བག་ཡོད་སོགས་དམིགས་བསལ་སྐུ་ཡོན་གྱི་ཁྱད་པར་ལས། ནུབ་ཕྱོགས་ཀྱི་མཚན་ཉིད་རིག་པའི་མཁས་པ་རིམ་ཕེབས་ཀྱི་དབུས་ན། ༼ནུབ་ཕྱོགས་ཀྱི་མཚན་ཉིད་རིག་པའི་མེས་པོ༽དང་། ༼ཨ་ཐེན་སིའི་མཁས་པའི་ཁྱུ་མཆོག༽ཅེས་ཐུན་མོང་མ་ཡིན་པའི་སྙན་གྲགས་ཀྱི་ས་ཁོངས་ཤིག་ཁེར་འཛིན་བྱས་འདུག ཁོང་རྒྱུན་པར་ཞབས་རྗེན་དུ་ཕེབས་པ་ལས་ཞབས་ཕྱགས་ཡེ་མི་བནབས་ཤིང་། ཟས་གོས་ཀྱང་ངན་ངོན་ཙམ་ལས་རྒྱས་སྤྲོས་ཆེན་པོ་དེ་འདྲར་ཐུགས་མི་དགྱེས། ནམ་རྒྱུན་ཉི་འོག་ཏུ་བཞུགས་ནས་དོན་གནད་མཐའ་དག་གཞན་དང་མཉམ་པོར་བཀའ་གྲོས་བགྲོ་གླེང་འདྲ་མཛད། Read the rest of this entry »
Posted by དགེ་རབ་ on July 30th, 2009 in རྩོམ་རིག |
7 མཆན་ »
kalsanglodeo
གཞིས་ལུས་བོད་མི་མང་ཆེ་བ་དང་བྱེ་བྲག་ཏུ་གྲོང་གསེབ་ཁག་ཏུ་ཡོད་པའི་བོད་མི་ཚོ་ལ་དཔལ་འབྱོར་ཐོག་འཕྲད་པའི་དཀའ་ངལ་དེ་སེལ་བར།
ཕྱི་རྒྱལ་དུ་ཡོད་པའི་བོད་མྀའི་སྤྱི་ཚོགས་ནང་གི་སྒེར་མིའམ་ཚོགས་པ་ཁག་ལ་དམིགས་བསལ་གྱི་གོ་སྐབས་དང་འོས་འགན་འདྲ་མིན་ག་རེ་ཡོད་པ་རེད།
སྤྱིར་བཏང་ཕྱོགས་གཉིས་ཀྱི་སྟེང་ནས་གོ་སྐབས་དང་འོས་འགན་ཡོད་སྙམ། སློབ་གསོ་སྟེ་སྤྱི་ཚོགས་ཀྱི་འགྲོས་དང་བཏུན་ནས་ཡར་རྒྱས་ཀྱི་ལམ་ལ་ཞུགས་དགོས་ན་སློབ་གསོ་ནི་རྒྱལ་ཁབ་དང་མི་རིགས་གང་ཡིན་ཡང་མེད་དུ་མི་རུང་པ་ཞིག་རེད། ཕྱིའི་ལོ་ ༡༩༥༩ ལོར་ང་ཚཽས་གངས་ཅན་བོད་ཀྱི་རང་དབང་ཡོངས་སུ་ཤོར་ནས་ཕྱི་ལོ་ ༡༩༧༨ བར་གཞིས་ལུས་བོད་མི་མང་གིས་རྒྱ་དམར་གཞུང་གིས་སྡུག་རྩུབ་འོག་ཆེས་སྐྱོ་བའི་འཚོ་བར་རོལ། སྐབས་དེའི་ནང་བོད་ཀྱི་ཆོས་དང་རིག་གཞུང་ལ་སློབ་སྦྱོང་བྱ་རྒྱུ་ཕར་བཞག་བོད་སྐད་ཙམ་ཡང་བཤད་མི་ཆོག་པའི་ཡ་ང་བའི་གནས་ཚུལ་མང་པོ་བྱུང་ཡོད། ཕྱི་ལོ་ ༡༩༨༠ ལོ་ནས་རྒྱ་ནག་གི་སྲིད་བྱུས་གུ་ཡངས་ཅུང་ཙམ་སོང་བ་དང་ཆབས་ཅིག་པཎ་ཆེན་རིན་པོ་ཆེ་མཆོག་གཙོ་བོས་གཞིས་ལུས་ཁྲོད་ཀྱི་མཁས་པ་དག་གིས་དབུ་ཁྲིད་དེ་བོད་ཀྱི་མཐུན་མོང་མིན་པའི་ཆོས་དང་རིག་གཞུང་སོགས་ལ་མཛད་རྗེས་མི་དམན་པ་བཞག་མོད། འོན་ཀྱང་རྒྱ་དམར་གྱི་སྟངས་འཛིན་འོག བོད་རིགས་གཞོན་སྐྱེས་མང་པོ་གསོ་སྐྱོང་བྱས་པ་དག་ལ་སློབ་གསོ་ཕྱོགས་ཀྱི་ལས་ཀ་ཙམ་ལས་དམག་སྲིད་དང་དཔལ་འབྱོར་ལས་རིགས་ཀྱི་ཁོངས་སུ་ཞུགས་ཐུབ་མེད། བོད་རིགས་གཞོན་སྐྱེས་ཁག་ལ་དེང་དུས་དང་མཐུན་པའི་ཆབ་དཔལ་དམག་དོན་བཅས་ཀྱི་གོ་སྐབས་རྒྱ་གཞུང་ནས་ནམ་ཡིན་ཡང་བཀག་ཡོད། ཕྱི་ལོ་༡༩༨༩ ལོ་པཎ་ཆེན་རིན་པོ་ཆེར་སྐུ་བཤེགས་པ་ནས་བཟུང་རྒྱ་གཞུང་གིས་ཅུང་གུ་ཡངས་པའི་མི་རིགས་སྲིད་བྱུས་དེའང་རིམ་གྱིས་མེད་པར་བཟོས། དེང་སང་སློབ་གྲྭ་ཁག་གི་བོད་ཡིག་སྡེ་ཚན་དག་མིང་ཙམ་ལས་ལྷག་མེད། དུས་རབས་ཉི་ཤུ་བའི་དུས་མགོར་སྐྱེས་པའི་མཁས་དབང་ཁག་རྫོགས་ཉེ་ལ། དུས་རབས་ཉི་ཤུ་བའི་དུས་མཇུག་ཏུ་སྐྱེས་པའི་རྗེས་རབས་པ་དག ཡུན་གྱིས་ར་མིན་ལུག་མིན་གྱི་དཔེར་ལྟར་རང་གི་རིག་གཞུང་ཡང་མ་ཤེས་མི་རིགས་གཞན་གྱི་རིགས་གཞུང་ཡང་མི་ཤེས་པའི་དུས་ཞིག་སླེབས་པར་སྔོན་འགོགསགྲ་བསྒྲིགས་བྱ་བར་རང་དབང་ལུང་པར་བཞུགས་པའི་རང་རིགས་བོད་མི་ཡོངས་ལ་འགན་དང་གོ་སྐབས་གང་མང་ཡོད། Read the rest of this entry »
Posted by རྡོ་རྗེ་དབང་ཕྱུག་ on July 30th, 2009 in སྣ་ཚོགས། |
མཆན་མི་འདུག »
དེ་རིང་དུས་བབ་དྲ་རྒྱའི་ཐོག་ནས་གཤམ་གྱི་སྐུ་པར་འདི་མཇལ་བྱུང་། ཞལ་རས་ལ་གཞོན་ཉམས་རྒྱས་པའི་བླ་མའི་ཞལ་རས་འདིས་དགའ་དད་ཀྱི་སྤུ་ལོང་གཡོ་བ་བར་བྱས།
-
- ཕྱི་ཚེས་ ༢༨ ཉིན་པོ་ལན་ཌིའི་ཝར་སོ་གཙུག་ལག་སློབ་གཉེར་ཁང་དུ་གསུང་བཤད་གནང་བཞིན་པ། པར་དབང་། AFP
Posted by དགེ་རབ་ on July 29th, 2009 in གསར་འགྱུར། |
3 མཆན་ »
མགོན་པོ་ཕྱག་གཉིས་པ།
འཛམ་གླིང་ནང་ཆོས་ལུགས་མང་པོ་ཞིག་ཡོད་པ་རེད། དེའི་ནང་ནང་པ་སངས་རྒྱས་པའི་ཆོས་འདི་རྒྱ་ཆེ་ཤོས། གཏིང་ཟབ་ཤོས། འཐུས་ཚང་ཤོས་ཤིག་གི་གྲས་ཡིན་པ་དེ་ནི་བཤད་མ་དགོས་པ་ཞིག་རེད། དེ་ཡང་ནང་ཆོས་ཟེར་ན་སངས་རྒྱས་ཀྱི་གསུང་གཅིག་པོ་མིན་པར། གནའ་ནས་ད་བར་གྱི་སངས་རྒྱས་ཀྱི་རྗེས་འཇུག་པ་མང་པོ་ཞིག་ནས་ལྗགས་རྩོམ་གནང་བ་དེ་དག་ཀྱང་དེར་འདུས་ཡོད་པ་རེད། དེ་བས་ད་ལྟ་མང་བོ་ཞིག་ནས་ ་་ཚན་རིག་དང་དཔུང་བ་མཉམ་གཤིབ་ཀྱིས་འགྲོ་ཐུབ་་ ཟེར་གྱི་ཡོད་པ་རེད། ཡིན་ན་ཡང་། གྲ་མ་ཆག་གྲུ་མ་ཞིག་པར་ཁྱོན་ཡོངས་ནས་ཚན་རིག་དང་མཐུན་གྱི་ཡོད་ཟེར་ན་དེ་ནི་ཡོངས་ཐབས་མེད་པ་ཞིག་རེད། ལྟ་བ་མི་མཐུན་པ་ཞིག་བྱུང་བྱུང་ཚང་མར་ཁ་གཏད་གཅོག་དགོས་ན་རྣམ་པ་ཚོར་སྐུ་མཉེལ་བོ་ཡོང་གི་རེད།
ངས་བལྟས་ན་ཁྱེད་ཚོ་འགའ་རེས་རང་གི་ཨ་ཕའི་ཁ་ཕར་ངོས་ཟིན་གི་མེད་པ་དང་བདག་གཅེས་བྱེད་སྟངས་ཤེས་གི་མི་འདུག རིའི་རྒྱལ་པོ་རི་རབ་རྡུལ་ཕྲན་མཚོན་གྱིས་གཏོར་ནའང་གཏོར་ཆུག རྫུ་འཕྲུལ་གྱིས་མཁའ་ལ་འཕུར་མཁན་ཚོའི་རྐང་པ་རྣོན་པོ་གྲི་ཡིས་བཅད་ནའང་གཅོད་ཆུག དྲག་རྩལ་མཐུ་སྟོབས་ཅན་གྱི་སྲུང་མ་ཚོ་མི་མངོན་དབྱིངས་སུ་འདེད་ནའང་འདེད་ཆུག འཇིག་རྟེན་ཆགས་རབས་ཀྱི་དེབ་ཐེར་མཐུག་པོ་དག་དམར་པོ་མེ་ལ་བསྲེགས་ནའང་སྲེགས་ཆུག དེ་དག་ནི་ཨ་ཕའི་ཁ་ཕོར་དང་འབྲེལ་བ་ཡོད་དུ་ཆུག་དང་ཨ་ཕའི་ཁ་ཕོར་ངོ་མ་དེ་མིན་པ་འདྲ།
དེས་ན་ཨ་ཕའི་ཁ་ཕོར་ངོ་མ་དེ་གང་ཞིག་རེད། ཨ་ཕའི་ཁ་ཕོར་ངོ་མ་དེ་འཛམ་གླིང་གི་ཆོས་རིག་ག་འདྲ་ཞིག་གི་མཉམ་དུ་བཞག་ཀྱང་ཀུན་གྱི་ནང་དུ་མུ་ཏིག་གི་རྡོག་པོ་ཞིག་བཞིན་འོད་ཟེར་ལམ་ལམ་འཕྲོ་བཞིན་པ་དེ་རེད། ཚན་རིག་པ་དང་བཅས་པའི་རྒོལ་བ་སྟོང་གིས་གཙེས་ཀྱང་གཞོམ་མེད་རྡོ་རྗེའི་རི་བོ་བཞིན་དུ་ཚུགས་པར་དཀའ་བ་དེ་རེད། དེ་ནི། མི་རྟག་དུ་ཁ་སྟོང་བ་བདག་མེད་པ་ཟེར་བའི་ཚིག་བཞི་བོ་འདི་ཡིན་ལས་ཆེ། དེ་ནི་བདེན་པ་བཞི། བདེན་པ་གཉིས་ཟེར་བ་འདི་ལོས་ཡིན་སྙམ། དེ་ནི་ལྟ་བ་རྟེན་འབྱུང་སྤྱོད་པ་འཚེ་བ་མེད་པ་ཟེར་བ་འདི་ལོས་ཀྱང་ཡིན། དེ་ནི་ཞིབ་ཚགས་པོ་དང་ལྡན་པར་དབྱེ་བ་ཕྱེ་བའི་སེམས་དང་སེམས་བྱུང་ཉོན་མོངས་དང་བཅས་པ་དང་། དེའི་གཉེན་པོར་གྱུར་པའི་གསུང་གི་བདུད་རྩི་འདི་ཚོ་ཡིན་པ་བཤད་ཅི་ལ་དགོས། ཨོ་ད་རུང་སྟོང་ཉིད་སྙིང་རྗེ་ཟེར་བ་འདི་ཡང་རེད་དོ་ཟེར།
རྩ་ཆེ་བའི་ཡིད་བཞིན་གྱི་གསོལ་ཕོར་འདི་འདྲ་ཞིག་ཡོད་བཞིན་དུ་སུ་གང་ཞིག་ལ་ཁྱེད་ཚོ་དགྲ་བསག་ཏུ་འགྲོ་གི་ཡིན། འདི་འདྲར་ཐུག་ན་མགོན་པོ་ཕྱག་གཉིས་ཀྱི་ཕྱག་ཟུང་ཡང་ཐལ་མོ་མ་སྦྱར་རང་སྦྱར་རེད།
Posted by dhatsenpa on July 28th, 2009 in གསར་འགྱུར། |
38 མཆན་ »
ང་ཚོ་ཚང་མས་ཤེས་གསལ་ལྟར། ཟམ་གདོང་རིན་པོ་ཆེ་སྐྱར་དུ་བཀའ་ཁྲིར་འདེམས་པ་ནི་བཅའ་ཁྲིམས་ཀྱི་དགོངས་དོན་དང་འགལ་ཡོད་པ་དེ་རེད། ད་ག་རེ་བྱེད་དགོས་རེད། དེ་ལ་བྱེད་ཡ་གང་ཡང་ཡོད་མ་རེད། ཡིན་ན་ཡང་། མི་ཉུང་ཤས་ཤིག་ནས་འགུལ་སྐྱོད་བྱས་ཏེ་ཁྲིམས་འགལ་གྱི་བྱ་བ་དེ་ཁྲིམས་མཐུན་ལ་བསྒྱུར་ཐབས་སུ་ཁྲིམས་ཡིག་ལ་བསྒྱུར་བཅོས་བྱེད་པར་འབད་བཞིན་པ་དེ་ནི་ཁྲིམས་འགལ་ཞིག་མིན་ན་ཡང་གད་མོ་ཤོར་དགོས་པ་ཞིག་རེད། མ་གཞི་སྐད་ཆ་འདི། ཐུབ་བསམ་གྱིས་བཀའ་ཁྲི་འཚོལ་བའི་ལས་གཞི་མགོ་འཛུགས་ཞུ་སྐབས་ནས་ངས་གོ་སོང་། ཁོང་ནས་ཟམ་གདོང་རིན་པོ་ཆེ་ལྟ་བུ་ཡོད་པ་མ་རེད། དྷ་སར་མི་རེ་ཟུང་གིས། ཁྲིམས་ཡིག་ལ་བསྒྱུར་བཅོས་བཏང་ན་ཟམ་གདོང་རིན་པོ་ཆེ་ཡང་སྐྱར་བཀའ་ཁྲིར་སླེབས་པའི་ལམ་ཀ་ཡོད་པ་རེད་ཟེར་གི་འདུག་ཟེར།
དངོས་གནས་ཁེ་ཕན་ཆེན་པོ་ཞིག་ཡོད་པ་ཡིན་ན་དེ་ལྟར་བྱས་ན་ཡང་མ་འགྲིགས་པ་ག་ལ་ཡོད་པ་རེད་དེ། ཡིན་ན་ཡང་། ངས་དེ་ནི་བྱིས་པའི་སྤྱོད་པ་ལྟ་བུ་ཞིག་ལས་མིག་རྒྱངས་རིང་བའི་དོན་ཞིག་ཏུ་རྩ་ནས་མཐོང་གི་མི་འདུག ད་དེར་སྐད་ཆ་མང་པོ་བཤད་འདོད་མེད། ཆེས་ཉུང་ཉུང་ཞིག་བཤད་གི་ཡིན།
གཅིག དེ་ནི་ཁྲིམས་འགལ་རེད། གང་ཟག་སྒེར་བ་རེའི་ཆེད་དུ་ཁྲིམས་ལ་བསྒྱུར་བཅོས་བྱེད་དགོས་ན་མ་འོངས་པར་ཁྲིམས་ལ་བསྒྱུར་བཅོས་ག་ཚོད་ཅིག་བྱེད་དགོས་པ་རེད། གཅིག་བྱས་ན། དེའི་རྗེས་ལ་རྒྱལ་བ་ཀརྨ་པ་བཀའ་ཁྲིར་སླེབས་པའི་ཆེད་ཡང་ཁྲིམས་ལ་བསྒྱུར་བཅོས་ཤིག་བྱེད་དགོས་རྒྱུ་རེད། ང་ཚོའི་ཁྲིམས་ཡིག་དེ་ཕར་ཚུར་གཡུག་ཆོག་ཆོག་སྤོ་ལོ་ནང་བཞིན་ཞིག་ལ་བཟོ་འདོད་ཡོད་པ་མ་རེད་དམ།
གཉིས རྒྱལ་བ་རིན་པོ་ཆེའི་དགོངས་གཞི་དང་འགལ། རྒྱལ་བ་རིན་པོ་ཆེས་དགོངས་ལོ་གཞོན་པ་ཞིག་ལ་ཐུགས་རེ་གནང་གི་མི་འདུག་གམ།
གསུམ། ཟམ་གདོང་རིན་པོ་ཆེའི་དགོངས་གཞི་དང་ཡང་འགལ། ཁོང་ནས་ཀྱང་ལོ་གཞོན་ཞིག་བཀའ་ཁྲིར་སླེབས་པའི་ཆེད་དགོངས་པ་ཞུ་རྩིས་བྱས་པ་ལྟར་རེད། རང་ཉིད་རྗེས་མའི་བཀའ་ཁྲིར་སླེབས་པའི་ཆེད་དགོངས་པ་ཞུ་རྩིས་བྱས་པ་ཡིན་རྒྱུ་མ་རེད།
བཞི།ད་དེས་ན་བོད་མི་མང་ཆེ་བའི་བསམ་ཚུལ་དང་ཡང་འགལ་ཡོད་པ་བཤད་མ་དགོས་པ་རེད།
ལྔ། ཟམ་གདོང་རིན་པོ་ཆེས་བྱེད་དགོས་པ་ཚང་མ་བྱས་ཚར་རེད། ཉེ་སྔོན་དང་པོ་ལྟར་བྱ་བ་གསར་པ་དེ་འདྲ་དམིགས་བསལ་བྱ་རྒྱུ་གང་ཡང་མི་འདུག་ག། དེ་འདྲ་ཡིན་ཙང་དགོངས་པ་ཞུ་བའི་ཁ་འཕྲོ་ཐུག་པ་རེད།
དྲུག་པ། མ་གཞི་ལོ་དྲུག་ཅུ་རེ་ལྔ་ནས་རྒན་གསོའི་དུས་ཚོད་ལའང་སླེབས་འདུག་ག ད་སེམས་ཀྱིས་ལྕོགས་རུང་ལུས་ཀྱིས་ལྕོགས་གི་ཨེ་ཡོད་ན།
བདུན་པ། གལ་སྲིད་ལྕོགས་གི་ཡོད་ན་བཀའ་བློན་གནང་ནའང་འགྲིགས་གི་རེད། ཡིན་གཅིག་མིན་གཉིས་ཁྲིམས་ལ་འགྱུར་བ་བཏང་ནས་བཀའ་བློན་ཁྲི་བ་བྱེད་དགོས་པ་ཨེ་ཡོད།
བཀའ་སྤྱི་གཙོས་པའི་བོད་མི་ཚང་མས་འདིའི་སྐོར་ཧོལ་རྒྱུགས་མི་བྱེད་པར་བསམ་ཞིབ་ནན་པོ་གནང་རོགས།
Posted by dhatsenpa on July 28th, 2009 in གསར་འགྱུར། |
3 མཆན་ »
དེ་རིང་གི་ཆུ་ཚོད་གསུམ་པ་ཙམ་ལ་གྲོགས་པོ་ཞིག་གིས་ཁ་པར་བརྒྱུད་བརྗོད་དོན་ལ། ཉེ་སྔོན་གྱི་རྨ་ཆུའི་ཆུ་ལོག་གི་སྐབས་སུ་རྐྱེན་ངན་འཕྲད་པའི་ཨ་མ་བཀྲ་གོའི་ཆེད་ཨ་སྒོར་བརྒྱ་ཐམ་པ་ཞལ་འདེབས་ལ་འབུལ་རྒྱུ་ཡིན་ཟེར། ཡིན་ན་ཡང་། ཆ་རྐྱེན་གཅིག་ནི། ངས་རྩོམ་ཐུང་འདི་བྲིས་ནས་ཁ་བརྡའི་ཐོག་སློང་ཡིག་འབྲི་དགོས་ཟེར། ད་བར་དུ་སློང་ཡིག་ཅིག་བྲིས་མ་མྱོང་། འོན་ཀྱང་། ཨ་མ་འདི་ལ་ཕན་ཐོགས་ན། སློང་ཡིག་འབྲི་རྒྱུ་ལ་ནི་ང་འཚེར་མི་རུང་། དེ་བས་སློང་ཡིག་འདི་བྲིས་པ་ཡིན། ཁ་བརྡའི་ཐོག་གི་རྩོམ་ཡིག་པར་དང་བཅས་པ། འབྲེལ་ཐག་འདི་ན་ཡོད།
རྩོམ་དེའི་ནང་ཐད་ཀར་འབྲེལ་གཏུགས་གནང་སའི་ཁ་པར་ཨང་གྲངས་གཤམ་གསལ་འདི་རེད། འབྲེལ་གཏུགས་ཁ་པར་ 13893995415
གྲོགས་པོ་ཚོ། ཁྱེད་ལ་འདི་ལ་ཞལ་འདེབས་གནང་འདོད་མཆིས་ཚེ། ཕྲན་གྱི་གློག་འཕྲིན་འདིའི་ཐོག་ grabsal@gmail.com འབྲེལ་བ་གནང་རོགས་ཞུ། དེ་ནས་ངེད་ཀྱིས་ཁྱེད་ལ་ཞལ་འདེབས་བསྐུར་སའི་གྲོགས་པོའི་མིང་དང་ཁ་བྱང་དང་བཅས་པ་ཕུལ་ཆོག དེ་མིན་ཉིད་ཀྱི་ཞལ་འདེབས་གནང་བཞེད་ཀྱི་མཆན་དང་འབྲེལ་གཏུགས་བྱེད་ས་སོགས་མཆན་གྱི་ཁོངས་སུ་འགོད་རོགས། ཐུགས་རྗེ་ཆེ། དགེ་འདུན་རབ་གསལ་གྱིས་ཕུལ།
Posted by དགེ་རབ་ on July 28th, 2009 in སྣ་ཚོགས། |
3 མཆན་ »
༼༡༽ བོད་ཀྱི་རྒྱལ་ས་ལྷ་སའི་ལྷོ་ཁ་དམག་སྒར་ལྟེ་བའི་ལས་ཁུངས་ཁག་དང་འགན་འཛིན་ལྷན་ཚོགས་ཀྱི་ངོ་སྤྲོད་མདོར་བསྡུས།
བེ་རི་འཇིགས་མེད།
ཉེ་རབས་ཀྱི་ལོ་རྒྱུས་ཁྲོད། ནམ་ཡང་བསུབ་ཐབས་མེད་པའི་མཚན་སྙན་གྱི་བ་དན། འཛམ་གླིང་ཕྱོགས་མཐའ་ཀུན་ཏུ་གཡོ་བའི་བོད་ཤར་ཕྱོགས་མདོ་ཁམས་ཆུ་བཞི་སྒང་དྲུག་གི་བོད་ཀྱི་བསྟན་སྲུང་དྭངས་བླང་དམག་གི་སྒྲིག་འཛུགས་ལོ་རྒྱུས་ཀྱི་སྐོར་ལ། རང་རེ་བོད་ནང་ཁུལ་ཙམ་དུ་མ་ཟད། ཨ་རིས་གཙོས་པའི་ཕྱི་རྒྱལ་ཡུལ་གྲུ་དུ་མར་ཡོངས་སུ་གྲགས་ཤིང༌། ལྷག་དོན་ཉེ་སྔོན་ཨ་རིའི་གསང་བའི་ལས་ཁུངས་ནས་བོད་འབྲེལ་སྡེ་ཚན་འགན་ཁུར་ལས་བྱེད་རྙིང་པ་ཁག་གིས་བཏོན་པའི་དེབ་དང༌། རྒྱ་ནག་ནས་ཉམས་ཞིབ་པ་དང་རྩོམ་པ་པོ་མང་པོས་ངོ་ལོག་ཇག་པ་ཞོད་འཇགས་དང༌། ངོ་ལོག་ཇག་པའི་གཏོར་བཤིག ཁམས་པའི་ཇག་པ་སོགས། མིང་ངན་འདྲ་མིན་བེད་སྤྱོད་བྱས་ནས་རྩོམ་པའི་དེབ་ཕྲེང་དུ་མའི་ནང་དུ་འཇིག་རྟེན་གྱི་གཏམ་དཔེར། བུ་ཕ་ཡིས་མི་བསྟོད་དགྲ་ཡིས་བསྟོད། Read the rest of this entry »
Posted by berijigme on July 28th, 2009 in དཔྱད་རྩོམ། |
41 མཆན་ »
རྔ་བ་རྒྱལ་ཁམས་པ།
——————–
ཡུ་ཤི་མ་ཤི་ཁ་དང་དེའི་ཆོས་ལུགས།
ཡེ་ཤིའི་ཆོས་ལུགས་ཀྱི་སྲོལ་གཏོད་མཁན་ཡུ་ཤིའི་མ་ཤི་ཁའམ་ཡོངས་གྲགས་ལ་རྗེས་སུ་སི་ཞེས་འབོད་པ་དེ་ཉིད་ནི། ཨ་བྷིར་ཧམ་གྱི་བུ་གཉིས་པ་ཨ་ས་ཁུའི་རིགས་རྒྱུད་ལས་མཆེད་པ་ཡབ་ལྗོས་ཀྱི་མི་རིགས་ཤིང་བཟོ་མཁན་རྗོ་སི་སྤིས་དང། ཡུམ་མེ་རེ་གཉིས་ཀྱི་སྲས་སུ། རོམ་རྒྱལ་ཁབ་ཀྱི་ཞིང་ཆེན་ལྗོས་སྒྲིསཨ་ཞེས་པར་སྐུ་བལྟམས་ཤིང་། ན་ཟར་རིས་ཐི་ཞེས་པའི་ས་ཁུལ་ནང་ཤིང་བཟོས་ཕྱག་ལས་གནང་ནས་འཚར་ལོངས་བྱུང་བས། ན་ཟར་རིས་ཐིའི་རྗེ་སུ་སི་ཞེས་ཀྱང་འབོད་། ཁོང་དགུང་གྲངས་༣༢ཐོག་སྡུག་བསྔལ་་ལས་གྲོལ་ཐབས་ཀྱི་ཆོས་དང་། རང་ཉིད་མཐུ་དང་རྫུ་འཕྲུལ་ལ་མངའ་བརྙེས་པའི་རྟོགས་བརྗོད་སྣ་ཚོགས་ཡོངས་ཁྱབ་གནང་། ཁོང་གིས་སྐབས་དེའི་ཆོས་ལུགས་དབང་འཛིན་ཚོར་སྐྱོན་བརྗོད་དང་བཀའ་བཀྱོན་ཤུགས་ཆེ་གནང་སྟེ། རང་ཉིད་ནི་དཀོན་མཆོག་གི་སྲས་སམ། དཀོན་མཆོག་དང་གཅིག་མཚུངས་ཡིན་པར་ཞལ་གྱིས་བཞེས་ཤིང་། དཀོན་མཆོག་གི་རྒྱལ་གཞིས་གསར་བ་ཞིག་སླེབས་ལ་ཉེ་བས། མི་ཚང་མ་དཀོན་མཆོག་དེ་ཉིད་ཀྱི་སྐྱབས་འབངས་སུ་འཇུག་རྒྱུ་ནི་ཧ་ཅང་གི་དོ་གལ་ཆེན་པོ་ཡིན་པར་ནན་བརྗོད་བྱས། Read the rest of this entry »
Posted by དགེ་རབ་ on July 28th, 2009 in རྩོམ་རིག |
2 མཆན་ »
ལྷུན་ཆགས་ཀྱི་ནགས་ཀླུང་གསེབ་ན།།
དམར་སེར་གྱི་གཟི་མདངས་འབར་ཞིང༌།།
ངར་སྒྲ་ཡིས་རི་ལུང་ཁེངས་པའི།།
འཛུམ་དྲུག་གི་རྒྱ་སྟག་རྒན་པོ།།
གཅན་གཟན་གྱི་གྲལ་ཚོགས་དབུས་ན།།
འགྱིངས་སྟབས་ཀྱིས་དྲེགས་པ་ཁྱོད་རེད།།
Read the rest of this entry »
Posted by berijigme on July 27th, 2009 in གསར་འགྱུར། |
3 མཆན་ »
མགོན་པོ་ཕྱག་གཉིས་པས།
དེ་རིང་ལྷ་དང་ལྷ་ཡུལ་དང་འབྲེལ་བའི་སྐད་ཆ་ཉུང་ཉུང་ཞིག་བཤད་ན་འདོད་བྱུང་། སྤྱིར་མ་རྙེད་པ་ལ་བརྟེན་ནས་མེད་ཅེས་བཤད་ན་དེ་ནི་ཚན་རིག་དང་མཐུན་པའི་སྐད་ཆ་ཞིག་མ་རེད། སྐད་ཆ་དྲང་མོ་ཞིག་བཤད་ན། ལྷ་དང་ལྷ་ཡུལ་ཡོད་མེད་ངས་མི་ཤེས། ཡིན་ན་ཡང་། ང་ཚོས་ད་བར་ག་རེ་ཤེས་ཡོད་པ་རེད་ཟེར་ན། འཛམ་གླིང་རིལ་རིལ་འདིའི་སྒང་རིག་གཞུང་དང་ཆོས་ལུགས་མི་འདྲ་བ་ལ་བརྟེན་ནས་ལྷ་དང་ལྷ་ཡུལ་ཡང་མི་འདྲ་བ་བྱུང་ཡོད་པ་དེ་ཤེས་ཐུབ་ཡོད་པ་རེད། དེར་མ་ཟད། ལྷ་དང་ལྷ་ཡུལ་དེ་ཚོ་རིག་གཞུང་དེ་དང་དེའི་ཁྱབ་ཁོངས་ཀྱི་མིའི་སྤྱི་ཚོགས་དེའི་སྣོད་བཅུད། འདོད་འདུན གོམས་སྲོལ་ ཆས་གོས ། དགའ་སྡུག་ཆགས་སྡང་ཚུད་ཆད་ནས་རིག་གཞུང་དེ་དང་སྤྱི་ཚོགས་དེས་བཟོས་བཞག་པ་འདྲ་བོ་ཞིག་ཡོད་པ་རེད།
གྷི་རིག་ལ་གྷི་རིག་གི་རིག་གཞུང་ལས་སྐྱེས་པའི་ལྷ་དང་། རྒྱ་གར་ལ་རྒྱ་གར་གྱི་ལྷ་དང་ལྷ་ཡུལ་ཡོད་པ་རེད། ང་ཚོ་བོད་ལ་གཞི་བདག་དེ་ཚོ་མ་གཏོགས་བོད་དྲི་བྲོ་བའི་ལྷ་དང་ལྷ་ཡུལ་ཡོད་པ་མ་རེད། ང་ཚོའི་ལྷ་དང་ལྷ་ཡུལ་དེ་ཚོ་རྒྱ་གར་དང་གཅིག་པ་རེད། ཚ་བའི་ཡུལ་གྱི་ལྷ་དེ་ཚོས་རས་རྐྱང་དང་སོར་གདུབ་རྐང་གདུབ་སོགས་རྒྱན་གོས་གོན་ཏེ་རྒྱ་གར་བ་འདྲ་བོ་ཡོད་པ་ལས་ལྷ་རྩག་གོན་བོད་པ་དང་འདྲ་བ་ཕལ་ཆེར་མེད་པ་འདྲ།
ནང་ཆོས་ཀྱི་ནང་གི་དག་ཞིང་དེ་ཚོའང་ནང་པའི་ཆོས་གཞུང་དང་མཐུན་པའི་དག་ཞིང་རྐྱང་རྐྱང་ཡིན་པ་ལས་ཁ་ཆེའི་ཆོས་དང་ཡེ་ཤེས་ཆོས་སོགས་དང་མཐུན་པའི་དག་ཞིང་ཞིག་མིན་པ་རེད།
ཡང་གཅིག་བཤད་ན། ལོ་རྒྱུས་ཀྱི་བྱུང་རབས་ལ་བརྟེན་ནས་ལྷའི་རྣམ་པ་ལའང་གདོད་མ་ནས་ད་བར་འཕེལ་འགྱུར་གང་འཚམས་བྱུང་ཡོད་པ་དེའང་ང་ཚོས་ཤེས་ཐུབ་པའི་དོན་དག་ཅིག་ཆགས་ཡོད་པ་རེད། དཔེ་བཞག་ན། ཆེས་གདོད་མའི་ལྷ་དེ་ཚོ་སྲོག་ཆགས་འདྲ་མིན་གྱི་རྣམ་པར་བཟུང་ཡོད་པ་དང་། དེ་ནས་རིམ་པས་འགྱུར་ཏེ་ཕྱེད་མི་དང་ཕྱེད་སྲོག་ཆགས་ཀྱི་རྣམ་པ་ཅན། དེ་ནས་མིའི་རྣམ་པ། མི་ལས་འདས་པ་བཅས་རིམ་འགྱུར་བྱུང་བ་རེད། དེར་མ་ཟད་མིའི་སྤྱི་ཚོགས་འཕེལ་རྒྱས་བྱུང་བ་དང་མཉམ་དུ་ལྷ་ཡུལ་ལ་ཡང་འཕེལ་རྒྱས་བྱུང་སྟེ་རང་བྱུང་ལ་གནས་པའི་ལྷ་ནས་ཁང་ཁྱིམ་སོགས་ལ་གནས་པའི་ལྷ། དེ་ནས་རིམ་པས་འགྱུར་ཏེ་སྣོད་བཅུད་ཀྱི་བཀོད་པ་ཕུན་སུམ་ཚོགས་པ་ལྡན་པའི་མིའི་སྨོན་ཡུལ་གྱི་ལྷ་ཡུལ་ཞིག་བྱུང་བ་རེད།
ལྷ་ཡུལ་གྱི་སྣོད་བཅུད་དེའང་ང་ཚོ་མིས་ནམ་རྒྱུ་ཡིད་སྨོན་བྱེད་པའི་གསེར་དངུལ་མུ་ཏིག་གི་རིགས་དང་། སྐྱེད་མོས་ཚལ་ཡིད་དུ་འོང་བ། རིན་པོ་ཆེས་གྲུབ་པའི་གཞལ་ཡས་ཁང་སོགས་ཀྱིས་གྲུབ་ཡོད་པ་རེད། ཡང་སྟབས་ཉེས་པ་ཞིག་ལ། ང་ཚོ་མིའི་སྤྱི་ཚོགས་བཞིན་འཁྲུག་རྩོད་བྱེད་པ་དང་། བག་མ་གཏོང་ལེན་དང་རྐུ་འཕྲོག་གི་རིགས་དེ་མཚམས་མ་ཆད་པར་ཡོང་གི་ཡོད་པ་རེད། ཕྱོགས་མང་པོ་ཞིག་ནས་ལྷ་དང་ལྷ་ཡུལ་ལ་བལྟས་ཡོང་ན། མིས་བཟོས་བཞག་པ་ལྟ་བུ་ཞིག་མ་གཏོགས་ཡོད་པ་མ་རེད། ད་དཔེ་ཞིག་འཇོག ཁྱེད་རང་ལ་ཕྱི་ལོགས་སུ་བྱིས་པ་ཞིག་རྙེད་པའི་དབང་དུ་བཏང་ན། དེའི་ཤ་མདངས་དང་གཟུགས་དབྱིབས་སོགས་ནས་མི་རིགས་གང་ཞིག་ཡིན་པ་ཤེས་ཀྱི་ཡོད་པ་དང་། དེ་ནས་ཆོས་གོས་རྒྱན་ཆ་སོགས་ལ་བརྟེན་ནས་རྒྱལ་ཁབ་གང་ཞིག་ཡིན་པའང་ཤེས་པ་རེད། དེ་ནས་ཁྲག་སོགས་ལ་བརྟག་དཔྱད་བྱས་ཏེ་ཕ་མའང་ཤེས་པ་རེད། དེ་ལྟ་བུ་རེད། ལྷ་དང་ལྷ་ཡུལ་གྱི་ཕ་ཁུངས་མ་ཁུངས་མིའི་སྤྱི་ཚོགས་ཡིན་པ་དེ་རིགས་པ་དང་རྒྱུ་མཚན་གཅིག་པོ་ལ་བརྟེན་པ་མིན་པར་དཔང་རྟགས་ལའང་བརྟེན་ཡོད་པ་རེད།
ད་ཕྱོགས་གཞན་ཞིག་ནས་བལྟས་ཡོང་ན་ ་་ཚན་རིག་དང་མི་མཐུན་པའི་ཆོས་ལུགས་་ ཚོ་ཨ་ཅང་ཅང་ང་ཚོའི་ ་་ཚན་རིག་དང་དཔུང་བ་མཉམ་གཤིབ་བྱེད་ཐུབ་པ་་ ནང་ཆོས་ཀྱི་གཞུང་དུའང་བདེ་བ་ཅན་གྱི་ཞིང་ཁམས་མང་པོ་ཞིག་ཆགས་སྟངས་དང་། ཁ་ཕྱོགས་སོགས་གསལ་བོ་བཀོད་ཡོད་པས་དེ་ཡོད་པ་མ་རེད་ཟེར་ཅི་ལ་ཐུབ། དམྱལ་བ་མནར་མེད་སོགས་ཀྱང་ས་འོག་རིམ་པ་དཔག་ཚད་ཅིག་ཅིག་ཅིག་ཟེར་ནས་ལོ་ཚད་དང་བཅས་བཤད་ཡོད་པ་རེད། ད་ཚན་རིག་དེ་ཡར་རྒྱས་ཀྱི་རྩེ་མོར་མ་སོན་ན་ཤེས་ཁ་དཀའ་རྒྱུ་རེད་གོ དམྱལ་ཁམས་དེ་གཏིང་རིང་དྲགས། ལྷ་ཡུལ་དེ་མཐོ་དྲགས། རིག་གཞུང་གི་ཁྱབ་ཁོངས་རེར་ལྷ་ཡུལ་རེ་དང་དམྱལ་ཁམས་རེ།
ད་སྙིང་རྗེ། ཚན་རིག་པ་ཚོས་དཀའ་རྒྱུ་རེད་ཡ།
Posted by dhatsenpa on July 27th, 2009 in གསར་འགྱུར། |
16 མཆན་ »
m2009ལོའི་ཟླ་བདུན་པའི་ཚེས་ཉི་ཤུའི་མཚན་མོར། རྨ་ཆུ་རྫོང་གི་མཐའ་འཁོར་གྱི་གྲོང་སྡེ་རུ་ཆུ་ལོག་གིས་གནོད་སྐྱོན་ཚབས་ཆེན་བཟོས་སོང༌།
ཆུ་ལོག་གིས་བསད་པའི་བྱིས་པ་གསུམ་པོའི་ཕུང་པོ།
མི་དམངས་ཀྱི་སྡོད་ཁང་བགྲང་ལས་འདས་པ་ཞིག་ཆུས་ཁུར་ཞིང༌། རྒྱུ་ནོར་ལ་གྱོང་གུད་མི་ཆུང་བ་ཞིག་ཐེབས། དེ་ལས་གལ་ཆེ་བ་ནི་ལོ་འགའི་སྔོན་དུ་བྱིས་པ་སློབ་གྲྭར་མངག་པར་དམིགས་ནས་རྫོང་ཐོག་ཏུ་ཡོང་སྟེ་ཞོར་ལས་བགྱིས་ནས་རང་ཁ་རང་གསོ་བྱེད་པའི་དབུལ་ཕོངས་ཀྱི་ཁྱིམ་ཚང་ཞིག་ལ་ཆུ་ལོག་དྲག་ཏུ་རྒྱུགས་ཏེ། ཁྱིམ་ཚང་གི་རེ་བའམ་བསོད་ནམས་སུ་སྒོམ་པའི་བྱིས་པ་གསུམ་པོ་ཆུས་ཁུར་སོང༌། བྱིས་པ་གསུམ་གྱི་ཨ་མ་ནི་ངང་ཚབ་དང་སྐྱོ་སྡུག་གིས་ཇི་ལྟར་གདུང་ནའང༌། རང་གི་བགྲོད་ལམ་ཡང་མི་མཐོང་བའི་མུན་ནག་གི་ཁྲོད་ནས་བྱིས་པ་ཚོ་འཚོལ་དུ་ཅི་ལྟར་འགྲོ། Read the rest of this entry »
Posted by ཀླུ་ on July 27th, 2009 in གསར་འགྱུར། |
3 མཆན་ »
རྔ་བ་རྒྱལ་ཁམས་པ།
==========
སྦྲང་རྩིའི་བློ་གྲོས་དང་ཁ་ཆེས་ཆོས་ལུགས།
ཁ་ཆེའི་སྟོན་པ་སྦྲང་རྩིའི་བློ་གྲོས་སམ། ཡོངས་གྲགས་ལ་མོ་ཧམ་མོ་སྒྲི་ཞེས་འབོད་པ་དེ་ཉིད་ནི། སྤྱི་ལོ་༥༧༠ལོར་ད་ལྟ་ཨ་རབ་རྒྱལ་ཁབ་ཀྱི་བྱེ་གླིང་གྲོང་ཁྱེར་མེག་ཁ་ཞེས་པར་ཨ་བྷིར་ཧམ་གྱི་བུ་རྒན་པ་ཨ་ཤ་མལ་གྱི་རྒྱུད་པ་ཕྱི་མ་ཞིག་ཏུ་སྐུ་འཁྲུངས་ཤིང་། མི་རབས་དེར་ལུང་བསྟན་དང་མངོན་ཤེས་ཤོད་མཁན་མང་བོ་ཞིག་བྱུང་མྱོང་བར་བཤད། ཁོང་ལོ་ན་ཆུང་ངུའི་དུས་ནས་ཕ་མ་གཉིས་སྐུ་གྲོངས་སྟབས། རང་ཉིད་ཀྱི་ཞང་བོ་སྡེ་དཔོན་གྱི་གོ་ས་ཅན་ཞིག་གིས་གསོ་སྐྱོང་གནང་སྟེ་ལག་ཆགས། མོ་ཧམ་མོ་སྒྲི་མཆོག་གིས་ཚེ་སྟོད་ལོ་མང་རིང་རྔ་ལུག་གི་རྫི་བོ་གནང་ཞིང་། དེ་རྗེས་ཁ་སྒྲིས་རྒྱ་ཞེས་འབོད་པའི་བུད་མེད་འབྱོར་ལྡན། ཁྱོ་ག་དང་ཁ་གྱེས་པ་ཞིག་ལ་ཕྱག་ལས་གནང་ཞིང་། ཡུན་རིང་མ་འགོར་བར་ཁོང་གཉིས་གཉེན་སྒྲིག་ཞུས་འདུག སྐབས་དེ་ཤེད་ན་ཨ་རབ་ཀྱི་མི་ཚོས་དཀོན་མཆོག་གི་རིགས་མི་འདྲ་བ་མང་བོ་ཞིག་ལ་མཆོད་གསོལ་ཞུ་བཞིན་ཡོད་ཚོད་ལ། ཁོང་དགུང་གྲངས་༤༠ཡས་མས་ཤིག་གི་ཐོག་མཁའ་འགྲོའི་གཙོ་མོ་དགབ་རེལ་ཞུ་བ་ཞིག་མཐོང་སྣང་ལ་ཤར་ཏེ། མཁའ་འགྲོའི་གཙོ་མོ་དེས། ཁྱེད་རང་གིས་ཆོས་དང་གདམས་པ་སྟོན་ལ་དཀོན་མཆོག་གཅིག་ལས་གཉིས་མེད་སྐོར་རྩལ་དུ་བཏོན་ཅིག དཀོན་མཆོག་དེ་ཉིད་ཀྱི་མིང་ལ་ཨ་ལ་ཞེས་འབོད་ཅིང་། ཨ་ལ་ནི་ཆོས་ཀྱི་སྙིང་བོ་ཡིན་ནོ་ཞེས་བཤད་པར་བརྟེན། ཁོང་དགུང་གྲངས་༤༠ཐོག་གྲོང་ཁྱེར་མེ་ཁ་རང་ནས་ཆོས་བཤད། Read the rest of this entry »
Posted by དགེ་རབ་ on July 27th, 2009 in རྩོམ་རིག |
12 མཆན་ »
དཔལ་དགྱེས་པ་རྡོ་རྗེ་ནས།
————-
ཨེ་མ་ཧོ། །
དཀོན་མཆོག་ཀུན་འདུས་ངོ་བོ་བླ་མ་རྗེ། །
བྱང་ཆུབ་སེམས་མཆོག་རང་བཞིན་ཡི་དམ་ལྷ། །
བདེ་སྟོང་ཡེ་ཤེས་ཐུགས་རྗེ་མཁའ་འགྲོ་མ། །
དབྱེར་མེད་གྲུབ་དབང་མ་ཧྰ་གུ་རུ་རྒྱལ། །
ཕྱི་སྣོད་དྭངས་བཅུད་འབྱུང་བའི་ནུས་པ་རྣམས་ཉམས་ཞིང་། །
ནང་བཅུད་སྐྱེ་འགྲོ་ལོག་རྟོག་སེམས་ཁམས་དག་འཁྲུལ་བས། །
རིག་གནས་རྩ་བ་བོར་ཞིང་ཕྱི་རོལ་དོན་གཉེར་ཚོ་མཐོང་ཚེ། །
སྙིགས་ལྔའི་འགྲོ་ཀུན་འདྲེན་པའི་དམ་བཅའ་ཞིག་ཤོར་ཐལ། ། Read the rest of this entry »
Posted by དགེ་རབ་ on July 26th, 2009 in རྩོམ་རིག |
16 མཆན་ »
ཆུ་བཞི་སྒང་དྲུག་གི་སྐོར་ཕྱོགས་གཉིས་ནས་བལྟ་དགོས་ཀྱི་འདུག ཡག་པོ་་བྱས་པའི་སྐོར་དེ་ཆུ་སྒང་རང་གིས་མང་པོ་ཞིག་བྲིས་ཡོང་གི་འདུག མི་སྒེར་དེ་འདྲས་ཀྱང་འགའ་ཤས་རེ་བྲིས་ཡོང་གི་འདུག ད་ཆུ་སྒང་གི་སྐྱོན་བྲིས་པའི་དེབ་དེ་འདྲ་སུ་གང་གིས་བྲིས་ཡོད་པ་རེད་དམ། དེ་ཡང་གལ་ཆེན་པོ་རེད་འདོད།
ཆུ་བཞི་སྒང་དྲུག་གིས་ནང་ཁུལ་གསོད་རེས་བཏང་བ། གཞན་ལ་ཇག་བཅོམ་བྱས་པ། ལག་པ་གཅིག་ནང་གྲི་བཟུང་སྟེ་ཁྱོད་ལ་འདི་དགོས་ལེ་རེད། འདི་དགོས་ལེ་ལེ་རེད་ཟེར་ནས་གྲི་དང་མཇེ་གཉིས་བསྟན་ནས་བུད་མེད་ལབཙན་གཡེམ་བྱས་པ། གཞན་གྱི་ཆུང་མ་འཕྲོག་པ། བཙན་བྱོལ་སྤྱི་ཚོགས་ནང་ཡང་ཆུ་སྒང་དང་རྗེས་འབྲེལ་གྱིས་རྙོག་དྲ་སྔ་ཕྱིར་བྱུང་བ། རྒྱལ་དབང་རིན་པོ་ཆེར་ཐུགས་ཕམ་གནང་བཅུག་པ་དེ་འདྲ་བློ་ཡིད་ལ་ཤོང་དཀའ་བའི་གནས་ཚུལ་ཡང་མང་པོ་ཞིག་གོ་རྒྱུ་འདུག་ག
ད་མདོར་དེད་ན་ཆུ་བཞི་སྒང་དྲུག་བཙུགས་པའི་ལེགས་ཆ་གཙོ་བོ་དེ་ག་རེ་རེད། ཆུ་སྒང་བཙུགས་མེད་ན་ག་རེ་བྱུང་ཡོད་པ་རེད། བོད་མི་བསད་གྲངས་ཉུང་དུ་ཕྱིན་ཡོད་པ་རེད་མང་དུ་ཕྱིན་ཡོད་པ་རེད། རྒྱལ་བ་རིན་པོ་ཆེས་གཙོས་པའི་བོད་མི་འདི་འདྲ་མང་པོ་ཞིག་བཙན་བྱོལ་དུ་ཡོང་ཐུབ་ཡོད་པ་རེད་ཡོད་པ་མ་རེད། གཞན་གྲུབ་འབྲས་ག་རེ་ཡོད་པ་རེད། དེ་མིན་རྒྱ་མིར་དམག་རྒྱབ་པ་དང་མི་བསད་པ་དེ་ཚོ་གྲུབ་འབྲས་ཤིག་ཐོབ་པའི་ཆེད་དུ་ཡིན་ན་ཡང་དེ་གྲུབ་འབྲས་གང་ཡང་མ་རེད། འདས་ཟིན་པའི་དཔའ་བོ་དེ་ཚོའི་དྲིན་ལ་དམག་གང་འཚམས་རེ་རྒྱབ་ཡོད་ན་ཡང་མཐའ་མཇུག་ལྷག་མ་རྣམས་ཁྱི་རྐུན་གྱི་རྔ་མ་བཅད་པ་བཞིན་གཅིག་བསྐྱུར་གཉིས་བསྐྱུར་བྱས་ནས་རྒྱ་གར་ལ་སླེབས་པ་རེད། རང་ཉིད་ཤི་མ་དགོས་པ་ཡག་པོ་བྱུང་རེད། སྡར་མའི་རང་རྟགས་མངོན་པར་བསྟན་ཟིན་རྗེས་ཕྱི་ལོགས་སུ་སླེབས་པ་དང་དཔའ་སྐད་འཐེན་པ་ནི་ངོ་ཚ་དགོས་པའི་གནས་རེད།
རྒྱ་གར་དུ་སླེབས་ནས་ཀྱང་གློ་སྒྲིག་འཛུགས་བཙུགས་པ་ལ་དགོས་པ་ག་རེ་བྱུང་ཡོད་པ་རེད། གལ་སྲིད་གློ་སྒྲིགས་འཛུགས་མ་བཙུགས་པར་གསར་རྒོད་དེ་ཚང་མ་སློབ་གྲྭར་བཏང་། གཞན་རྣམས་ཀྱིས་བོད་མིའི་སྤྱི་ཚོགས་དང་རང་གི་འཚོ་བ་ཡར་རྒྱས་གཏོང་བར་གཅིག་ཏུ་འབད་ཡོད་ན་ད་ལྟའི་གནས་སྟངས་དེ་གང་འདྲ་ཞིག་ཡོད་པ་རེད། སྡུག་ཏུ་ཕྱིན་ཡོད་པ་རེད། ཡག་ཏུ་ཕྱིན་ཡོད་པ་རེད།
འདས་པ་དེ་འདས་པ་ཡིན་ན་ཡང་འདས་པ་དེ་མ་འོངས་པར་ལྟ་བའི་མེ་ལོང་ཡིན་པས་ལེགས་ཉེས་ཚང་མ་འབྲི་ཐུབ་ན་ཡག་པོ་རེད་འདོད།
སྤྱིར་བཏང་མི་ཚང་མ་ངོ་དགའ་དང་ཕྱེ་གཏོར་ལ་དགའ་བས་མཐུན་ཕྱོགས་རྐྱང་རྐྱང་བཤད་བསྡད་ན་མི་ཡང་དགའ། རང་དོན་ཡང་འགྲུབ་པ་དེ་འདྲ་ཡིན་ན་ཡང་། ང་ཚོས་ཅིག་ཅིག་བྱས་པ་ཡིན། ཉིག་ཉིག་བྱས་པ་ཡིན་ཟེར་ནས་རང་བསྟོད་རྐྱང་རྐྱང་བྱས་བསྡད་ན་རང་མགོ་རང་གིས་གཡོགས་པ་རེད།
Posted by dhatsenpa on July 26th, 2009 in གསར་འགྱུར། |
མཆན་མི་འདུག »
ཆུ་སྐྱེས་སྒྲོལ་མ།
དེ་སྔོན་ང་རང་ལ་བོད་དུ་གཉེན་འཕྲད་དུ་བསྐྱོད་རྒྱུའི་གོ་སྐབས་ཞིག་བྱུང༌། སྐབས་དེ་དུས། རྒྱུ་མཚན་གསུམ་གྱིས་ང་རང་མང་དུ་ངུ་བཅུག་བྱུང༌།
ཐེངས་དང་པོ་ང་རང་འགྲམ་གྱི་འགག་སྒོའི་འཁྲིས་ལ་སླེབས་དུས། རྒྱ་དམག་དང་རྒྱ་རིགས་ཚོང་པ་ཕོ་མོ་རྒན་གཞོན་མང་པོ་ཞིག་མིག་ལམ་དུ་མངོན་དུས། སེམས་ནང་ཞེད་སྣང་དང་དངངས་སྐྲག་ཅིག་ཅར་དུ་སྐྱེས་ནས་མིག་ཆུ་ཤོར་སོང༌། དེ་ནི་དབྱར་གྱི་ཆུ་རྫིང་བརྡོལ་བ་དང་གཅིག་མཚུངས་རེད།་ Read the rest of this entry »
Posted by རིག་འབྱུང་དོན་གྲུབ་བཀྲ་ཤིས་ on July 26th, 2009 in རྩོམ་རིག |
4 མཆན་ »
རང་ རེ་བོད་ཆོས་ལྡན་གྱི་ཞིང་ཁམས་འདི་ཉིད། ཤར་ཕྱོགས་ཙི་ནའི་ཡུལ་ནས་ གུང་ཁྲན་དམར་པོའ་ིསྲིད་གཞུང་གིས་བོད་ཤར་རྒྱུད་མདོ་ཁམས་གཉིས་ནས་རིམ་པར་བཞིན་ དྲག་པོས་བཙན་འཛུལ་བྱས་ནས་མདོ་དབུས་སྐོར་གསུམ་གྱི་ས་ ཕྱོགས་ཡོངས་རྫོགས་བཙན་བཟུང་གིས། བོད་ཀྱི་བསྟན་པ་ཆབ་སྲིད་གཉིས་ཀ་རླུང་ཁྲོད་ཀྱི་མར་མེ་ལྟར་ཆགས་འཇིག་གི་འགག་ འཕྲང་ལ་སླེབས་ཤིང༌། ྋགོང་ས་རྒྱ་དབང་ཐམས་ཅད་མཁྱེན་པའི་སྐུ་ཕྱྭ་དང་སྐུ་དབང་ཡང༌། རླུང་འཚུབ་དྲག་ པོས་གཡོ་བའི་མཚོ་གྲུ་བཞིན་གྱུར་པ་སོགས། མདོར་ན་ལོ་རྒྱུས་ཐོག་དེ་སྔོན་བྱུང་ མ་མྱོང་བའི་ཛ་དྲག་གི་གནས་སྟངས་ས་གཞི་གས་ཤིང་རི་བོ་ཉུལ་བ་ལྟ་བུའི་འོག ལི་ཐང་ཨ་འབྲུག་མགོན་པོ་བཀྲ་ཤིས་ཀྱིས་སྣེ་ཁྲིད་པའི་ཁམས་རིགས་དཔའ་བོ་ ཚོ་གཅིག་གིས་ཨ་འབྲུག་ཚང་གི་མཆོད་ཁང་ནང༌། བོད་བསྟན་སྲིད་ཀྱི་དོན་དུ་ གནའ་གན་མཐུ་བོ་ཆེ་བཞག་ནས། མ་སྐུལ་དྭངས་བླངས་ཀྱིས་ལུས་སྲོག་ལོངས་སྤྱོད་དང་བཅས་པ་བློས་བཏང་ནས། ས་ཁྱི་སྤྱི་ལོ་༡༩༥༨ལོ་ཟླ་ ༦ ཚེས་ ༡༦ ཉིན་ ལྷོ་ཁ་ལྕགས་ཚ་གྲི་གུ་ཐང་དུ་མདོ་ཁམས་ཆུ་བཞི་སྒང་དྲུག་གིས། རྒྱལ་སྲུང་དགྲ་འཐབ་ཀྱི་དྲག་པོའ་ིདམག་གི་སྒྲིག་འཛུག་གསར་དུ་ཚུགས་པ་ནས། ཨ་འབྲུག་ཚང་སྐུ་དངོས་ཀྱིས་སྣེ་འཁྲིད་དེ་སྙེ་མོ་མདོ་དཀར་སུམ་མདོ་ནས་བཟུང་། ཁྱུང་པོ་བར་བྱང་བསྐྱོད་དམག་གིས་སྔ་ཕྱིར་དགྲ་འཐབ་བཅོ་བརྒྱད་དང༌། རྩེད་ཐང་ཁུལ་སྡོད་དམག་སྒར་ཨ་མའི་དྭངས་བླངས་དམག་མི་ཚོས། སྔ་ཕྱིར་ལྷོ་ཁ་དང་ ཀོང་པོ་སོགས་སུ་དགྲ་ཐེངས་སོ་བཞི་རྒྱབ་པ་དང༌། Read the rest of this entry »
Posted by berijigme on July 26th, 2009 in རྩོམ་རིག |
5 མཆན་ »
དེ་རིང་ཁ་བརྡའི་མཆན་ཞིག་གི་ནང་དུ། སྒོམ་སྡེ་ལྷ་རམས་པ་དང་མགོན་པོ་ཕྱག་གཉིས་པ་གཉིས་ཀྱིས་དྲི་བ་དྲི་ལན་བྱས་འདུག “མ་དགར་དབུས་ལ་སོང་ནས། མ་མཇལ་ཕྱིར་ཡོང་ན་སྡུག་གྱོང་རེད། ཅེས་པ་འདི་ལ་ཡིག་ནོར་ཡོད་ཚུལ་གསུངས་འདུག་རུང་ནོར་བཅོས་མི་འདུག་པས།”སོགས་དྲིས་དོན་ལ་མགོན་ཕྱག་གིས་ “འདི་ཨ་མདོའི་ནང་དར་སོ་ཆེ་ བའི་གཏམ་དཔེ་ཞིག་རེད། ཁྱེད་རང་གིས་གང་ཞིག་བྱས་པ་ལ་མི་གཞན་མ་དགའ་བའི་སྐབས་སུ་གཞན་པ་དེར་སྙིང་ཚིམ་ གཏོང་བར་བེད་སྤྱོད་བྱེད། ཁྱོད་མ་དགའ་བར་དབུས་ཉི་མ་ལྷ་སར་ཕྱིན། དབུས་སེར་བོར་མཇལ་མ་ཐུབ་པར་ཕྱིར་ཡོང་དགོས་བྱུང་ན་ཡང་ཁྱོད་རང་སྡུག་གྱོང་རེད་ ཟེར་བའི་དོན་རེད།”ཅེས་ལན་བཏབ་འདུག
ད་ནི་ངེད་ཀྱང་གོང་གི་ཚིག་འདིའི་བརྡ་སྤྲོད་ལ་དོ་སྣང་ཇེ་ཆེར་སོང་བས་འདིར་བསྐྱར་འདྲེན་ཞིག་བྱས་པ་ཡིན། ཚིག་གི་སྡེབ་སྦྱོར་གཞན་ཞིག་བྱས་ན། “མ་དགའ་འ་དབུས་འ་སོང་ནས།། མ་མཇལ་ར་ཕྱིར་ར་ཡོང་ན་ར། ང་བྱེད་རྒྱུ་ཅང་མེད།”ཟེར་བ་ཞིག་མིན་ནམ། དེ་ཡིག་སྐད་དུ་དྲངས་ན། ༼ཁྱོད་ང་ལ་༽”མ་དགའ་བར་དབུས་ལ་སོང་།། ༼དབུས་ནས་ལྷ་ས་ལ་༽མ་མཇལ་བར་ཕྱིར་༼ཡུལ་དུ་༽ལོག་ཀྱང་། ངེད་ལ་ཐབས་གཞན་ནི་མི་འདུག་” ཅེས་པ་ལྟ་བུ་ཞིག་རེད། ཚིག་སྦྱོར་དུམ་བུ་འདིའི་ནང་བོད་ཀྱི་བརྡ་སྤྲོད་ཀྱི་འགྲོ་ལུགས་ཤིག་སྦས་འདུག དེའི་དཀའ་གནས་དེ་བཀྲོལ་རོགས་ལགས། བརྡ་སྤྲོད་མཁན་པོ་དག ངེད་ཀྱིས་ཀྱང་རིམ་པས་རང་གི་བསམ་ཚུལ་གང་ཡོད་པ་དེ་དག་ཞུ་རྒྱུ་ཡིན་ལགས།
༼རྩོམ་མཆན་འབྲི་ས་དེ་ན་མཆན་ནི་ ༡༨༠ ལྷག་བྲིས་འདུག་པས་འདིར་ཟུར་དུ་དྲངས་པ་ཡིན།༽
Posted by དགེ་རབ་ on July 25th, 2009 in གསར་འགྱུར། |
7 མཆན་ »
ཀླུ་སྨྱོན་ཧེ་རུ་ཀ
གཅིག
དྲོད་རྟ་རྔ་ཙམ་ཡང་མེད་པའི་ཉི་འོད་སེར་པོ་ཞིག་ཕོ་བྲང་པོ་ཏ་ལའི་དབུ་རྩེར་འཕྲོས་ནས་ཡུན་རིང་མ་འགོར་བར། ཇོ་ཁང་གི་གཡས་གཡོན་གང་སར་ལྷ་བསང་གི་དུད་སྤྲིན་དཀར་ལྷོག་ལྷོག་ཏུ་འཕྱུར་བའི་ཁྲོད། མར་དྲི་དང་རྩམ་དྲི། ད་དུང་ཤུག་ལོའི་དྲི་བཟང་སོགས་གང་སར་འཐུལ་ཞིང་། ངོ་གདོང་དྲེགས་པས་འཚོས་པའི་སྤྲང་བོ་ཁྱུ་ཞིག་གྲལ་བསྒྲིགས་ནས་རང་རང་གི་ཤེས་ཚོད་ཀྱི་མ་ཎི་དང་གུ་རུ་རིན་པོ་ཆེའི་མཚན་སྔགས་སོགས་ཉམས་འགྱུར་ལྡན་པའི་ངང་ཟློ་ཅི་ཐུབ་བྱེད།
ང་རང་འཆར་གཞི་ལྟར་ཇོ་ཁང་ནས་ཅུང་ཟད་ཐག་རིང་བའི་གཙང་པོའི་འགྲམ་གྱི་སྤྲང་འཁྱམ་སྡོད་ས་དེར་བསྐྱོད། རས་གུར་རྩབ་རལ་ཞིག་གི་འདབས་ཀའི་བར་ནས་མགོ་སྐྲ་ཟིང་ཟིང་དུ་གྱུར་པའི་སྐྱེས་པ་ཞིག་གིས་ང་ལ་ལྟ་ཙམ་བྱས་རྗེས་གདོང་ལ་འཛུམ་བཅོས་མ་ཞིག་བསྡུས་ཏེ། ཝ་ཡེ། གྲོང་ཁྱེར་གྱི་མི་བསླེབས་སོང་། ཟེར། ང་ཐད་ཀར་རས་གུར་གྱི་སྒོར་ཕྱིན་ནས་སྒོ་ཡོལ་རྫོབ་རོ་དེ་ཡར་བཀྱགས་པ་ན། པགས་གདན་རྙིང་ཧྲུལ་ཞིག་གི་སྟེང་དུ་ཉལ་འདུག་པའི་ཕོ་གསར་དེ་ཡར་ཙོག་བྱུང་ལ། ཁོའི་སྐེ་རུ་བཏགས་པའི་གཟི་མིག་དགུ་ཅན་དེ་ལས་ངས་ལམ་སེང་ཁོ་རང་ཨ་ཇོ་པ་སངས་ཡིན་པ་ངོས་ཟིན་སོང་། Read the rest of this entry »
Posted by ཡེ་ཤེས་ on July 24th, 2009 in གསར་འགྱུར། |
4 མཆན་ »
ཐེ་ཀོར།དབྱིན་ཡིག
ཟླ་བ་གཞོན་ནུས་བསྒྱུར།
ལྷ་ཁང་དུ།
དཀོན་མཆོག་གི་ཞབས་སུ་མེ་ཏོག་འབུལ་བར་མ་བཅར་བར།
ཐོག་མར་རང་ཉིད་ཀྱི་ཁང་བར་བརྩེ་བའི་དྲི་མངར་གྱིས་ཁྱབ་ཏུ་འཇུག་རོགས།
ལྷ་ཁང་དུ།
མཆོད་བཤམ་མདུན་གྱི་མཆོད་མེ་བསྒྲོན་པར་མ་བསྐྱོད་པར།
ཐོག་མར་རང་སེམས་ཀྱི་སྡིག་པའི་མུན་པ་དེ་སེལ་རོགས།
ལྷ་ཁང་དུ།
གསོལ་འདེབས་ཀྱི་གུས་འདུད་ཞུ་བར་མ་འགྲོ་བར།
ཐོག་མར་མི་གཤིས་ཀྱི་གུས་འདུད་རང་གི་རོགས་ཟླར་ཞུ་རྒྱུ་དེ་སྦྱང་རོགས།
ལྷ་ཁང་དུ།
གསོལ་འདེབས་པུས་བཙུགས་ཀྱིས་ཞུ་རུ་མ་བཞུད་པར།
ཐོག་མར་མར་སྒུར་ནས་རྡོག་པས་བརྫིས་པའི་མི་དེ་འགྱོགས་རོགས།
ལྷ་ཁང་དུ།
རང་ཉིད་ཀྱི་སྡིག་པ་བཤགས་ཕྱིར་མ་འགྲོ་བར།
ཐོག་མར་རང་ཉིད་ལ་གནག་པའི་མི་དེར་སེམས་གཏིང་ནས་གུ་ཡངས་གནང་རོགས།
ཁ་བྱང་འདི་སྒྱུར་མཁན་གྱིས་བཏགས་པ་ཡིན།
༠༩།༧།༢༤
Posted by རྡོ་རྗེ་དབང་ཕྱུག་ on July 24th, 2009 in སྙན་ངག |
མཆན་གཅིག་འདུག »


c: text/html

text:
༄༅།།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་རྒྱ་གར་དད་ལྡན་ཁག་གཅིག་གིས་ཇི་ལྟར་གསོལ་བ་བཏབ་པ་བཞིན་ཕྱི་ལོ་ ༢༠༡༣ ཟླ་ ༦ ཚེས་ ༡ ནས་ཚེས་ ༤ བར་ཉིན་ཕྱེད་བཞི་རིང་ཐེག་ཆེན་ཆོས་གླིང་གཙུག་ལག་ཁང་དུ་སྤྱོད་འཇུག་ཆེན་མོའི་བཀའ་ཆོས་སྩལ་རྒྱུ་ཐུགས་གཏན་འཁེལ་ཞིང་། ཆོས་ཐུན་ནི་གོང་ཚེས་གཅིག་ནས་གསུམ་བར་ཞོགས་པའི་ཕྱག་ཚོད་༩།༣༠ ནས་༡༡།༣༠ བར་ཆོས་ཐུན་གཅིག་དང་ཉིན་རྒྱབ་ཕྱག་ཚོད་ ༡ ནས་ ༣ བར་ཆོས་ཐུན་གཅིག་བཅས་ཚུགས་རྒྱུ་དང་། ཚེས་ ༤ ཉིན་སྔ་དྲོའི་ཆོས་ཐུན་ལས་མེད་ན་དེ་དོན་དགོངས་འཇགས་དང་། བཀའ་ཆོས་སུ་བཅར་བློ་ཡོད་རིགས་རྣམས་ཀྱིས་བདེ་སྲུང་ཡན་ལག་ནས་ངོས་སྦྱོར་ཞུ་དགོས། གསུང་ཆོས་སྐབས་འདི་ནས་དབྱིན་སྐད་དང་། རྒྱ་སྐད་གཉིས་ཀྱི་གསུང་སྒྱུར་གོ་སྒྲིག་ཞུརྒྱས་པར་གཟིགས་་་
༄༅། ། ཉེ་ཆར་སྐབས་བཅོ་ལྔ་པའི་བོད་མི་མང་སྤྱི་འཐུས་གྲོས་ཚོགས་ཚོགས་དུས་ལྔ་པའི་ཐོག་བཀུར་འོས་སྤྱི་འཐུས་ཤིག་གིས་༸གོང་ས་༸སྐྱབས་མགོན་ཆེན་པོས་ལྗགས་རྩོམ་གནང་བའི་བདེན་གསོལ་སྨོན་ཚིག་ནང་ “ཡོངས་རྫོགས་བོད་ལྗོངས་རང་དབང་གཙང་མའི་དཔལ།།” ཞེས་པ་དང་། ལྷ་མོའི་འཕྲིན་བསྐུལ་དུ་རྒྱས་པར་གཟིགས་་་
༸གོང་ས་༸སྐྱབས་མགོན་ཆེན་པོ་མཆོག་ལ་འབྲས་ལྗོངས་མངའ་སྡེ་ནས་གསོལ་འདེབས་ཞུ་དོན་བཞིན། ཕྱི་ལོ་ ༢༠༡༣ ཟླ་ ༣ ཚེས་ ༢༤ ཉིན་ལྡི་ལི་ནས་ཕེབས་ཐོན་གྱིས་འབྲས་ལྗོངས་ས་གནས་ར་ཝང་ལར་ཞབས་སོར་འཁོད་གནང་གྲུབ་རྗེས་ཚེས་ ༢༥ ཞོགས་པར་བདག་ཅག་གི་སྟོན་པ་ཤཱཀྱ་ཐུབ་པའི་སྐུ་བརྙན་གསར་བཞེངས་ལེགས་གྲུབ་ལ་དཔལ་ཆེན་རྡོ་རྗེ་གཞོན་ནུའི་ཆོ་གའི་སྒོ་ནས་རབ་གནས་བྱིན་རླབས་དང་འབྲེལ་འབྲས་ལྗོངས་མངའ་སྡེའི་སྤྱི་ཁྱབ་བློན་ཆེན་དང་། སྲིད་སྐྱོང་རྣམ་གཉིས་ཀྱིས་གཙོས་སྲི་ཞུ་བ་ལྷན་བཅར་གྱི་མཛད་སྒོའི་དབུ་བཞུགས་སུ་ཞབས་སོར་འཁོད་རྒྱུ་དང་། ཉིན་རྒྱབ་དད་ལྡན་མང་ཚོགས་ལ་གསུང་ཆོས་བཀའ་དྲིན་བསྐྱང་གནང་མཛད་རྒྱུ་དང་། ཚེས་ ༢༦ ཞོགས་པ་ཚེ་དབང་བརྟན་བཞུགས་བཅས་གནང་འཆར། དེ་རྗེས་འབྲས་ལྗོརྒྱས་པར་གཟིགས་་་
༄༅། །སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ནས་ས་ལུ་གྷར་དཔལ་ལྡན་སྲད་རྒྱུད་གྲྭ་ཚང་དུ་ཕྱི་ལོ་ ༢༠༡༣ ཟླ་ ༣ ཚེས་ ༢༧ དང་ ༢༨ སོ་སོར་རྗེ་ཙོང་ཁ་པས་མཛད་པའི་ལམ་རིམ་བསྡུས་དོན་དང་། ཀུན་མཁྱེན་ཀློང་ཆེན་རབ་འབྱམས་པས་མཛད་པའི་སེམས་ཉིད་ངལ་གསོའི་གསུང་ཆོས་བཀའ་དྲིན་སྩལ་རྒྱུ་དང་། ཚེས་ ༢༩ ཉིན་ཐུགས་རྗེ་ཆེན་པོའི་བཀའ་དབང་བཀའ་དྲིན་བསྐྱང་གཏན་འཁེལ་བ་བཅས་ཀྱི་ཆོས་བརྡར།
༄༅། །ྋརྒྱལ་བསྟན་ཡོངས་རྫོགས་ཀྱི་མངའ་བདག་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ལ་རྒྱ་གར་བྱང་ཤར་ཨ་རུ་ན་ཅལ་མངའ་སྡེའི་སྤྱི་ཁྱབ་བློན་ཆེན་རྡོ་རྗེ་མཁའ་འགྲོ་མཆོག་དང། སྐུ་བཅར་ཕན་བདེ་ལེགས་བཤད་གླིང་རྣམ་རྒྱལ་གྲྭ་ཚང། དགེ་ལུགས་སྨོན་ལམ་ཚོགས་པས་གཙོས་རང་རིགས་དད་ལྡན་ཁག གཞན་ཡང་ཕྱི་རྒྱལ་མི་སྣ་བཅས་ནས་ཇི་ལྟར་གསོལ་བ་ནན་གྱིས་བཏབ་པ་བཞིན། འཕགས་ཡུལ་གནས་མཆོག་རྡོ་རྗེ་གདན་དུ་དཔལ་དང་པོའི་སངས་རྒྱས་དུས་ཀྱི་འཁོར་ལོའི་དབང་ཆེན་ཟབ་མོ་བཀྲིན་བསྐྱང་རྒྱུར།རྒྱས་པར་གཟིགས་་་
༄༅། །སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ལ་ཐའི་ལན་ནང་པའི་ཆོས་ཚོགས་ཁག་གཅིག་གིས་གསོལ་བ་བཏབ་པ་བཞིན། ཐེག་ཆེན་ཆོས་གླིང་གཙུག་ལག་ཁང་དུ་ཉིན་གཅིག་དང་ཕྱེད་རིང་རྒྱལ་སྲས་ཐོགས་མེད་བཟང་པོའི་གསུང་ལག་ལེན་སོ་བདུན་མ་དང། རྒྱས་པར་གཟིགས་་་
༄༅། །ལྷར་བཅས་སྲིད་ཞིའི་གཙུག་རྒྱན་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ལ་དད་ལྡན་ཨུ་རུ་སུའི་མི་མང་ཚོ་ཁག་གཅིག་གིས་ཇི་ལྟར་གསོལ་བ་བཏབ་པ་བཞིན། ཕྱི་ལོ་ ༢༠༡༠ ཟླ་ ༡༡ ཚེས་ ༣༠ ནས་ཟླ་ ༡༢ ཚེས་ ༢ བར་ཉིན་གྲངས་གསུམ་རིང་ཐེག་ཆེན་ཆོས་གླིང་གཙུག་ལག་ཁང་དུ་རྒྱལ་སྲས་ཐོགས་མེད་བཟང་པོས་མཛད་པའི་ལག་ལེན་སོ་བདུན་མའི་བཀའ་ཁྲིད་དང༌། གསང་བ་འདུས་པའི་བཀའ་དབང་བཅས་སྩལ་རྒྱུ་ཐུགས་གཏན་འཁེལ་བ་བཞིན། རྒྱས་པར་གཟིགས་་་
༄༅། །ལྷར་བཅས་སྲིད་ཞིའི་གཙུག་རྒྱན་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ནས་དད་ལྡན་ཐའེ་ཝན་ནང་ཆོས་དོན་གཉེར་ཅན་ཁག་གཅིག་གིས་ཇི་ལྟར་གསོལ་བ་བཏབ་པ་བཞིན། ཕྱི་ལོ་ ༢༠༡༠ ཟླ་ ༡༠ ཚེས་ ༤ ནས་ ༧ བར་ཉིན་གྲངས་བཞིའི་རིང་ཐེག་ཆེན་ཆོས་གླིང་གཙུག་ལག་ཁང་དུ་སློབ་དཔོན་ཀླུ་སྒྲུབ་ཀྱིས་མཛད་པའི་དབུ་མ་རྩ་ཤེས་དང༌། རྗེ་རིན་པོ་ཆེས་མཛད་པའི་རྟེན་འབྲེལ་བསྟོད་པ། ཇོ་བོ་རྗེ་དཔལ་ལྡན་ཨ་ཏི་ཤས་མཛད་པའི་བྱང་ཆུབ་ལམ་སྒྲོན།རྒྱས་པར་གཟིགས་་་
༄༅། །ལྷར་བཅས་སྲིད་ཞིའི་གཙུག་རྒྱན་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ནས་དད་ལྡན་ལྷོ་ཤར་ཨེ་ཤ་ཡའི་ནང་ཆོས་དོན་གཉེར་ཅན་ཁག་གཅིག་གིས་ཇི་ལྟར་གསོལ་བ་བཏབ་པ་བཞིན་ཕྱི་ལོ་ ༢༠༡༠ ཟླ་ ༩ ཚེས་ ༨ ནས་ ༡༠ བར་ཉིན་གྲངས་གཉིས་དང་ཕྱེད་ཀའི་རིང་ཐེག་ཆེན་ཆོས་གླིང་གཙུག་ལག་ཁང་དུ་ཤེས་རབ་སྙིང་པོ་དང༌། ལག་ལེན་སོ་བདུན་མའི་བཀའ་ཁྲིད་སྩལ་རྒྱུ་ཐུགས་གཏན་ཁེལ་བ་བཞིན། ཉིན་རེར་ཆོས་ཐུན་སྔ་དྲོ་ཆུ་ཚོད་ ༩།༣༠ ནས་ ༡༡།༣༠ བར་དང༌།རྒྱས་པར་གཟིགས་་་
༄༅། །ལྷར་བཅས་སྲིད་ཞིའི་གཙུག་རྒྱན་སྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་ནས་དད་ལྡན་ཀོ་རི་ཡའི་ནང་ཆོས་དོན་གཉེར་ཅན་ཁག་ཅིག་ནས་ཇི་ལྟར་གསོལ་བ་བཏབ་པ་བཞིན་ཕྱི་ལོ་ ༢༠༡༠ ཟླ་ ༨ ཚེས་ ༢༨ དང་ ༢༩ ཉིན་གཉིས་རིངབཞུགས་སྒར་ཐེག་ཆེན་ཆོས་གླིང་གཙུག་ལག་ཁང་དུ་རྡོ་རྗེ་གཅོད་པའི་གསུང་ཆོས་སྩལ་རྒྱུ་ཐུགས་གཏན་ཁེལ་བ་བཞིན། ཉིན་རེ་ཆོས་ཐུན་སྔ་དྲོ་ཚོུད་ ༠༩།༣༠ ནས་ ༡༡།༣༠ བར་དང་། ཉིན་རྒྱབ་ཚོུད་ ༠༡།༣༠ ནས་ ༠༣།༣༠ བར་བསྐྱང་རྒྱུ་ཡིན་ཞིང༌། རྒྱས་པར་གཟིགས་་་

robotstxt: allowed

filter: keep


text:
བཙན་བྱོལ་ཤེས་ལྡན་པ་ཚོས་གཞིས་བྱེས་གཉིས་ཀྱི་བར་ཐག་དང་སྙིང་སྟོབས་ཐད་བགྲོ་གླེང་གནང་།
འོད་དཀར་དྲ་ཚིགས་ངོས་ནས་ཕྱི་ཟླ་ ༧པའི་ཚེས་ ༡༧གྱི་ཉིན་གུང་ཆུ་ཚོད་ ༡།༣༠སྟེང་བཞུགས་སྒར་ངྷ་རམ་ས་ལ་ཁུལ་ལོ་པུ་(CLUB HOUSE )ཚོགས་ཁང་དུ་ བཙན་བྱོལ་བོད་མི་ཤེས་ལྡན་པ་གང་མང་ཞིག་གི་འདུ་འཛོམས་ཐོག་《གཞིས་བྱེས་གཉིས་ཀྱི་བར་ཐག་དང་སྙིང་སྟོབས》ཅེས་པའི་བརྗོད་གཞིའི་ཐོག་གཏམ་གླེང་ཞིག་འགོ་འཛུགས་བྱས་ཡོད་པ་དང༌། ཚོགས་འདུ་དེར་བཙན་བྱོལ་ཁྲོད་ཀྱི་ལས་གནས་འདྲ་མིན་སྟེང་གི་མི་སྣ་དང་གསར་འགོད་པ། གཞན་ཟུར་ཉན་པ་བཅས་མི་མང་པོ་མཉམ་ཞུགས་བྱས་འདུག ཐེངས་འདིའི་ཚོགས་འདུ་གཏམ་གླེང་དེའི་རྣམ་པ་མ་འདྲ་བ་ཞིག་ནི་གདན་ཞུ་བགྲོ་གླེང་པ་རེ་ཟུང་ཟུར་འཇོག་མི་བྱེད་པར་དེར་ཡོད་ཀྱི་སྐུ་མགྲོན་ཚང་མར་གོང་གསལ་བརྗོད་གཞིའི་ཐོག་རང་མོས་གཏམ་གླེང་བྱ་རྒྱུའི་གོ་སྐབས་སྤྲད་ཡོད།
ངེད་དྲ་ཚིགས་ཀྱི་འགན་འཛིན་ཤིང་བཟའ་རིན་པོ་ཆེ་ཡིས་བགྲོ་གླེང་གོ་སྒྲིག་གནང་དགོས་པའི་རྒྱུ་མཚན་གསུང་དོན།
དེང་སྐབས་བོད་ནང་གི་རྩོམ་པ་པོ་ཞོགས་དུང་གཙོས་པའི་རྩོམ་པ་པོ་མང་པོ་ཞིག་འཇུ་འགྲོ་ཡི་ཡོད་རེད། ཉེ་ཆར་རྩོམ་པ་པོ་གཉན་འཇུས་འདུག ང་ཚོས་ནམ་རྒྱུན་ཁ་རྒྱག་པ་འདྲ་བཤད་ནས་འདི་འདྲ་བྱེད་དགོས་ཀྱི་འདུག་ཅེས་མང་པོ་བཤད་ཀྱི་ཡོད་རེད། ཡིན་ནའང་བོད་ནས་ལག་ལེན་བསྟར་ཡོང་དུས་ཚེ་སྲོག་ལ་ཐུག་བསྡད་པ་ཞིག་ཆགས་ཀྱི་འདུག ཁོ་རང་ཚོས་ཚེ་སྲོག་ལ་མ་འཛེམས་པའི་སྒོ་ནས་ཕྱག་ལས་གནང་ཡོང་དུས་ང་ཚོ་བཙན་བྱོལ་ནང་ནས་ཁོ་ཚོ་ལ་རྒྱབ་སྐྱོར་ག་འདྲ་བྱེད་དགོས་འདུག་ཟེར་དུས། ཏོག་ཙམ་ཁག་པོ་མིན་འགྲོ་དྲན་གྱི་འདུག ལྷག་པར་དུ་བོད་ནང་གི་རྩོམ་པ་པོ་གྲགས་ཅན་སྐུ་ཞབས་ཞོགས་དུང་དང་《ལག་རྩལ》་རྩོམ་པ་པོ་སྙན་ངག་པ་གཉན་སོགས་འཇུས་པའི་རྗེས་སུ་ང་རང་སྒེར་གྱི་ངོས་ནས་ང་ཚོའི་དྲ་རྒྱ་དང་འབྲེལ་བའི་སྒོ་ནས་བོད་ནང་འབྲེལ་བ་ཏོག་ཙམ་ཡོད་དུས། མང་པོ་ཞིག་གིས་ཐུགས་ཕམ་གནང་གི་འདུག ང་ཚོས་བོད་ནང་དུ་ལས་དོན་ག་འདྲ་ཞིག་བྱེད་ཀྱི་ཡོད་རེད་དེ། ཁྱོད་རང་ཚོ་ཕྱི་ཕྱོགས་སུ་གོ་རྒྱུ་ཚོར་རྒྱུ་མི་འདུག ག་རེ་བྱེད་ཀྱི་ཡོད་རེད་ཅེས་བོད་ནང་གི་ཤེས་ལྡན་མི་སྣ་ཚོར་བསམ་ཚུལ་ཞིག་སླེབས་ཡོང་དུས་ང་རང་གི་སེམས་ནང་དུ་ཚོར་བ་ཤུགས་ཆེན་པོ་ཞིག་སླེབས་ཀྱི་འདུག ང་ཚོ་གཞིས་བྱེས་གཉིས་ཀྱི་བར་ཐག་ཆེན་པོ་ཞིག་ཏུ་འགྱུར་འགྲོ་གི་མེད་འགྲོ་བསམ་པའི་སེམས་ཁྲལ་ཞི ག་ཀྱང་ཡོང་གི་འདུག དེར་བརྟེན་གཞིས་བྱེས་གཉིས་ཀྱི་བར་ཐག་ཞེས་པ་ག་འདྲ་ཞིག་ལ་ངོས་འཛིན་བྱེད་ཀྱི་ཡོད་ཅེས་པ་དེ་རེད།
ང་ཚོ་བཙན་བྱོལ་ནང་དུ་བོད་གཞུང་གིས་དབུ་ཁྲིད་པའི་མི་འབོར་གང་འཚམ་ཡོད་པ་རྣམས་ཀྱིས་དེ་ཚོའི་ཆེད་དུ་གནང་དགོས་པ་མང་པོ་ཞིག་གནང་གི་ཡོད་དམ་མེད། གནང་ཐབས་ཡོད་དམ་མེད། དེའི་སྒང་ལ་ཤེས་ཡོན་པ་ཚོ་ལ་འགན་འཁྲི་ཆེན་པོ་ཞིག་ཡོད་རེད་བསམ་གྱི་འདུག ལྷག་པར་དུ་བོད་ནང་ལ་རྩོམ་ཡིག་ཚིག་རྐང་ཁ་ཤས་ཤིག་འབྲི་མི་ཆོག་པའི་གནད་འགག་ ཅིག་ཆགས་ནས། བར་སྐབས་ཤིག་ནས་སྙན་རྩོམ་མཁྲེགས་པོ་དེ་འདྲ་འབྲི་ཡོང་དུས་རྒྱ་མིས་བཙིར་ཡོང་གི་འདུག་ཟེར། ཁྱོད་རང་གིས་བརྗོད་བྱ་ག་རེ་རེད། དོན་དག་ག་རེ་སྟོན་གྱི་ཡོད་རེད་ཅེས་བཤད་ནས། མདོར་བསྡུས་ན་སྙན་རྩོམ་ཡག་པོ་ཞིག་འབྲི་མི་ཐུབ་པའི་སྒང་ལ་སླེབས་འདུག འདི་འདྲ་ཞིག་གི་སྐབས་སུ་ཕྱི་ལོག་ཏུ་ཡོད་མཁན་ཚོས་མིག་གི་མ་མཐོང་མདོག་མདོག་ བྱས་ནས་སྡོད་ཐུབ་ཀྱི་ཡོད་དམ་མེད། ང་རང་ལ་ཆ་བཞག་ན་བཙན་བྱོལ་ནང་དུ་སླེབས་ནས་བློ་ཕམ་མང་པོ་ཞིག་ཡོང་མྱོང། འོན་ཀྱང་ལས་ཀ་མཚམས་མ་བཞག་པར་བྱེད་ཀྱི་ཡོད་པ་དེ་བོད་ནང་གི་སྙིང་སྟོབས་ལ་བརྟེན་པ་ཡིན། བཙན་བྱོལ་ནང་དུ་ཉེ་ཆར་བཀའ་ཤག་གིས་བཙན་བྱོལ་བོད་གཞུང་ཞེས་མིང་ཚིག་བེད་སྤྱོད་བྱེད་རྒྱུ་མེད་པ་དང། བཙན་བྱོལ་སྒྲིག་འཛུགས་ཞེས་བཀའ་སློབ་གནང་ཡོང་གི་འདུག འདི་འདྲ་ཆགས་ཡོང་དུས་སོ་སོ་འདིར་བསྡད་ནས་ག་རེ་ཡོང་གི་འདུག སོ་སོའི་ལྟོ་གོས་དོན་དུ་གཉེར་བ་གཅིག་པུ་ཡིན་ན་ཁུངས་འཁྱོལ་འགྲོ་རེད།
འདི་འདྲ་ཞིག་གི་སྐབས་སུ་བོད་ནང་དུ་འབྲེལ་བ་ཡོང་བའི་སྐབས་སུ། ཁོ་རང་ཚོའི་འཆར་གཞི་དང་དམིགས་ཡུལ། བོད་ཀྱི་ཐོག་ལ་བཅངས་པའི་ལྷག་བསམ་སོགས་གསུང་ཡོང་དུས་རང་བཞིན་གྱིས་སྡོད་མི་ཐུབ་པ་ཞིག་གི་དཀའ་ངལ་འོག་ཏུ་སོ་སོའི་དཀའ་ངལ་མ་ལྟོས་པར་ལས་ཀ་མཚམས་འཇོག་མ་ཐུབ་པ་དེ་འདི་འདྲའི་སྒང་ནས་ཆགས་བསྡད་ཡོད། དེར་བརྟེན་ང་ཚོ་དང་བོད་ནང་དུ་ཡོད་པ་ཚོ་མི་རིགས་གཅིག་དང། ཁྲག་རྒྱུན་གཅིག་ཡིན་དུས་རྣམ་པ་ཚོའི་སེམས་ནང་དུ་ཚོར་བ་ག་འདྲ་ཞིག་ཡོང་གི་འདུག དེ་རིང་འདིར་ཤེས་ཡོན་པ་རྐྱང་རྐྱང་བསྐོངས་ནས་རྣམ་པ་ཚོས་དེའི་ཐད་དགོངས་ཚུལ་ལྷུག་པོ་གསུང་བའི་རེ་བ་རྒྱག་གི་ཡོད། མདོར་བསྡུས་ན། བོད་ནང་གི་བོད་པ་དང་ང་ཚོ་གདུང་རྒྱུད་གཅིག་དང་མི་རིགས་གཅིག་ཡིན་ན། ཕྱི་ལོགས་སུ་ད་ལྟའི་གནས་སྟངས་འདི་དྲང་པོ་བཤད་ན་སླ་དྲགས་འདུག་བསམ་གྱི་འདུག དེར་བརྟེན་ངེད་དྲ་ཚིགས་ཀྱིས་དེ་རིང་གི་གཏམ་གླེང་ཚོགས་འདུ་འདི་བཀོད་སྒྲིག་བྱས་པ་ཡིན་ཞེས་ཚོགས་འདུ་ངོ་སྤྲོད་གནང་་སོང༌།
དེར་མཐུད་རྒན་ལྷ་བཟང་ཚེ་རིང་མཆོག་གིས་གསུངས་དོན།
བར་ཐག་དང་སྙིང་སྟོབས་ཅེས་པ་ནི་གཞིས་བྱེས་གཉིས་ལ་ཡོད་པ་རེད། ཡིན་ནའང་སྒྲུབ་སྟངས་དེ་ལ་ཆེ་ཆུང་དང་ཁྱད་པར་ཞིག་ཡོད་པ་རེད། གཞི་རྩའི་ཐོག་ནས་གནས་སྟངས་མ་འདྲ་བ་གཉིས་ཀྱི་སྟེང་ནས་མ་འདྲ་བ་རེད། བར་ཐག་དེ་ཡོད་པ་གང་ཞིག་ལ་བར་ཐག་དེ་ང་ཚོའི་གཞུང་གི་དབུ་ཁྲིད་རྣམ་པས་ངེས་ལེན་ཐུབ་ཀྱིན་མི་འདུག དེ་རིང་འདིར་གཞིས་ལུས་མི་མང་གིས་གནས་ཚུལ་མཁྱེན་མཁན་མང་པོ་ཞིག་སླེབས་ཡོད་པ་རེད། གཞིས་ལུས་མི་མང་དགྱ་ནག་འོག་ཏུ་འདུག་མ་འདོད་པའི་སྐད་ཆ་མ་ཡིན་པར་འདུག་མ་ཐུབ་པར་རང་བཙན་བསྐྱར་གསོ་ཆེད་ལོ་ནས་ལོ་ཉིན་ནས་ཉིན་གཅེས་པའི་ཚེ་སྲོག་ཀྱང་གཏོང་གི་ཡོད་པ་རེད། དེ་བཙན་བྱོལ་གཞུང་གིས་ངེས་ལེན་གནང་གི་མི་འདུག དེ་འགྲིག་གི་མི་འདུག་ཞེས་བརྗོད་སྐབས་དེ་མང་མོས་འོས་བསྡུ་ཡིན་ཞེས་བརྗོད་ཡོང་གི་འདུག བཙན་བྱོལ་ནང་གི་མི་འབུམ་ཞིག་གི་བསམ་ཚུལ་དེ་བོད་མི་ས་ཡ་དྲུག་གི་མང་མོས་འོས་བསྡུ་ག་འདྲ་ཆགས་རེད་ཅེས་སོགས་གནད་དུ་བབ་པའི་གསུངབཤདགནང་སོང༌། ཆེ་ཤོས་དེ་དམིགས་ཡུལ་གྱི་གནས་སྟངས་ལ་ཐུག་འདུག ཐབས་ལམ་རྐྱང་རྐྱང་བཤད་བསྡད་པ་ལས་ང་ཚོའི་རྩ་བའི་ན་ཚ་དེ་ཤེས་དགོས་ཀྱི་འདུག ན་ཚ་དེ་ནི་རང་བཙན་མེད་པའི་ནད་ཚ། ལུང་པ་མེད་པའི་ནད་ཚ། རང་དབང་མེད་པའི་ནད་ཚ། དེ་བས་ཉེན་ཁ་ཆེ་ཤོས་ཞིག་ཡོད་པ་ནི་ང་ཚོའི་དུས་ཚོད་རྫོགས་འགྲོ་གི་ཡོད་པ་རེད། འཐབ་རྩོད་མ་བྱས་གོང་ལ་དང་པོ་དམིགས་ཡུལ་ཞིག་དགོས་པ་རེད། དམིགས་ཡུལ་བོད་རང་བཙན་སླར་གསོ་དགོས་ཀྱི་འདུག ཅེས་གལ་ཆེ་གསུངས་བཤད་རིམ་པས་གནང་སོང༌།
བོད་མི་མང་སྤྱི་འཐུས་འབའ་བ་སྐལ་བཟང་རྒྱལ་མཚན་ལགས་ནས།
ང་ཚོའི་བོད་དོན་འཐབ་རྩོད་ནང་གི་གལ་ཆེ་ཤོས་དེ་གཞིས་བྱེས་གཉིས་ཀྱི་འབྲེལ་ལམ་དེ་ཆད་དུ་མི་འཇུག་རྒྱུ་གལ་ཆེན་རེད། ང་ཚོ་ལ་འཛམ་གླིང་སྟེང་སྙན་གྲགས་ཅན་གྱི་དབུ་ཁྲིད་ཅིག་ཡོད་པ་འདི་ནི་ང་ཚོ་གཞིས་བྱེས་གཉིས་ཀའི་འབྲེལ་མཐུད་ཆེ་ཤོས་རེད། གཞན་ང་ཚོ་ནི་བོད་ནང་གི་བོད་མི་ཚོའི་བདེ་སྡུག་དེ་རྒྱལ་སྤྱིའི་སྟེང་ཁྱབ་བསྒྲགས་བྱེད་པའི་མགྲིན་ཚབ་པ་ཡིན་པས། གཞིས་བཞུགས་བོད་མི་ཚོའི་གནས་སྟངས་ཤུགས་ཆེན་པོས་ཁྱབ་བསྒྲགས་བྱེད་དགོས་པ་རེད། དེ་མིན་སྙིང་སྟོབས་ཅེས་པ་ངས་འཐབ་རྩོད་མུ་མཐུད་དུ་གནས་ཐུབ་པའི་སྙིང་སྟོབས་དང་གཞིས་བྱེས་གཉིས་ཀྱི་འབྲེལ་བ་མཐུད་ཐུབ་རྒྱུ་བཅས་ལ་ངོས་འཛིན་བྱེད་ཀྱིན་ཡོད། དགྱ་ནག་དེང་སྐབས་ཕྱི་ནས་བལྟས་ན་སྟོབས་ཆེན་པོར་མཐོང་ཡང་ནང་ལོག་རུལ་ཟིན་པའི་རྒྱལ་ཁབ་ཅིག་ཡིན་པས་ང་ཚོས་སྙིང་སྟོབས་མུ་མཐུད་གནས་ཐུབ་པ་བྱ་རྒྱུ་གལ་ཆེན་རེད་ཟེར།
ཆབ་སྲིད་བཙོན་ཟུར་གྲྭ་བག་བྲོ་ལགས་ནས་གསུང་དོན།
ང་ཚོའི་རིག་གཞུང་གི་སྙིང་སྟོབས་དེ་ཡར་བསླང་མཁན་དེ་པཎ་ཆེན་རིན་པོ་ཆེ་མཆོག་རེད། ཁོང་གི་གཟི་བྱིན་ལ་བརྟེན་ནས་ཨ་ལགས་་དུང་དཀར་ཚང་དང༌། ཨ་ལགས་དམུ་དགེ་བསམ་གཏན་ཚང༌། ཨ་ལགས་ཚེ་རྟན་ཞབས་དྲུང་ཚང་ལྟ་བུ་དག་ལ་བརྟེན་ནས་བྱུང་བ་རེད་ལ། དེ་བཞིན་པཎ་ཆེན་སྐུ་ཕྲེང་བཅུ་པའི་སྐབས་ནས་བཟུང་བོད་མི་རིགས་ཀྱི་སྙིང་སྟོབས་ཅེས་པ་འགོ་བསླངས་པ་རེད། དེ་བས་ང་ཚོའི་ཕྱི་དྲིལ་ལས་ཁུངས་སུ་དེ་ལྟ་བུའི་མི་སྣ་རླབས་ཆེན་དག་གི་པར་མི་བཤམས་པར་དོན་མེད་ཀྱི་པར་དེ་འདྲ་བཤམས་ཀྱི་འདུག དེ་ཚོ་ཕར་གཡུགས་ཏེ་དེའི་ཤུལ་དུ་གོང་གསལ་གྱི་མི་སྣ་དེ་ལྟ་བུ་དག་གི་པར་འཇོག་རོགས་ཅེས་སོགས་ཀྱི་གསུང་བཤད་མང་དུ་གནང་སོང༌།
དབུས་གཞོན་ནུའི་དྲུང་ཆེ་དོན་གྲུབ་ལྷ་དར་ལགས་ཀྱིས་གསུངས་དོན།
ང་རང་གི་ངོས་ནས་བལྟས་ན་བར་ཐག་ལ་འཁོར་ཡུག་དང་དམིགས་ཡུལ་སོགས་ཡོད་པ་རེད།དེ་ཡང་བོད་ཕྱི་ནང་གཉིས་ཀྱི་བར་ཐག་དེ་གཙོ་བོ་དམིགས་ཡུལ་རེད། བོད་ནང་གི་དམིགས་ཡུལ་དེ་གཅིག་གྱུར་རེད། ང་ཚོ་བཙན་བྱོལ་བ་ཚོའི་དམིགས་ཡུལ་དེ་གསལ་བོ་མ་རེད། བར་ཐག་ཉེ་རུ་གཏོང་དགོས་ན་གོམ་པོ་དང་པོ་དམིགས་ཡུལ་གཅིག་གྱུར་ཡོང་དགོས་པ་གལ་ཆེན་རེད། བོད་ཕྱི་ནང་གཉིས་ཀྱི་སྙིང་སྟོབས་དེ་བསྡུར་བ་ཡིན་ན་བོད་ནང་གི་སྙིང་སྟོབས་དེ་ཚད་མཐོ་ཤོས་ཤིག་ལ་མཐོང་གི་ཡོད། བོད་ནང་གི་སྙིང་སྟོབས་ཀྱི་མེ་ལྕེ་དེ་འབར་འདུག་མོད༌། ང་ཚོའི་ངོས་ནས་སྙིང་སྟོབས་དེ་བྲི་འགྲོ་གི་འདུག གཞན་བོད་ཕྱི་ནང་གཉིས་ཀྱི་འབྲེལ་བ་དེ་༧གོང་ས་མཆོག་ཡིན་པ་གཙོ་བོ་རེད་མོད། འོན་ཀྱང་བོད་མི་རིགས་ཀྱི་འབྲེལ་བ་དེ་དབུ་ཁྲིད་གཅིག་པོའི་འབྲེལ་བ་མ་རེད། བོད་པའི་འཐབ་རྩོད་དེ་ཆོས་ལུགས་གཅིག་པོའི་འབྲེལ་བ་མ་རེད།
སྔོན་མ་ཡིན་ན་དགྱ་ནག་གི་དགྱ་དར་མེ་བསྲེག་བཏང་ཆོག་པ་རེད། ཡིན་ནའང་ཁ་སང་དེ་རིང་དེ་འདྲ་བྱས་ན་དགྱ་མི་རིགས་ལ་ཕོག་ཐུག་འགྲོ་གི་རེད་ཟེར། ང་ཚོས་དགྱ་མི་ཤེས་ཡོན་ཅན་མི་གྲངས་ལྔ་བརྒྱ་ཙམ་གྱིས་བྲིས་པའི་བོད་དོན་སྐོར་གྱི་དཔེ་དེབ་དེ་ཙམ་ཞིག་དགྱ་མི་རིགས་ཀྱིས་བོད་ལ་རྒྱབ་སྐྱོར་བྱས་པ་རེད་ཅེས་དཔང་རྟགས་ཙམ་དུ་འཛིན་གྱི་འདུག་མོད། དོན་ལ་དགྱ་མི་མང་གི་གྲངས་ཚད་དང་བསྡུར་ནས་བལྟས་པ་ཡིན་ན་གྲངས་ཀ་དེ་ནི་ཅི་ཡང་མ་རེད། དེ་བས་ངས་ང་ཚོ་ལ་དབང་བསྒྱུར་བྱེད་མཁན་དགྱ་ནག་གཞུང་ཡིན་པ་ལས་དགྱ་ནག་མི་མང་མ་རེད་ཅེས་པ་དེར་ངོས་ལེན་རྩ་བ་ནས་བྱེད་ཀྱིན་མེད། རྒྱུ་མཚན་དགྱ་ནག་མི་མང་གིས་བོད་ནི་ཆེས་རྗེས་ལུས་དང་ཀླ་ཀློ་ལྟ་བུ་ཞིག་ལ་དྲིལ་བསྒྲགས་བྱེད་ཀྱིན་དབང་བསྒྱུར་བྱས་ཡོང་བ་རེད་ལ། དེ་བཞིན་དུ་དྲུག་བཞིའི་དོན་རྐྱེན་སྐབས་ཀྱང་དགྱ་མི་ཚོས་ང་ཚོས་ང་ཚོའི་མི་རིགས་ལ་མེ་མདའ་རྒྱག་ཐུབ་ས་མ་རེད་ཅེས་བཤད་མྱོང་བ་རེད། ཡིན་ནའང་བོད་མི་ཚོར་མེ་མདའ་ག་ཚོད་བརྒྱབ་ནས་བསད་སོང༌། དེ་བཞིན་ཤར་དུ་ཏི་སུ་ཐན་ལ་དྲག་གནོན་བྱེད་སྐབས་དགྱ་ནག་གཞུང་ཙམ་མ་ཡིན་པར་མི་མང་གིས་ཀྱང་ལག་ཏུ་དབྱུག་པ་དང་གྲི་སོགས་བཟུང་ནས་དྲག་གནོན་བྱས་པ་འདི་ལས་མི་རིགས་གཉིས་ཀྱི་གནད་དོན་ཞིག་ཡིན་པ་གསལ་བོར་རེད། དེ་ཡིན་ཙང་ངས་དེ་ནི་དགྱ་མི་རིགས་ཀྱི་དབང་བསྒྱུར་ཞིག་ལ་ངོས་འཛིན་བྱེད་ཀྱིན་ཡོད་ཅེས་སོགས་གསུངས་སོང༌།
གཞན་འབྲེལ་བ་ལས་ཁུངས་ཀྱི་འགན་འཛིན་བསོད་ནམས་ནས་གསུང་དོན།
ང་རང་གི་ངོས་ནས་སྙིང་སྟོབས་ཅེས་པ་དེ་འཐབ་རྩོད་དེར་གོ་གི་ཡོད་ལ།འཐབ་རྩོད་ཅེས་པ་ཡང་ཆོས་དང་རིག་གཞུང་གཅིག་གྱུར་གྱི་ངོ་བོ་ལ་མཐོང་གི་ཡོད། དེ་བས་ང་ཚོ་བཙན་བྱོལ་ལ་མཚོན་ན་ཆོས་ལུགས་ཀྱི་ངོ་བོ་དེ་འཛིན་ཐུབ་ཀྱང་རྩ་བའི་རིག་གཞུང་ངོ་བོ་ཆ་ཚང་འཛིན་མ་ཐུབ་པ་ཞིག་ལ་ངོས་འཛིན་བྱེད་ཀྱིན་ཡོད། ཆོས་ལུགས་ཀྱི་ངོ་བོ་ཙམ་འཛིན་ཐུབ་ཀྱང་གཙོ་བོ་སྐད་ཡིག་དང་ལོ་རྒྱུས་སོགས་ཤེས་དགོས་པ་རེད།དེ་ཤེས་པ་ཡིན་ན་ང་ཚོའི་འཐབ་རྩོད་ཀྱི་དམིགས་ཡུལ་དེ་ཤེས་ཀྱི་རེད། གཞན་ང་ཚོའི་མི་རིགས་་ཀྱི་རིགས་ཞེན་འདུ་ཤེས་དེ་ཤུགས་ཆེ་རུ་ཡོང་བ་བྱེད་རྒྱུ་ཡང་གལ་ཆེན་རེད་ལ། ཚད་མཐོན་པོས་ཞེན་ཁོག་ཅིག་བྱུང་བར་མི་རིགས་ཀྱི་ངོ་བོ་གལ་ཆེན་དུ་འཛིན་རྒྱུ་གལ་ཆེན་རེད། ང་ཚོའི་ལས་འགུལ་སྤེལ་སྐབས་ཐབས་ལམ་མ་ནོར་བར་མི་རིགས་ཀྱི་སྤོབས་པ་དང་ལ་རྒྱ་དེ་འཛིན་རྒྱུ་གལ་ཆེན་པོར་མཐོང་གི་འདུག དགའ་འོས་པ་ཞིག་ལ་དེང་སྐབས་སྔོན་དང་མི་འདྲ་བ་ནི་བོད་ནང་ལོག་གི་དགྱའི་སློབ་ཆེན་འགྲིམས་མཁན་ཚོར་ཡང་སྔོན་དང་བསྡུར་ན་མི་རིགས་ཀྱི་རིགས་ཞེན་ཆེ་རུ་འགྲོ་བཞིན་འདུག་ལ། བོད་པའི་སྐད་དང་ཡི་གེ་སྐོར་ལ་དོ་སྣང་ཡང་ཆེན་པོ་ཡོང་གི་འདུག་པས། ང་ཚོས་ཀྱང་གཏིང་ཟབ་མོའི་འཆར་གཞི་དང་མ་འོངས་པའི་མདུན་ལམ་དེ་གཙོ་བོ་སྐད་འབོད་ཙམ་ལ་བརྟེན་པ་ནི་མི་འདང་བ་ཞིག་ཏུ་མཐོང་གི་ཡོད་ཟེར།
རྩོམ་པ་པོ་ཨ་འཇམ་དབྱངས་ཚུལ་ཁྲིམས་ལགས་ནས་གསུང་དོན།
ངས་བལྟས་ན་བོད་གཞིས་བྱེས་གཉིས་ཀྱི་བར་ཐག་ནི་༧གོང་ས་སྐྱབས་མགོན་ཆེན་པོའི་སྐུ་ཚེ་ལ་འབྲེལ་ནས་བྱུང་དགོས་པའི་བར་ཐག་ཞིག་ལ་ངོས་འཛིན་བྱེད་ཀྱིན་ཡོད། བར་ཐག་དེར་བདམ་ཀ་བྱེད་དགོས་པ་ཡིན་ན་དབུ་མའི་ལམ་དང་རང་བཙན་ཞེས་པ་ཙམ་ལས་བར་ཐག་དེ་འབྲེལ་ཐུབ་ཀྱི་མ་རེད་བསམ་གི། དཔེར་ན་སྒྱུ་རྩལ་དང་རིག་གཞུང་གི་མ་ལག་མང་པོ་ཞིག་གི་སྟེང་ནས་གཞིས་བྱེས་གཉིས་ཀྱི་བར་ཐག་དེ་འཛིན་དགོས་པ་ཞིག་ཏུ་མཐོང་སོང༌། གཞན་ཤེས་ཡོིན་སྲིད་བྱུས་ཀྱི་སྟེང་ནས་ཁ་ཕྱོགས་གསར་བ་ཞིག་བསྐྲུན་ཐུབ་པ་ཡིན་ན་མ་འོངས་པའི་འབྲེལ་ཐག་ལ་ཕན་གི་རེད་བསམ་གི དེ་མིན་ཆོས་ལུགས་ཀྱི་འབྲེལ་ཐག་དེ་བཙན་བྱོལ་ནང་གི་བླ་མ་དང་ཆོས་ལུགས་བར་གྱི་འབྲེལ་ཐག་དེ་ཡག་པོ་འདུག གཞན་གཞིས་ལུས་མི་མང་གི་སྙིང་སྟོབས་དེས་ང་ཚོ་བཙན་བྱོལ་སྤྱི་ཚོགས་ལ་ཤུགས་རྐྱེན་ཆེན་པོ་ཐེབས་ཡོད་པོར་བསམ། དཔེར་ན་སྟག་པགས་རྒྱན་གོས་མེ་བསྲེག་ལས་འགུལ་ནས་༢༠༠༨ལོའི་གྱེན་ལངས་ཆེན་མོ། དེ་བཞིན་དུ་ཡུལ་ཤུལ་ས་ཡོམ་སོགས་ཀྱིས་མཚོན་ཐུབ་པས། བོད་ནང་གི་སྙིང་སྟོབས་དེར་ང་ཚོ་བཙན་བྱོལ་བོད་མི་ཚོས་སློབ་སྦྱོང་བྱ་དགོས་པ་ཞིག་ཏུ་མཐོང་སོང་ཟེར།
མཁན་པོ་འཇུ་བསྟན་སྐྱོང་ལགས་ནས་གསུངས་དོན།
ངས་བལྟས་ན་བར་ཐག་དེ་མེད་པ་ཞིག་དང་སྙིང་སྟོབས་དེ་སྤེལ་དགོས་པ་ཞིག་ཏུ་མཐོང་སོང་བ་མ་ཟད ། བོད་གཞིས་བྱེས་གཉིས་ཀྱི་ཤེས་ཡོན་པའི་བར་ཐག་དེ་གལ་ཆེན་པོར་འཛིན་དགོས་པ་ཞིག་ཏུ་མཐོང་སོང༌།དེ་གཉིས་ཁ་ཕྱོགས་མ་འདྲ་བ་གཉིས་སུ་ཕྱིན་པ་ཡིན་ན་བར་ཐག་དེ་ཉེན་ཁ་ཞིག་ཏུ་གྱུར་ཉེན་འདུག། དེ་བས་བར་ཐག་ཉེ་རུ་གཏོང་རྒྱུ་གལ་ཆེན་རེད།སྙིང་སྟོབས་ཅེས་ན་མི་རིགས་ཤིག་གི་འཐབ་རྩོད་ཕྱོགས་ནས་བཤད་ན་སྙིང་སྟོབས་དང་ང་རྒྱལ་དེ་དགོས་པ་ཞིག་རེད་ལ།་ཡོད་བཞིན་པ་ཞིག་ཀྱང་རེད། སྤྱིར་བཏང་མིའི་སྙིང་སྟོབས་ཞེས་པ་དེ་ཛ་དྲག་གི་སྐབས་སུ་མཐོང་གི་འདུག དེ་བས་བར་ཐག་དེ་ཉེ་རུ་གཏོང་དགོས་ལ་སྙིང་སྟོབས་དེ་དར་སྤེལ་བྱེད་དགོས་ཤིག་རེད་ཟེར།
རྩོམ་པ་པོ་ལྷ་ཆབ་སྦྱིན་པས་གསུངས་དོན།
ངས་བལྟས་ན་བཙན་བྱོལ་དང་གཞིས་བཞུགས་གཉིས་ཀ་བསྡུར་བ་ཡིན་ན་ཁྱད་པར་ཆེན་པོ་མཐོང་གི་འདུག བཙན་བྱོལ་ནང་དུ་སྙིང་སྟོབས་དེ་མ་བྱུང་བ་ནི་འཚོ་བ་སོགས་ཕྱོགས་མང་པོ་ཞིག་གི་འོག་ནས་ཡོང་ཐུབ་ཀི་མི་འདུག་བསམ་གི བོད་ནང་ལ་མཚོན་ན་སྙིང་སྟོབས་ད་ལྟའི་སྐབས་བྱུང་བ་ཞིག་མ་ཡིན་པར་སྔོན་མ་ནས་ཡོད་བསྡད་པ་ཞིག་རད། དེ་བས་ང་ཚོས་བོད་ནང་གི་སྙིང་སྟོབས་དེར་སློབ་སྦྱོར་བྱེད་དགོས། ཞོགས་དུང༌། ཐེའུ་རང༌། ཞོགས་ལྗང་སོགས་ཀྱི་སྙིང་སྟོབས་ལ་སློབ་སྦྱོང་བྱེད་དགོས། དེ་བྱུང་བ་ལ་བཙན་བྱོལ་གྱི་ཤེས་ཡོན་ཅན་དང་ལས་འགུལ་བ་དག་གིས་ཆིག་སྒྲིལ་གྱི་ལམ་ཁ་ཞིག་འཚོལ་རྒྱུ་གལ་ཆེན་རེད། ལྷག་པར་དྲ་ལམ་འདྲ་མིན་དུ་ཞུགས་པའི་་རྩོམ་འབྲི་བ་དག་གིས་བོད་ནང་ཁུལ་དུ་གནོད་པའི་ལས་ཀ་རེ་མི་བྱ་རོགས་ཅེས་འབོད་སྐད་ཞུ་བཞིན་ཡོད་ཅེས་སོགས་ཟེར།
བོད་ཀྱི་བང་ཆེན་གསར་འགོད་པ་གངས་ལྷ་མོ་ལགས་ནས་གསུངས་དོན།
བོད་ཡིག་ལ་བརྟེན་ནས་ཆེད་ལས་དགོས་པ་གལ་ཆེན་པོར་མཐོང་གི་འདུག བོད་ཀྱི་རིག་གཞུང་གཏིང་ཟབ་མོ་ཡོད་པོར་བརྟེན་དེ་དང་བསྟུན་ནས་བོད་ཀྱི་སྐད་ཡིག་གཙོར་བཟུང་གིས་ཆེད་ལས་ཕྱོགས་ལ་ཤུགས་རྒྱག་རྒྱུ་གལ་ཆེན་རེད། འབོད་སྐད་ཞུ་རྒྱུ་ཅིག་ནི་མ་འོངས་པར་ཡང་འདི་འདྲའི་གཏམ་གླེང་མུ་མཐུད་དུ་གནང་ན་ཕན་ཐོག་ཆེན་པོར་འདུག་ཅེས་འབོད་སྐད་ཞུ་རྒྱུ་ཡིན། གཞན་བསམ་ཚུལ་ཞིག་ཡོད་པ་ནི་ང་ཚོས་ཐབས་ལམ་གཙོ་བོར་བཟུང་ན་ཡག་པོ་མཐོང་སོང༌། དེ་མིན་གྱི་ལངས་ཕྱོགས་གཙོ་བོར་མ་བཟུང་ན་ཡག་པོར་བར་འདོད།
མཇུག་ཏུ་ཉམས་ཞིབ་པ་ཀླུ་མཁར་བྱམས་ཀྱིས་མཇུག་སྡོམ་གྱི་གསུང་བཤད་གནང་དེ་དུས་ཡུན་ཆུ་ཚོད་ལྔའི་རིང་ལ་ཚོགས་ཤིང་ཚང་མས་་སྐབས་བབ་ཀྱི་བརྗོད་བྱའི་སྐོར་ལྷུག་པོར་གནང་རྗེས་ཚོགས་འདུ་བདེ་ལེགས་ངང་གྲོལ།
གསར་འགོད་པ་གཟུགས་ཕྱུག་སྐྱིད།
༼ཡོང་ཁུངས།འོད་དཀར་དྲ་ཚིགས།༽


text:
བཀུར་འོས་པའི་རྒྱལ་བོ་དང༌། སྲིད་འཛིན། སྐུ་འགྲོན་ཕོ་མོ་ལྷན་རྒྱས་རྣམ་པར།
ཨ་རིའི་ནང་ཤ་མདངས་ནག་པོ་ཡིན་པའི་མི་གྲངས་ས་ཡ་ཉེར་གཉིས་ཀྱིས་གསར་གཏོད་རང་བཞིན་གྱི་འཐབ་རྩོད་བྱས་ཏེ། དྲང་བདེན་མ་ཡིན་པའི་མི་རིགས་དབྱེ་འབྱེད་བྱེད་པའི་ཡུན་རིང་གི་མཚན་མོ་མཇུག་སྒྲིལ་རྒྱུར་འཐབ་རྩོད་བྱེད་བཞིན་པའི་་སྐབས་འདིར་ངས་ནོར་སྦེལ་ཞི་བདེའི་གཟེངས་རྟགས་དང་ལེན་བྱེད་ཀི་ཡོད། ངས་སྤྱི་འབངས་ཀྱི་ཐོབ་ཐང་བརྩོན་ལེན་ལས་འགུལ་གྱི་ཚབ་བྱས་ནས་གཟེངས་རྟགས་འདི་དང་ལེན་བྱེད་ཀྱི་ཡོད་ལ། ལས་འགུལ་འདི་ནི་བློ་ཐག་ཆོད་པོ་དང༌། ཉེན་ཁར་འཛེམས་ཟོན་མེད་པར་རང་དབང་དང་དྲང་བདེན་གྱི་ཕྱོགས་སུ་བསྐྱོད་བཞིན་ཡོད།
ཁ་སང་ཨ་ལ་པ་མ Alabama མངའ་སྡེའི་བིར་མན་ཧམ་ Birmingham གྲོང་ཁྱེར་ནང་ང་ཚོའི་བུ་ཕྲུག་རྣམས་ཀྱིས་སྤུན་ཟླའི་འདུ་ཤེས་ཆེད་སྐད་འབོད་བྱེད་སྐབས། ཉེན་རྟོགས་མི་སྣས་ཁོང་ཚོའི་སྟེང་ལ་སྦུབས་གུ་ལས་ཆུ་གཏོར་བ་དང༌། ངར་སྐད་སྒྲོག་བཞིན་པའི་ཁྱི་བཏང་ནས་ལན་འདེབས་བྱས་ཡོད་པ་མ་ཟད། ཐ་ན་སྲོག་སྐྱོན་བྱུང་ཡོད་པ་ངའི་སེམས་སུ་ལྷང་ངེར་དྲན་ཡོད༌། ཁ་སང་ཧྥེ་ལེ་རྡ་ཧྥེ་ཡ་དང༌།Philadelphia མི་སི་སི་པི་ Mississippi ནང་དུ་གཞོན་སྐྱེས་རྣམས་ཀྱིས་འོས་འདེམས་ཀྱི་ཐོབ་ཐང་སྲ་བརྟན་གཏོང་ཆེད་ངོ་རྒོལ་བྱེད་སྐབས་མནར་གཅོད་ཚད་མེད་དང༌། དམར་གསོད་བཏང་ཡོད་པ་ངའི་སེམས་སུ་ལྷང་ངེར་དྲན་ཡོད། ངའི་མི་མང་རྣམས་དངུལ་ཕོངས་དང་ནུས་མེད་བཟོས་ནས་ཕྱེ་མར་འཐག་ཡོད་པའི་སྡུལ་བསྔལ་དང༌། དཔལ་འབྱོར་གྱི་སྐས་ཐེམ་དམའ་ཤོས་དེར་བཏགས་ཡོད་པ་ངའི་སེམས་སུ་ལྷང་ངེར་དྲན་ཡོད། དེར་བརྟེན། ངས་ངེས་པར་དུ་དྲི་བ་འདྲི་དགོས་པ་ཞིག་ལ༌། རེ་མེད་ཡིད་ཐང་ཆད་ལ་ཉེ་བ་དང༌། རྡོ་ལྟར་མཁྲེགས་པའི་འཐབ་རྩོད་ཀྱི་ལས་འགུལ་ཁྲོད་ནོར་སྦེལ་ཞི་བདེ་གཟེངས་རྟགས་ཀྱི་སྙིང་བོ་ཞི་བདེ་དང་སྤུན་ཟླའི་འདུ་ཤེས་དེ་ཐོབ་མེད་ནའང། ག་རེ་དོན་དུ་ང་ཚོར་གཟེངས་རྟགས་འདི་ཕུལ་བ་ཡིན་ནམ།
ངས་བསམ་བློ་རྣལ་ལ་ཞིག་བཏང་རྗེས། གཟེངས་རྟགས་འདི་ནི། ང་ཚོའི་དུས་སྐབས་འདིར་གཉའ་གནོན་དང༌། དྲག་སྤྱོད་བེད་སྤྱོད་མ་བཏང་པར་གཉའ་གནོན་དང་དྲག་སྤྱོད་ལས་བརྒལ་བར་བྱེད་རྒྱུ་དང༌། ཆབ་སྲིད་དང་ཀུན་སྤྱོད་ཀྱི་འགག་རྩའི་དྲི་བ་ལ། འཚེ་མེད་ཞི་བའི་ལན་འདེབས་བྱེད་དགོས་པའི་གོ་དོན་ཟབ་མོ་རྟོགས་པའི་ལས་འགུལ་གྱི་ཚབ་བྱས་ནས་ང་ལ་གཟེངས་རྟགས་འདི་ཐོབ་པ་རེད། དཔལ་ཡོན་དང་དྲག་སྤྱོད་ནི་ལྡོག་ཟླའི་བསམ་བློ་ཞིག་ཡིན། ཨ་རིའི་ནང་གི་ཤ་མདངས་ནག་པོའི་མི་རྣམས་རྒྱ་གར་མི་མང་གི་རྗེས་སུ་འབྲངས་ནས། འཚེ་མེད་ཞི་བ་ནི་ནུས་མཐུ་མེད་པ་ཞིག་མ་ཡིན་པར་བཟང་སྤྱོད་ཀྱི་སྟོབས་ཤུགས་ལྡན་པས་སྤྱི་ཚོགས་འཕོ་འགྱུར་གཏོང་ཐུབ་པ་ཞིག་ཡིན་པ་གསལ་སྟོན་བྱེད་དགོས། སྔ་རྗེས་ཙམ་མ་གཏོགས་འཛམ་གླིང་འདིའི་སྒང་གི་མི་ཚང་མས་ཞི་བདེའི་ངང་མཉམ་དུ་འཚོ་གནས་བྱེད་ཐུབ་པའི་གནས་ལུགས་ངེས་རྙེད་བྱུང་ནས་འབྱུང་འགྱུར་མྱ་ངན་གྱི་སྐྱོ་གླུ་ལེན་བཞིན་པ་ལས་བརྒལ་ཏེ། ཕན་ཚུན་སྤུན་ཟླའི་འདུ་ཤེས་འཛིན་པའི་སྤྱི་ཚོགས་ཞིག་གསར་སྐྲུན་བྱེད་ཐུབ་ངེས་རེད། དོན་དག་འདི་ལེགས་སྒྲུབ་བྱེད་དགོས་ཚེ། སྐྱེས་བོ་ཡོངས་ཀྱིས་འགྲོ་བ་མིའི་དཀའ་སྡུག་སེལ་ཐབས་སུ༌། དགྲ་ཤ་ལེན་པ་དང༌། བཙན་འཛུལ་བྱེད་པའི་ཐབས་ལམ་ལ་ངོ་རྒོལ་བྱེད་དགོས། བརྩེ་བ་ནི་དོན་དག་ལེགས་སྒྲུབ་བྱེད་པའི་ཐབས་ལམ་གྱི་རྨང་གཞི་ཡིན། ནོར་སྦེལ་ཞི་བདེའི་གཟེངས་རྟགས་འདིས་ང་རང་གཅིག་པོ་གཟི་བརྗིད་སྤྲད་པ་མ་ཡིན་པར། འདིའི་ནང་དུ་གཟི་བརྗིད་གང་མང་ཞིག་འདུས་ཡོད་པ་ངས་སྙིང་ཁོངས་རུས་པའི་སྟེང་ནས་གསལ་བོར་ཤེས་རྟོགས་བྱུང་ཡོད།
ང་རང་གནམ་གྲུའི་ནང་འགྲུལ་བཞུད་བྱེད་ཐེངས་རེར། གནམ་གྲུའི་ཁ་ལོ་བ་དང་ས་ཐོག་ཏུ་ལས་ཀ་བྱེད་མཁན་ཚང་མས་འགྲུལ་བཞུད་འདི་ལེགས་སྒྲུབ་ཡོང་བར་འབད་བརྩོན་གནང་ཡོད་པ་ངའི་སེམས་སུ་ལྷང་ངེར་དྲན་གྱི་ཡོད། གཟེངས་རྟགས་འདིས་ང་ཚོའི་རང་དབང་འཐབ་རྩོད་ཀྱི་ལས་འགུལ་མཁའ་དབྱིངས་སུ་འཕུར་དུས་རང་ཉིད་བློས་བཏང་ངང་སྟངས་འཛིན་བྱེད་སའི་རྐུབ་སྟེགས་སྟེང་བསྡད་ཡོད་པའི་ཁ་ལོ་བ་རྣམས་ལ་གཟི་བརྗིད་སྤྲད་ཡོད་ལ༌། ལྷོ་ཨ་ཧྥེ་རི་ཀའི་ནང་གི་དབུ་ཁྲིད་ཨ་སྦར་ཐེ། ལུ་ཐུལ་ནེས Albert Luthuli ཡིས་རང་ཉིད་ཀྱི་མི་མང་གི་འཐབ་རྩོད་དེ། ད་དུང་ཡང་ཆེས་སྡུག་རྩུབ་ཆེ་བའི་མི་ཆོས་རིང་ལུགས་ལས་བརྒལ་བའི་གནས་་སྟངས་ལ་གདོང་ལེན་བྱེད་བཞིན་ཡོད་པར་བསྐྱར་དུ་གཟི་བརྗིད་སྤྲད་ཡོད་པ་རེད། གཟེངས་རྟགས་འདིས་ས་སྟེང་དུ་ལས་ཀ་བྱེད་མཁན་རྣམས་ལ་གཟི་བརྗིད་སྤྲད་ཡོད་ལ། ཁོང་ཚོས་རང་ཉིད་ཀྱི་མཁེ་ཕན་བློས་བཏང་གིས་ངལ་རྩོལ་བྱས་མེད་ན། རང་དབང་ངང་མཁའ་ལ་བསྐྱོད་པའི་གནམ་གྲུ་འདི་ས་ཐོག་ནས་ཡར་འཕུར་ག་ལ་ཐུབ། མི་དེ་དག་
གི་མིང་གསར་ཤོག་གི་འགོ་བརྗོད་དང༌། མི་སྣ་གལ་ཆེན་གྱི་ཐོ་གཞུང་ནང་སླེབས་མི་ཐུབ་ནའང་དཀའ་སྡུག་གི་ལོ་ཟླ་མང་བོ་བརྒྱུད་ནས་དྲང་བདེན་གྱི་འོད་སྟོང་མཉམ་དུ་འདུས་པའི་དུས་སྐབས་འདིར། སྐྱེས་པོ་རྣམས་ཀྱིས་དྲང་བདེན་གྱི་ཆེད་དུ་སྡུག་བསྔལ་མྱོང་འདོད་ཡོད་པ་འདིས། མ་འོངས་པར་སྐྱེས་ཕོ་མོ་ཚང་མ་བསྡད་སའི་ས་གཞི་ལེགས་ཤིང༌། མི་གཤིས་ཡག་པོ། སྔར་ལས་དཔལ་ཡོན་ལྡན་པ་ཞིག་ཡིན་པ་ཤེས་རྟོགས་བྱུང་ནས་བུ་ཕྲུག་རྣམས་ལ་གོ་དོན་འདི་བརྒྱུད་སྤྲོད་བྱེད་ངེས་ཡིན།
གཟེངས་རྟགས་འདིའི་བདག་པོ་ངོ་མ་རྣམས་སྟེ། ཡིད་ཆེས་ནི་མཛེས་ཉམས་ལྡན་པ་དང༌། མཛེས་ཉམས་ནི་ཡིད་ཆེས་ལྡན་པ་ཞིག་ཡིན་པར་མཐོང་བའི་སྐྱེས་བོ་རྣམས་ཏེ། ཁོང་ཚོས་མིག་ནང་དུ་མཛེས་ཉམས་ནི་ཕན་ཚུན་སྤུན་ཟླར་འཛིན་པའི་འདུ་ཤེས་དང་ཞི་བདེ་ཡིན་ལ༌། དེ་ནི་རྡོ་རྗེ་ཕ་ལམ་དང༌། གསེར་དངུལ་ལས་ཀྱང་རྩ་ཆེན་པོ་ཡིན་པར་བརྩི་བའི་མི་རྣམས་ཀྱི་ཚབ་བྱས་ནས། ངས་ཤུལ་རྫས་རྩ་ཆེན་འདིའི་གཉེར་བའི་ཚུལ་དང་ལེན་བྱེད་ཀྱི་ཡོད། ངས་འདི་ལྟར་བཤད་ཚེ་ཨ་ཧྥུ་རེ་རྡུ་ ནོར་སྦེལ་ Alfred Noble ཡིས་གོ་དོན་ཆ་ཚང་མཁྱེན་ཐུབ་ངེས་རེད་སྙམ།ཀྱག་ཀྱོག་གི་ལམ་ཕྲན་ཞིག་གིས་ཨ་ལ་པ་མའི་Alabama མངའ་སྡེའི་མོན་སྒོ་མེ་རས Montgomery གྲོང་ཁྱེར་ནས་སྣེ་ཁྲིད་དེ་ཨོ་སི་ལོ་ Oslo ལ་སླེབས་ནས་དྲང་བདེན་ལ་བདེན་དཔང་བྱེད་ཀྱི་ཡོད་པ་རེད། ལམ་འདིའི་སྟེང་ཤ་མདངས་ནག་པོ་ཡིན་པའི་མི་ས་ཡ་མང་པོ་འགྲུལ་བཞུད་བྱས་ནས་རང་ཉིད་ཀྱི་ཁྱད་འཕགས་རང་བཞིན་རྙེད་ཐུབ་ངེས་ཡིན་ལ༌། ལམ་འདིས་ཨ་རི་བ་ཚང་མའི་རེ་བ་དང༌། ཡར་རྒྱས་ཀྱི་སྒོ་མོ་ཕྱེས་ནས་སྤྱི་འབངས་ཀྱི་ཐོབ་ཐོབ་ཀྱི་ཁྲིམས་གཞི་གསར་བ་ཞིག་སྟེ། རྒྱ་ཆེ་ཞིང་གཏིང་ཟབ་པའི་དྲང་བདེན་གྱི་ལམ་ཆེན་ནང་སྣེ་ཁྲིད་ངེས་ཡིན་ལ། ཤ་མདངས་ནག་པོ་ཡིན་པའི་མི་དང་ཤ་མདངས་དཀར་པོ་ཡིན་པའི་མི་རྣམས་མནའ་མཐུན་གྱི་གྲངས་ཚད་ཇེ་མང་དུ་སོང་ནས། ཐུན་མོང་གི་དཀའ་ངལ་ལ་གདོང་ལེན་བྱེད་པར་ཡིད་ཆེས་ངེས་རྙེད་བྱུང༌།
ངས་ཨ་རི་ལ་ཉམས་མེད་ཡིད་ཆེས་དང༌། མ་འོངས་པའི་འགྲོ་བ་མིའི་མདུན་ལམ་ལ་བློ་སྟོབས་ཆེན་པོའི་ཡིད་ཆེས་དང་མཉམ་དུ་དེ་རིང་ག
ཟེངས་རྟགས་འདི་དང་ལེན་བྱེད་ཀྱི་ཡོད། མིའི་རང་གཤིས་ནི་ནུས་མེད་ཞིག་ཡིན་པར་འདོད་པའི་བསམ་ཚུལ་དང་ལེན་བྱེད་ཀྱི་མེད་པར་ངོ་རྒོལ་བྱེད་ཀྱི་ཡོད༌། སྐྱེས་བོ་རྣམས་ཀྱི་མི་ཚེ་ནི་་ཆུའི་རླབས་རྒྱུན་དང་ཟེགས་མ་ཁོ་ནའི་ནང་་འཁོར་ནས་བསྡོད་ངེས་རེད་སྙམ་པའི་བསམ་ཚུལ་དེ་ངས་དང་ལེན་བྱེད་ཀྱི་མེད་པར་ངོ་རྒོལ་བྱེད་ཀྱི་ཡོད། འགྲོ་བ་མི་ཚང་མ་སྐར་མ་མེད་པའི་མཚན་ནག་གིས་བཅིངས་པའི་རིགས་རྒྱུད་དབྱེ་འབྱེད་དང༌། དམག་འཐབ་ཀྱི་སྡུག་བསྔལ་ཁྲོད་ནས་ཞི་བདེ་དང་ཕན་ཚུན་བར་སྤུན་ཟླའི་འདུ་ཤེས་འཛིན་པའི་སྐྱ་རེངས་ཤར་མི་སྲིད་སྙམ་པའི་བསམ་ཚུལ་ངས་དང་ལེན་བྱེད་ཀྱི་མེད་པར་ངོ་རྒོལ་བྱེད་ཀྱི་ཡོད།
དེ་རིང་འབར་རྫས་གད་པའི་ཐལ་རྡུལ་དང༌། མེ་མདའི་སྐད་སྒྲ་གང་སར་སྒྲོག་བཞིན་ཡོད་ནའང༌། འོད་སྟོང་འཕྲོ་བའི་སང་ཉིན་ཤར་ཡོང་བ་ང་ལ་ཡིད་ཆེས་ཡོད༌། ང་ཚོའི་རྒྱལ་ཁབ་ནང་ཁྲག་ཐིགས་འཛགས་བཞིན་པའི་སྲང་ལམ་དུ་དྲང་བདེན་ལ་རྨས་སྐྱོན་ཕོག་ནས་གན་རྐྱལ་དུ་འགྱེལ་ཡོད་ནའང༌། ངོ་ཚ་ཁ་སྐྱེངས་དགོས་པའི་གནས་སྟངས་འདི་ལས་ཡར་ལངས་ཡོང་བ་ང་ལ་ཡིད་ཆེས་ཡོད། སྐྱེས་བོ་ཡོངས་ཀྱི་སྐུ་གཟུགས་ལ་ཉིར་རེར་ཟས་ཐེངས་གསུམ་རེར་དགོས་པ་དང༌། བསམ་བློའི་གོ་རྟོགས་སྤེལ་ཆེད་ཤེས་ཡོན་དང་རིག་གཞུང་དགོས་པ། བློ་སྤོབས་རྒྱས་ཆེད་ཁྱད་འཕགས་རང་བཞིན་དང༌། འདྲ་མཉམ། རང་དབང་དགོས་པ་ང་ལ་ཡིད་ཆེས་ཡོད།
རང་གཅེས་འཛིན་བྱེད་མཁན་རྣམས་མར་འགྱེལ་ནས༌། གཞན་གཅེས་འཛིན་བྱེད་མཁན་རྣམས་ཡར་ལངས་ཡོང་ངེས་ཡིན་པ་ང་ལ་ཡིད་ཆེས་ཡོད༌། ཉིན་ཞིག་སྐྱེས་བོ་ཡོངས་ཀྱིས་ལྷ་ཡི་མདུན་དུ་གུས་ཕྱག་འཚལ་ཏེ། མི་གསོད་ཁྲག་སྦྱོར་གྱི་དམག་འཐབ་ལས་རྣམ་པར་རྒྱལ་ནས། འཚེ་མེད་ཞི་བས་འཇིག་རྟེན་སྐྱོང་ཐུབ་པ་ང་ལ་ཡིད་ཆེས་ཡོད། ཉིན་ཞིག་སེང་གེ་དང་ལུ་གུ་མཉམ་གནས་བྱེད་པ་དང༌། འགྲོ་བ་མི་ཚང་མ་འབྲས་ལྡན་ཤིང་གི་འོག་ཏུ་ཞེད་སྣང་དང༌། འཇིགས་སྣང་གང་ཡང་མེད་པར་མཉམ་གནས་བྱེད་ཐུབ་པར་ང་ལ་ཡིད་ཆེས་ཆེན་པོ་ཡོད༌།
ཡིད་ཆེས་འདིས་ང་ཚོའི་མིག་མདུན་དུ་ཡོད་པའི་ངེས་མེད་ཀྱི་མ་འོངས་པའི་མདུན་ལམ་ལ་གདོང་ལེན་བྱེད་རྒྱུར་སྤོབས་པ་སྤྲོད་ངེས་ཡིན། ཡིད་ཆེས་འདིས་དཀའ་ངལ་གྱིས་ཐང་ཆད་ཡོད་པའི་རྐང་བ་གཉིས་ལ་རང་དབང་གི་གྲོང་ཁྱེར་ཕྱོགས་སུ་བསྐྱོད་རྒྱུར་ནུས་པ་གསར་བ་ཞིག་སྤྲོད་ངེས་ཡིན། ཉིན་མོའི་དུས་སུ་སྤྲིན་ནག་ལང་ལོང་དུ་མཁྲིགས་ཤིང༌། མཚན་མོ་མུན་ནག་གྱིས་ཁེངས་པའི་དུས་ཤིག་ཡིན་ནའང༌། ང་ཚོས་དཀའ་ངལ་ལ་གདོང་ལེན་བྱས་ནས་དཔལ་ཡོན་ལྡན་པའི་དུས་རབས་གསར་བ་ཞིག་སྐྲུན་ཆེད་འཐབ་རྩོད་ཀྱི་ལས་འགོ་ཚུགས་ཡོད་པ་གསལ་བོར་ཤེས་ཀྱི་ཡོད།
དེ་རིང་མི་ཆོས་རིང་ལུགས་ཀྱིས་སེམས་ཤུགས་སྤར་བ་དང༌། རང་ཉིད་བློས་གཏོང་ཐུབ་པའི་མི་རྣམས་ཀྱིས་ང་ལ་ཡིད་ཆེས་བློ་གཏད་བྱས་པའི་མིང་ཐོག་ནས་ཨོསི་ལོར་ Oslo ཡོང་བ་ཡིན། ངས་ནོར་སྤེལ་ཞི་བདེ་གཟེངས་རྟགས་འདི་ཞི་བདེ་དང༌། ཕན་ཚུན་བར་སྤུན་ཟླའི་འདུ་ཤེས་འཛིན་རྒྱུར་དགའ་བའི་འགྲོ་བ་མི་ཚང་མའི་ཚབ་བྱས་ནས་དང་ལེན་བྱེད་ཀྱི་ཡོད།
བསྒྱུར་མཁན་གྱི་གསལ་བཤད།
སློབ་དཔོན་མར་ཏིན་ལུ་ཐར་ཁིན་ (Martin Luther King, JR) ལ་ནོར་སྦེལ་ཞི་བདེའི་གཟེངས་རྟགས་ཐོབ་སྐབས་ཁོང་དགུང་ལོ་སོ་ལྔ་ཡིན། གང་ཟག་སྒེར་བ་གཅིག་ལ་ནོར་བེལ་ཞི་བདེའི་གཟེངས་རྟགས་ཐོབ་མཁན་ལོ་ན་ཆུང་ཤོས་དེ་ཡིན་པ་རེད། ཁོང་ལ་གཟེངས་རྟགས་འདི་ཐོབ་ནས་ལོ་༢༥་རྗེས་གོང་ས་རྒྱལ་བ་རིན་པོ་ཆེ་ལ་གཟེངས་རྟགས་འདི་ཐོབ་ཡོད་པ་རེད།


text:
མི་རྟག་པ།
[SIZE=5] == མི་རྟག་པ། == སྐད་ཅིག་མ་མི་རྟག་པའི་མཚན་ཉིད། སྐབས་འདིའི་སྐད་ཅིག་མའི་འཇོག་ཚུལ་ལ་བྱེ་བྲག་སྨྲ་བ་དང་མདོ་སྡེ་པ་ཡན་ཆད་གཉིས་མི་འདྲ་སྟེ། བྱེ་སྨྲས་དངོས་པོ་ལ་རྟག་མི་རྟག་འདོད་ཅིང་། འདུས་བྱས་ཀྱི་དངོས་པོ་ལ་མི་རྟག་པས་ཁྱབ་ཀྱང་། སྐད་ཅིག་མ་མ་ཡིན་པ་ཡོད་ཟེར་ཏེཞ སྐྱེ་འཇིག་ཅིག་ཅར་བྱེད་པ་བློས་མི་འཆུན་ནས་འདུས་བྱས་རྣམས་དང་པོར་སྐྱེས། དེ་ནས་གནས་དེ་ནས་འཇིག་ཅེས་རིམ་གྱིས་འཇུག་པར་འདོད། དེས་ན་བྱེ་སྨྲས་མི་རྟག་པ་སྐད་ཅིག་མ་མ་ཡིན་པར་མི་འདོད་མོད་ཀྱང་སྐད་ཅིག་མ་འཇོག་ཚུལ་ལ་སྐྱེ་བ་དང་འཇིག་པ་ལས་གཞན་དེ་གཉིས་ཀྱི་བར་ན་གནས་པའི་གནས་སྐབས་ཁས་ལེན་པ་ཡིན། མདོ་སྡེ་པ་ཡན་གྱིས་འདི་ལྟར་མི་འདོད་དེ། རྒྱུ་རྐྱེན་ཚོགས་ཤིང་འདུ་བྱས་པའི་དངོས་པོ་རྣམས་སྐད་ཅིག་མ་ཡིན་ཚུལ་ནི། སྐྱེས་ཙམ་ནས་འཇིག་པར་འདོད་པའི་ཕྱིར། སྐྱེ་བའི་རྒྱུ་འདི་ཉིད་ཀྱིས་འཇིག་པའི་རྒྱུ་ཡང་བྱེད་ཀྱི། ཕྱིར་འབྱུང་གི་རྒྱུ་གཞན་ལ་རགས་ལས་མི་དགོས་པར་འདོད་པ་དེ་ཡིན། །
མི་རྟག་པ(ལེགས་སྦྱར་སྐད།: अनित्य) [/SIZE]


text:
དྲ་ཤོག་དེའི་ནང་གི་ཡིག་ཐོག་ཅི་ཡོད་ལ་ཁ་ཕོད་པ། ཁ་ལོ་བ་གཙོ་བོར་མཆོངས། ཁ་ལོ་བ་གཙོ་བོར་རྒྱུགས།
ནང་པའི་ཆོས་ཚོགས་ནང་བོད་རིགས་དང་ནུབ་ཕྱོགས་པའི་དགེ་རྒན་ཚོར་བསླབ་བྱ།
ཡུ་རོབ་ཏུ་བོད་བརྒྱུད་ནང་བསྟན་ཐོག་ཚོགས་ཆེན་ཐེངས་གཉིས་པ།
སུད་སི། ་ཧྥ་རི་བྷག ཕྱི་ལོ་ ༢༠༡༣ ཟླ་ ༤ ཚེས་ ༡༢ ཉིན།
ཨེ་ལེག་ཛན་ཌར་ བྷར་ཛིན་གྱིས་སྒྲིག་སྦྱོར་ཕྲན་བུ་ཞུས་པ།
སེམས་ཀྱི་དགའ་ཉམས་དང་ཞི་བདེ་སྒྲུབ་རྒྱུའི་གལ་གནད།
དེ་རིང་འདིར་ཡོང་རྒྱུ་བྱུང་བར་ཧ་ཅང་དགའ་པོ་བྱུང་ལ་བོད་རིགས་ཐེ་བའི་ནང་ཆོས་ལ་རྩེ་གཅིག་ཏུ་དོ་སྣང་ཡོད་པའི་མི་མང་པོ་ཞིག་ཐུག་འཕྲད་བྱུང་བར་དམིགས་བསལ་དགའ་བ་ཆེ། ངོས་ནས་ཁྱེད་རང་ཚོར་དོན་ཚན་ཁ་ཤས་ཤིག་བརྗོད་འདོད་བྱུང་།
འཛམ་གླིང་ནང་མི་ཐེར་འབུམ་བདུན་ཡོད་པ་དང་། ཁྱེད་རང་ཚོས་མཁྱེན་གསལ་ལྟར། མི་ཚང་མས་མི་ཚེ་སྐྱིད་པོ་ཞིག་འདོད་ཀྱི་ཡོད་ཅེས་ངས་རྒྱུན་དུ་བཤད་ཀྱི་ཡོད། ད་ལྟ་བར་དུ་མི་མང་པོ་ཞིག་གིས་དོན་དམ་པའི་བདེ་སྐྱིད་ཀྱི་འབྱུང་ཁུངས་ནི་དངུལ་ལམ་ཕྱི་དངོས་པོའི་མཐུན་རྐྱེན་ཡིན་པར་བསམ་གྱི་ཡོད། ཉེ་བའི་ལོ་ཤས་ནང་། གཅིག་བྱས་ན་གོ་ལ་ཡོངས་ཀྱི་དཔལ་འབྱོར་ཉམས་རྒུད་ཕྱིན་པའི་རྐྱེན་གྱིས་ཡིན་ནའང་འདྲ་གང་ལྟར་ད་ཆ་རྨོངས་གཉིད་ལས་སད་མཁན་ཇེ་མང་དུ་འགྲོ་གི་འདུག སྔོན་མ་མི་དེ་དག་གིས་དངུལ་ཡོད་པ་དེ་སྲིད་དུ་ཐམས་ཅད་བཀྲིས་ལོ་ལེགས་ཡོང་བར་ཡིད་ཆེས་བྱེད་ཀྱི་ཡོད། ད་ལྟ་མི་རྣམས་ཀྱིས་ད་ཡོད་ཀྱི་མི་ཚེ་སྐྱེལ་སྟངས་འདི་ཡང་དག་ཅིག་གམ་ཡང་ན་གཅིག་འདང་གི་མེད་སྐོར་དྲི་བ་སྐུལ་གྱི་ཡོད། རླབས་ཆེ་བ་ཞིག་ལ་ཚན་རིག་པ་མང་པོ་ཞིག་ལ་ད་ཆ་སེམས་ཙམ་མ་ཟད་ལུས་ཀྱི་བདེ་ཐང་ཆེད་དུའང་སེམས་ཀྱི་ཞི་བདེ་དང་དགའ་ཉམས་ནི་གལ་ཆེ་བའི་ཆ་རྐྱེན་ཞིག་ཡིན་པར་ཚོར་འགོ་ཚུགས་ཡོད།
ངའི་གོ་རྟོགས་ལ་གཞིགས་ན། སེམས་དང་ཚེ་སྲོག་གི་བསྟི་གནས་ཡོད་ཅིང་དེས་མི་རྣམས་ལ་ཤེས་ཡོན་སྤྲོད་རྒྱུར་འབད་བརྩོན་བྱེད་ཀྱི་ཡོད། ང་ཚོས་སོ་སོའི་ནང་སེམས་ཀྱི་ཞི་བདེ་དང་སེམས་ལྷིང་པོ་ཞིག་ཡོང་རྒྱུར་དོ་སྣང་མང་ཙམ་བྱེད་དགོས། དེར་བརྟེན་ཆོས་ལུགས་ཆེ་ཁག་འདྲ་མིན་ལ་ནང་སེམས་ཀྱི་རིན་ཐང་གོང་མཐོར་གཏོང་ཆེད་ཀྱི་ནུས་པ་ལྡན་པར་ངས་ཆ་འཇོག་བྱེད་ཀྱི་ཡོད།
ནང་ཆོས་ནང་གྲུབ་མཐའི་འདོད་ཚུལ་མི་འདྲ་བ།
ནང་ཆོས་ནང་། སངས་རྒྱས་ཀྱིས་ཐེག་པ་གསུམ་གསུངས་ཡོད་དེ། ཉན་ཐོས་ཀྱི་ཐེག་པ་དང་། རང་རྒྱལ་གྱི་ཐེག་པ། བྱང་ཆུབ་སེམས་དཔའི་ཐེག་པ་བཅས་ཡིན། ལྟ་གྲུབ་ཀྱི་ཆ་ནས་བྱེ་བྲག་སྨྲ་བ་དང་། མདོ་སྡེ་པ། སེམས་ཙམ་པ། དབུ་མ་པ་བཅས་གྲུབ་མཐའ་བཞི་ཡོད། སྤྱིར་བཏང་ནས་བཤད་ན། མི་གཅིག་དང་། རིག་པ་སྨྲ་བ་གཅིག ལྟ་གྲུབ་སྨྲ་བའི་གང་ཟག་གཅིག་གིས་ལྟ་གྲུབ་ཀྱི་འདོད་ཚུལ་མི་འདྲ་བ་དེ་དག་གསུངས་ཡོད། རྒྱུ་མཚན་གང་ཡིན་ཞེ་ན། མི་ཐ་དད་ལ་ཁམས་དང་མོས་པ་ཐ་དད་ཡོད་པ་སངས་རྒྱས་ཀྱིས་མངོན་སུམ་དུ་གཟིགས། དེར་བརྟེན་དགོས་པའི་དབང་གིས་ཐེག་པའམ་ལྟ་གྲུབ་མི་འདྲ་བ་དེ་དག་བསྟན་པ་ཡིན། ངེད་ཚོ་ན་ལན་ཌའི་སྲོལ་རྒྱུན་གྱི་སློབ་མ་ཡིན་པའི་ཆ་ནས་དེ་དག་ལ་རྒྱུས་མངའ་ཟབ་མོ་ཡོད། དཔེ་མཚོན་དེའི་ཐོག་གཞི་བཞག་སྟེ་ཆོས་ལུགས་མི་འདྲ་བ་དག་ལ་རྗེས་སུ་ཡི་རང་བྱེད་རྒྱུ་ཕན་ཐོགས་ཆེ།
ཆོས་ཁས་ལེན་མཁན་དང་མི་ལེན་ཚོའི་ཆེད་བཟང་སྤྱོད།
མི་ཐེར་འབུམ་བདུན་ཡོད་པ་ལས་ཐེར་འབུམ་གཅིག་གིས་དངོས་སུ་སོ་སོའི་ཆོས་ལུགས་དོར་བ་ཉེ་དུས་སྙན་ཐོ་ཞིག་གི་ནང་ངས་མཐོང་བྱུང་། དེ་ནི་གྲངས་མང་པོ་རེད། མི་བདུན་ལས་གཅིག་ཆོས་ཁས་མི་ལེན་མཁན་ཆགས་པ་རེད། ཆོས་ཁས་ལེན་མཁན་ནང་དུའང་། ཡང་ནས་ཡང་དུ་དཀྲོག་གཏམ་དང་། བཤུ་གཞོག ཡང་ན་སྐྱོན་ཆ་མང་པོ་ཞིག་གི་སྐོར་གོ་རྒྱུ་ཡོད། དེས་ཆོས་ལ་ཡིད་ཆེས་ཡོད་མཁན་ཐེར་འབུམ་དྲུག་གི་ནང་ནས་མང་པོ་ཞིག་གིས་དོ་གལ་ཆེན་པོ་མི་བརྩི་བ་སྟོན་གྱི་ཡོད། སྐབས་རེ་ངས་ཆོས་ལུགས་ནི་ང་ཚོར་ཚུལ་འཆོལ་ཉམས་ལེན་བྱེད་ཕྱོགས་སློབ་མཁན་ཞིག་ཏུ་འགྲེལ་བཤད་བྱེད་ཀྱི་ཡོད་དེ། ཕྱོགས་གཅིག་ནས་ལམ་སྟོན་ཡག་པོ་ཞིག་བྱས། ཕྱོགས་གཞན་ཞིག་ནས་ལག་ལེན་མི་འདྲ་བ་བསྟར་གྱི་ཡོད། དེས་མི་རྣམས་ཀྱིས་ཆོས་ལུགས་ནི་ལམ་སྲོལ་ལྟ་བུར་བྱེད་པ་སྟོན་གྱི་ཡོད། ཡང་ན་མཚམས་རེ་ཉིན་གཅིག་གི་དུས་ཚོད་ཀྱི་ཆ་ཤས་ཕྲན་བུ་ཞིག་གི་རིང་དོ་སྣང་ཡག་པོ་བྱེད་ཅིང་ལྷག་མ་རྣམས་སྣང་མེད་དུ་སྐྱེལ་གྱི་ཡོད། དེ་ཧ་ཅང་ཐབས་སྐྱོ་པོ་རེད། བཟང་སྤྱོད་ལ་ཡིད་ཆེས་མེད་པ་བསྟན་གྱི་ཡོད། དེར་བརྟེན་ད་ལྟ་ང་ཚོས་བཟང་སྤྱོད་ལ་ཡིད་ཆེས་བརྟན་པོ་ཞིག་རྙེད་ཆེད་ཁ་ཞེ་གཉིས་མེད་ཀྱིས་འབད་བརྩོན་བྱེད་དགོས། བཟང་སྤྱོད་ནི་ཆོས་ལུགས་དང་། དཀོན་མཆོག ཡང་ན་སངས་རྒྱས་བཅས་ཀྱི་གནད་དོན་ཙམ་མིན་པར་ང་ཚོ་རང་ཉིད་ཀྱི་དོན་དག་དང་སེམས་ཁུར་བྱེད་དགོས་པ་ཞིག་ཡིན།
ཕོ་མོ་སུ་ཡིན་རུང་བཟང་སྤྱོད་ཀྱི་ཐོག་ནས་མི་ཚེ་སྐྱེལ་མཁན་དེ་བདེ་སྐྱིད་དང་ལྡན་པ་ཞིག་ཡོང་ཐུབ། གང་ཡིན་ཞེ་ན། བཟང་སྤྱོད་ཀྱི་ཐོག་ནས་ལུས་ངག་ཡིད་གསུམ་གྱི་བྱ་སྤྱོད་ཚང་མ་དགེ་བ་ཆགས་ཀྱི་ཡོད། དེའི་འབྲས་བུར་རང་གིས་ལས་ཀ་གང་བྱས་ཀྱང་ཚང་མ་ངོ་ལྐོག་མེད་པར་བྱེད་ཅིང་དེ་ལ་བརྟེན་ནས་རང་ལ་གྲོགས་པོ་གྲོགས་མོ་མང་བ་འཁོར་བ་དང་། གདེང་ཚོད་མང་བ་ཡོང་གི་ཡོད།
ཆོས་ལུགས་རིས་མེད།
ངའི་བསམ་པར་ཆོས་ལུགས་འགའ་ཞིག་གིས་ཆོས་ལུགས་རིས་མེད་ཅེས་པའི་ཐ་སྙད་འདིར་ཐེ་ཚོམ་བྱེད་ཀྱི་ཡོད། ནང་ཆོས་དང་སྤྱིར་བཏང་རྒྱ་གར་གྱི་སྲོལ་རྒྱུན་ཚོར་གཞིགས་ན། ཆོས་ལུགས་རིས་མེད་ཀྱི་བསམ་ཚུལ་དེ་ལོ་ངོ་གསུམ་སྟོང་ཙམ་འདས་ཟིན། རྒྱ་གར་གྱི་ཐ་སྙད་འདིའི་གོ་རྟོགས་ཁྲོད་ཆོས་ཁས་མི་མཁན་ལའང་གུས་བརྩི་བྱེད་དགོས། ངས་གོང་དུ་བརྗོད་པ་བཞིན། གལ་ཏེ་སངས་རྒྱས་སྐུ་དངོས་དེ་རིང་འདིར་བྱོན་པ་ཡིན་ནའང་། ཆོས་ཁས་མི་ལེན་མཁན་ཚོ་འགྲོ་བ་མིར་གཅིག་མཚུངས་གཟིགས་པ་མ་གཏོགས་དད་པའི་ལམ་ལུགས་ཤིག་ཁོང་ཚོས་ཁས་ལེན་དགོས་ཞེས་བཙན་འགེལ་གནང་མི་སྲིད། དེར་བརྟེན་ནང་པའི་ཆོས་ཚོགས་དང་སྤྱི་ཚོགས་རྣམས་ཀྱིས་རིས་མེད་ཀྱི་ཐབས་ལམ་ཐོག་ནས་དང་པོ་བཟང་སྤྱོད་གོང་མཐོར་གཏོང་སླད་ལེགས་སྐྱེས་འབུལ་རྒྱུར་དགོངས་པ་གཏིང་ཟབ་བཞེས་དགོས་ཀྱི་ཡོད།
ང་ཚོ་ནང་པ་ཞིག་ཡིན་པའི་ཆ་ནས་སོ་སོ་རང་གི་སྲོལ་རྒྱུན་ཁྱབ་སྤེལ་གཏོང་ཐབས་བྱེད་མི་ཉན་ཞེས་ངས་ག་དུས་ཡིན་ཀྱང་བཤད་ཀྱི་ཡོད། འདས་པའི་ལོ་ངོ་བཅུ་ཕྲག་རིང་། ཨ་རི་དང་། ཡུ་རོབ། དེ་མིན་ནང་པ་མིན་པའི་རྒྱལ་ཁབ་མང་པོའི་ནང་ངས་ནང་པའི་ལྟ་གྲུབ་དང་ནང་ཆོས་སྐོར་འགྲེལ་བཤད་བྱ་རྒྱུའི་གོ་སྐབས་བྱུང་བ་དང་། རྟག་ཏུ་ངས་སོ་སོའི་ཆོས་ལུགས་ཉམས་ལེན་བྱས་ནས་བསྡད་ན་ལེགས་ཤོས་རེད་ཅེས་བཤད་ཀྱི་ཡོད། ཆོས་ལུགས་བརྗེ་པོ་རྒྱག་རྒྱུ་དེ་ལས་སླ་པོ་མ་རེད། ཁྱེད་རང་ཚོ་ཚང་མས་མཁྱེན་གསལ་རེད། དེར་བརྟེན་ངས་ནང་ཆོས་སྤེལ་ཐབས་རྩ་བ་ནས་བྱེད་ཀྱི་མེད། ང་རང་ནང་པ་ཞིག་ཡིན། གལ་ཏེ་མི་ཞིག་ལ་ནང་ཆོས་ལ་བཅོས་མིན་གྱི་དོ་སྣང་ཡོད་པ་མཐོང་དུས་ང་རང་དགའ༷་པོ་ལོས་ཡོང་། འོན་ཏེ་ངས་ནང་ཆོས་ཀྱི་རྗེས་སུ་འཇུག་དགོས་ཞེས་མི་སུ་གཅིག་ལའང་བཤད་མྱོང་མེད། དེ་ལྟར་བཤད་ན་སྒེར་གྱི་རང་དབང་ལ་ཐེ་བྱུས་བྱེད་པ་ཆགས་ཀྱི་ཡོད། ལྷག་པར་ནུབ་ཕྱོགས་སམ་ཆོས་ཁས་ལེན་མི་ལེན་མཁན་གྱི་ལུང་པའི་ནང་བཤད་ཀྱི་མེད།
རང་ཉིད་དཔེ་རུ་ལེན་པ།
བོད་པའི་ཤོད་སྲོལ་ཞིག་ལ། རང་གི་ལུས་ལ་དཔེ་བླངས་ནས་གཞན་ལ་གནོད་པ་མ་བྱེད་ཅིག་ཅེས་བྱ། དཔེར་ན། རྒྱ་གར་ནང་བོད་པའི་གཞིས་ཆགས་ཤིག་གི་ས་ཁོངས་ནང་ནང་པ་མིན་པའི་སྲོལ་རྒྱུན་ཞིག་གིས་ལྷ་ཁང་ཆེན་པོ་ཞིག་བཞེངས་ན་ངའི་བསམ་པར་བོད་མིར་མི་དགའ་ཡོང་སྲིད། དེ་བཞིན་འཇིའུ་དང་ཡི་ཤུའི་རྒྱབ་ལྗོངས་ལྡན་པའི་རྒྱལ་ཁབ་འདིའི་ནང་། ཅི་སྟེ་ང་ཚོས་བོད་བརྒྱུད་ནང་བསྟན་གྱི་བསྟི་གནས་ཆེན་པོ་ཞིག་བཞེངས་ན། མི་འགའ་ཞིག་གིས་གང་ཡང་མ་བསམ་ནའང་། དོན་དངོས་ཐོག་ཁོང་ཚོའི་ཆོས་དད་ལ་བར་ཆད་བཟོ་གི་ཡོད་པ་རེད། ཐེངས་ཤིག་ཧྥ་རན་སིའི་ནང་། སྦྱིན་བདག་ཅིག་གིས་དེ་གར་བསྟི་གནས་ཤིག་འཛུགས་སྐྲུན་བྱེད་འདོད་བྱས། འོན་ཀྱང་ཧྥ་རན་སིའི་ནང་དེ་ལྟར་བཞེངས་ན་འཚམ་པོ་མི་འདུག་ཅེས་ངས་བསམ་ཚུལ་བཤད་པ་ཡིན། གལ་ཏེ་རང་ངོས་ཞལ་འདེབས་སམ་བསྟི་གནས་ཆེན་པོ་ཞིག་བཞེང་འདོད་ན། ཐེ་ལན་ཌེའམ་རྒྱ་གར། ཡང་ན་ནང་པའི་ལུང་པ་གཞན་གྱི་ནང་བཞེང་ན་འགྲིགས། དེ་ཁྱེད་རང་ཚོའི་སེམས་ལ་བཞག་རོགས་གནང་། གཞན་གྱིས་དེ་ལྟར་བྱེད་སྐབས་ཁྱེར་རང་ཚོས་རང་ཉིད་དང་རང་ལ་གང་འབྱུང་མིན་ཐད་བསམ་བློ་གཏོང་དགོས།
ཆོས་ཁས་མི་ལེན་པའི་ཁ་གཏད་དུ་བཟང་སྤྱོད་ཁས་མི་ལེན་པ།
ངས་གོང་དུ་བརྗོད་པ་བཞིན། སངས་རྒྱས་ཀྱི་ཆོས་ནི་གདུལ་བྱའི་ཁམས་དང་མོས་པ་དང་བསྟུན་ནས་གསུང་ཡོད། དེར་བརྟེན་སངས་རྒྱས་ཀྱིས་ལྟ་གྲུབ་དང་ཐབས་ལམ་མི་འདྲ་བ་མང་པོ་བསྟན། ད་ཆ་ང་ཚོས་དུས་རབས་ཉི་ཤུ་རྩ་གཅིག་པའི་ནང་སླེབས་ཡོད་པ་དང་། ཆོས་ལ་ཡིད་ཆེས་མེད་མཁན་ཧ་ཅང་མང་པོ་ཡོད། བྱས་ཙང་ཆོས་ལ་ཡིད་ཆེས་མེད་མཁན་དེ་དག་བསམ་ཤེས་ཅན་དང་སྙིང་རྗེ་ཆེ་བའི་མི་ཞིག་བཟོ་རྒྱུར་ཕན་པའི་སླད་ང་ཚོས་བསམ་བློ་ཞིབ་མོ་གཏོང་དགོས། དེ་ཡང་ཤེས་ཡོན་འབའ་ཞིག་གི་ཐོག་ནས་ཡོང་ཐུབ། ཚན་རིག་གི་རྙེད་དོན་དང་ང་ཚོའི་རྒྱུན་ཤེས་བེད་སྤྱོད་པ་དང་ཉམས་མྱོང་བཅས་ཀྱི་ཐོག་ནས་ཡིད་ཆེས་མེད་མཁན་ཚོར་ཤེས་ཡོན་སྤྲོད་ཐུབ། ཐ་ན་རང་ཉིད་ཆོས་ལ་ངོ་རྒོལ་བྱེད་ཡིན་ཀྱང་གནད་འགག་མེད། དེ་དཀའ་ངལ་མ་རེད། འོན་ཀྱང་སེམས་བཟང་པོ་བྱེད་རྒྱུ་གལ་ཆེ། གང་ཡིན་ཟེར་ན། དེ་སོ་སོའི་ཁེ་ཕན་ལ་ཐུག་ཡོད། དེར་བརྟེན་ཆོས་ཁས་མ་བླངས་ན་འགྲིགས་ཀྱང་བཟང་སྤྱོད་ཁས་མ་བླངས་ན་གནོད་སྐྱོན་ཤིན་ཏུ་ཆེ།
ངའི་བསམ་པར་ས་ཆ་གང་སར་ཡོད་པའི་ད་ཡོད་ཀྱི་ནང་པའི་ཆོས་ཚོགས་སོ་སོའི་ངོས་ནས་བསམ་བློ་ཡག་པོ་གཏོང་རྒྱུ་གལ་ཆེན་པོ་ཡིན། ནང་པའི་ཉམས་ལེན་པ་རྣམས་ཀྱི་གནས་ཚུལ་མཁོ་སྤྲོད་ཙམ་མིན་པར། ད་དུང་མཉམ་རུབ་བྱེད་ཕྱོགས་དང་། ཐ་ན་ཆུང་ཙག་ཅིག་ལས་མེད་ཀྱང་ང་ཚོ་གང་དུ་སྡོད་སའི་སྤྱི་ཚོགས་འདི་ཡག་པོ་ཞིག་ཡོང་སླད་མཉམ་རུབ་བྱེད་སྟངས་བསྟན་དགོས། ཐེངས་གཅིག་ང་རང་ཨོ་སི་ཊོ་ལི་ཡའི་ནང་འཆི་ཉེན་ཡོད་པའི་མིར་རོགས་རམ་བྱེད་མཁན་གྱི་བླ་མ་བཟོད་པའི་བསྟི་གནས་ཤིག་ནང་ཕྱིན་པ་ཡིན། དེ་གར་བོད་པའི་བཙུན་མ་དང་ཡུ་རོབ་ཀྱི་ནང་པའི་བཙུན་མ་འགས་ནད་པར་ལྟ་རྟོག་བྱེད་ཀྱིན་འདུག དེར་བརྟེན་ཁོང་ཚོས་གཞན་ཕན་གྱི་བྱ་བ་ཕན་ཐོགས་པོ་བྱེད་ཀྱི་འདུག
ནང་པའི་བཀའ་བསྟན་ནང་ཉོན་མོངས་ལ་གདོང་ལེན་བྱེད་པ།
འདས་པའི་ལོ་ངོ་བཅུ་ཕྲག་གསུམ་གྱི་ནང་ཚན་རིག་པ་དང་མི་གཞན་མཉམ་དུ་ཚོགས་འདུ་དང་བགྲོ་གླེང་རིམ་པར་བྱུང་བའི་འབྲས་བུར། མཐར་ཚན་རིག་པ་མང་པོར་སེམས་དང་། མྱོང་ཚོར། ནང་པའི་གཞུང་ནང་ནས་ཉོན་མོངས་ལ་གདོང་ལེན་བྱ་ཚུལ་བཅས་ཀྱི་ཐད་ཕན་ཐོགས་ཆེ་བའི་གནས་ཚུལ་མང་པོ་རྙེད་ཡོད། འདས་པའི་ལོ་ངོ་གཉིས་སམ་གསུམ་རིང་། བཀའ་འགྱུར་དང་བསྟན་འགྱུར་པོད་བརྒྱ་ཕྲག་གསུམ་ཙམ་ཡོད་པའི་ནང་དོན་རྣམས་རིམ་པ་གསུམ་ནང་དབྱེ་ན་ཆོག་ཅེས་ངས་བཤད་པ་ཡིན། དང་པོ་ནི་བེམ་པོ་དང་། དུས། སེམས་དང་མྱོང་ཚོར་བཅས་ནང་པའི་ཚན་རིག་གི་ཆ་དང་། གཉིས་པ་ནི། ལྟ་གྲུབ་སྟེ་གཙོ་བོ་དབུ་མའི་གྲུབ་མཐའ་ནི་ཚད་རྡུལ་དངོས་ཁམས་རིག་པ་དང་འདྲ། དེར་བརྟེན་ཆ་འདི་ང་ཚོས་ཆོས་ཀྱི་ཉམས་ལེན་དང་འབྲེལ་ནས་བསམ་བློ་གཏོང་མི་ཉན། དེ་ལྟར་ནང་པའི་ཚན་རིག་དང་ལྟ་གྲུབ་ཀྱི་གཉིས་དང་། གསུམ་པ་ནི་ཆོས་ཡིན།
རྒྱུ་མཚན་དེ་བས་ན་ང་ཚོའི་ཆོས་ཚོགས་མང་པོ་ཡོད་པ་རྣམས་ཀྱིས་ཐར་པའི་སྐོར་མ་བཤད་པར་སེམས་དང་། མྱོང་ཚོར་སོགས་ཀྱི་སྐོར་འཛིན་གྲྭ་བཙུགས་ནས་སློབ་ཁྲིད་བྱེད་དགོས། ནང་པ་ཚོས་ཐར་པར་ཡིད་ཆེས་ཡོད་པ་བརྗོད་མི་དགོས། འོན་ཀྱང་དེ་འཐོབ་རྒྱུ་ཧ་ཅང་ཁག་པོ་ཡོད། ང་ཚོས་རྒྱུན་དུ་ཁ་ནས་ཐར་པ། ཐར་པ། ཐར་པ་དང་། སེམས་ཅན་ཐམས་ཅད། སེམས་ཅན་ཐམས་ཅད་བདེ་བ་དང་ལྡན་པར་ཤོག་ཅེས་བརྗོད་ཀྱི་ཡོད། འོན་ཀྱང་དོན་དངོས་ཐོག་ང་ཚོའི་བྱ་སྤྱོད་རྣམས་རིམ་པ་དེར་སླེབས་མེད། དེར་བརྟེན་གཞན་ལ་ཐར་པ་དང་སྐྱེ་བ་ཕྱི་མའི་སྐོར་མ་བཤད་པར། ནང་པའི་ཚན་རིག་དང་ལྟ་གྲུབ་སྦྱངས་ན་མི་ཚེ་སྐྱིད་པོ་ཡོང་བར་ཕན་ཐོགས་ཤིན་ཏུ་ཆེ། ངས་གོང་དུ་བཤད་པ་ལྟར། བདེ་སྐྱིད་ཀྱི་འབྱུང་ཁུངས་དངོས་དེ་ང་ཚོའི་སེམས་ཡིན་ཅིང་། དཀའ་ངལ་བཟོ་མཁན་གཙོ་བོ་དེ་ང་ཚོའི་མྱོང་ཚོར་ཡིན།
མྱོང་ཚོར་གྱི་འཕྲོད་བསྟེན།
ང་ཚོའི་དཀའ་ངལ་བཟོ་མཁན་ཏེ་ཉོན་མོངས་ལ་གདོང་ལེན་ཆེད་ མྱོང་ཚོར་གྱི་གནས་སྟངས་ཡོངས་རྫོགས་ཤེས་དགོས། དེང་སང་ངས་ཕྱི་ལུས་ཀྱི་འཕྲོད་བསྟེན་དང་འདྲ་བར་ནང་མྱོང་ཚོར་གྱི་འཕྲོད་བསྟེན་སྐོར་ཤོད་ཀྱི་ཡོད། ང་ཚོའི་ཤེས་ཡོན་གྱི་ཆ་ཤས་སུ། སོ་སོའི་གཟུགས་པོར་བདག་གཅེས་བྱེད་སྟངས་སོགས་སློབ་ཀྱི་ཡོད། དེ་ག་ནང་བཞིན་ང་ཚོས་སོ་སོའི་མྱོང་ཚོར་གྱི་འཕྲོད་བསྟེན་ལ་ཡག་པོ་ཡོང་ཆེད་སློབ་སྦྱོང་བྱེད་དགོས། དེ་ཡང་སྲོལ་རྒྱུན་གང་དང་ཡང་མ་འབྲེལ་བར་སྤྱིར་བཏང་གི་འཕྲོད་བསྟེན་སློབ་གཞི་ལྟར་བྱེད་དགོས། ཨ་ཅང་ཅང་ང་ཚོ་ནང་པ་ཚོར་སེམས་དང་མྱོང་ཚོར་གྱི་གནས་སྟངས་དང་། མྱོང་ཚོར་རྣམས་ཐར་པར་སྒྱུར་ཚུལ་ཐོག་ཤེས་བྱ་ཧ་ཅང་གཏིང་ཟབ་པོ་ཡོད། འོན་ཀྱང་ཆོས་ལུགས་རིས་མེད་ཀྱི་ཁྱབ་ཁོངས་ནང་། ཁོང་ཁྲོ་དང་། ཞེ་སྡང་། འཇིགས་སྣང་སོགས་ཉོན་མངོས་ལ་གདོང་ལེན་བྱེད་ཚུལ་ཤེས་དགོས་པ་ཡིན།
དེར་བརྟེན་ང་ཚོའི་ཆོས་ཚོགས་རྣམས་ཀྱི་ནང་མི་འགའ་ཞིག་གཉིད་ཁུག་(གད་མོ།)ཅིང་འགའ་ཞིག་སྨོན་ལམ་གསུང་འདོན་དང་ཆོ་ག་ཤ་སྟག་བྱས་ནས་སྡོད་རྒྱུའི་ཚབ་ཏུ་མྱོང་ཚོར་དང་། སེམས། བློ་རིག་སོགས་ཀྱི་སློབ་ཚན་གཏན་འབེབས་བྱས་ན་དགེ་མཚན་ཆེ། ནང་པ་ཚོར་ཞལ་འདོན་བྱས་བསྡད་ན་འགྲིགས་ཀྱི་ཡོད་ཀྱང་གཞན་ལ་མི་འགྲིགས། ཆོས་མངོན་པ་མཛོད་དང་མངོན་པ་ཀུན་བཏུས་ནང་མྱོང་ཚོར་གྱི་སྐོར་ལ་རྒྱས་པོ་ཞེ་དྲགས་གསུང་ཡོད། ངའི་བསམ་པར་དེ་གཅིག་པུ་འདང་གི་མེད། སེམས་ཀྱི་བྱེད་ལས་ཀྱི་འགྲེལ་པ་རྒྱས་པ་དང་གཏིང་ཟབ་པ་ནི་སློབ་དཔོན་ཕྱོགས་གླང་གིས་མཛད་པའི་ཚད་མ་རྣམ་འགྲེལ་གྱི་འགྲེལ་པའི་ནང་ཡོད། གཞུང་དེའི་ལེའུ་ཆ་ཚང་དང་ལྷག་པར་དུ་ལེའུ་གསུམ་པའི་ནང་དཔལ་ལྡན་ཆོས་ཀྱི་གྲགས་པས་ཤེས་པའི་སྐོར་དང་། ཡུལ་ལ་བལྟོས་ནས་ཤེས་པས་བྱ་བ་བྱེད་ཚུལ་འགྲེལ་བཤད་མཐིལ་ཕྱིན་པ་མཛད་ཡོད། ངའི་བསམ་པར་གཞུང་དེ་དག་ནི་སློབ་གཞི་ཡང་དག་པ་ཞིག་ཡིན།
མཐར་ང་ཚོའི་ཆོས་ཚོགས་རྣམས་ཆོས་ཚོགས་ཙམ་མིན་པར་སློབ་གཉེར་ཁང་ཞིག་དང་ཤེས་ཡོན་བསྟི་གནས་ཤིག་ཏུ་འགྱུར་ཐུབ། དེ་ནས་ནང་ཆོས་ལ་དད་པ་ཡོད་མཁན་ཚོར་སོ་སོའི་འདོད་པ་བཞིན་མཚམས་རེ་སྨོན་ལམ་གསུང་འདོན་དང་། སྒོམ་རྒྱག་པ། ཆོ་ག་བྱེད་པ་སོགས་བྱས། སྤྱིར་བཏང་ནས་ནང་པའི་ཚན་རིག་དང་སེམས་ཀྱི་ཐད་ལ་ནང་ཆོས་ནས་གསུང་པའི་གནད་ལ་གཙོ་བོར་ཤུགས་བརྒྱབ་སྟེ་སློབ་གཉེར་བྱེད་ཐུབ་པ་ཡོང་གི་རེད། སློབ་གཉེར་བྱེད་མི་རྣམས་སྡེ་གཉིས་སུ་དབྱེ་ན་ཆོག ནང་པ་དང་ནང་པ་མིན་པ་གཉིས་ལ་སེམས་དང་། མྱོང་ཚོར། ཡང་ན་ངས་མྱོང་ཚོར་གྱི་ས་ཁྲ་ཞེས་བརྗོད་བཞིན་པའི་སེམས་ཀྱི་ས་ཁྲ་སོགས་ཀྱི་ཐད་ལ་སློབ་སྦྱོང་སྤྲོད་དགོས།
ཉོན་མོངས་ལ་གདོང་ལེན་ཆེད་དང་པོ་ང་ཚོས་མྱོང་ཚོར་དང་སེམས་ཀྱི་སྐོར་ལ་མཐའ་ཡས་པའི་གནས་ཚུལ་དེ་དག་ཡིད་ལ་འཆར་ཐུབ་པ་བྱེད་དགོས། ངའི་བསམ་པར་གནད་དོན་དེ་དག་གི་ཐད་དེང་དུས་ཚན་རིག་པ་རྣམས་བྱང་ཆུབ་པ་མེད་ཅིང་སེམས་ཀྱི་ཚན་རིག་ནི་དེ་ཙམ་ཡར་ཐོན་ཕྱིན་མེད། དེར་བརྟེན་རྒྱ་གར་གྱི་གནའ་བོའི་སྲོལ་རྒྱུན་རྣམས་བེད་སྤྱོད་ཤིན་ཏུ་ཆེ།
དུས་རབས་ཉི་ཤུ་རྩ་གཅིག་པའི་ནང་པ་ཞིག་བྱེད་པ།
ང་ཚོ་ནང་པ་ཚོར་མཚོན་ན། རྒྱུན་དུ་ངས་དུས་རབས་ཉི་ཤུ་རྩ་གཅིག་པའི་ནང་པ་ཞིག་བྱེད་དགོས་ཞེས་བརྗོད་ཀྱི་ཡོད། དེ་ཟེར་དུས་ང་ཚོས་སྨོན་ལམ་འདེབས་པ་དང་སྒོམ་སྒྲུབ་བྱེད་པ་ཐམས་ཅད་ནང་པའི་རྣམ་གཞག་དཔྱིལ་ཕྱིན་ཤེས་ནས་ཉམས་ལེན་བྱེད་དགོས་པའི་དོན་ཡིན། སློབ་སྦྱོང་བྱེད་རྒྱུ་དང་སྒོམ་སྒྲུབ་བྱེད་རྒྱུ་ཤིན་ཏུ་གནད་ཆེ། འོན་ཀྱང་སྒོམ་གྱི་རྒྱུ་ཆ་ངོ་མ་དེ་སློབ་སྦྱོང་ཡིན། སློབ་སྦྱོང་ཧ་ཅང་གལ་ཆེ། ང་ཚོའི་བསྟི་གནས་རྣམས་ཀྱིས་ནང་པའི་རྣམ་གཞག་ངོ་སྤྲོད་བྱ་ཐབས་གནང་རོགས།
ཨ་རིའི་ནང་ཐེངས་གཅིག་ཚོགས་འདུ་ཞིག་གི་རྗེས་ང་རང་ཉིན་དགུང་གི་ཁ་ལག་བཟའ་བའི་སྐབས་ཨ་རིའི་བུད་མེད་ཅིག་གིས། ངས་བོད་བརྒྱུད་ནང་བསྟན་ནི་ན་ལན་ཌའི་སྲོལ་རྒྱུན་འཛིན་མཁན་ཞིག་ཡིན་ཅེས་བརྗོད་སྐབས། བཀའ་རྒྱུད་དང་ས་སྐྱ་པ་འགའ་ཞིག་གིས་མོས་མཐུན་བྱེད་ཀྱི་མི་འདུག་ཅེས་བཤད་བྱུང་། སྐབས་དེ་ག་རང་ལ་ངས་རྩོད་པའམ་གསལ་བཤད་གང་ཡང་བྱས་མེད། འོན་ཀྱང་དོན་དངོས་སུ་ས་སྐྱ་ནི་ཝི་རུ་པའི་རྗེས་འཇུག་ཡིན་ཅིང་། ཁོང་ནི་ན་ལན་ཌའི་སློབ་དཔོན་རྩེ་གྲས་ཤིག་ཡིན། ཁོང་སློབ་གཉེར་མཛད་པ་དང་མཁས་པར་གྱུར་ནས་ནང་ཆོས་སློབ་ཁྲིད་གནང་སྐབས། མཚན་ལ་གནས་བརྟན་ཆོས་སྐྱོང་ངམ་དྷ་མ་པཱ་ལཱ་ཞེས་ཞུ། ཡོན་ཚེས་བརྩམས་པའི་དགོངས་པ་ངེས་འགྲེལ་རྒྱ་ཆེར་འགྲེལ་པ་ནང་གནས་བརྟན་ཆོས་སྐྱོང་གི་ལུང་ཚིག་ཧ་ཅང་མང་པོ་བཞུགས་ཡོད་པ་དང་། ཕྱིས་སུ་ཁོང་གི་མཚན་ལ་ཝི་རུ་པ་ཞེས་བྱ། དེར་བརྟེན་ས་སྐྱའི་སྲོལ་རྒྱུན་དེ་ལས་བྱུང་། དེ་ནས་བཀའ་རྒྱུད་ལ་མཚོན་ན། མར་པ་ལོ་ཙཱ་བ་དང་། རྗེ་བཙུན་མི་ལ་རས་པ། སྒམ་པོ་པ་བཅས་ལས་བྱུང་། མར་པའི་སློབ་དཔོན་གཙོ་བོ་ནི་ན་རོ་པ་ཡིན་ཅིང་། ཁོང་ནི་ན་ལན་ཌའི་མཁས་པ་ཞིག་ཡིན།
ཆོས་བརྒྱུད་འདྲ་མིན་དབར་ཕྱོགས་རིས་དང་མཛའ་མཐུན།
ངའི་བསམ་པར་གནད་དོན་དེ་དག་གི་ཐད་གོ་རྟོགས་གསལ་པོ་བྱུང་ན་ཕན་ཐོགས་ཆེ། དེ་མིན་ས་སྐྱའི་ཆོས་བརྒྱུད་རང་བཟོ་བྱས་ཤིང་རྒྱུད་པ་དང་འབྲེལ་བ་མེད་པར་བསམ་བློ་འཁོར་སྲིད། དེ་ག་ནང་བཞིན་དགེ་ལུགས་སམ་བཀའ་གདམས་པའང་ཡིན། དེ་དག་ཚང་མར་སོ་སོར་རང་དབང་ཡོད། འོན་ཀྱང་ང་ཚོ་དང་ཁོང་ཚོ་ཞེས་འབོད་སྐབས། ཕྱོགས་རིས་ཀྱི་གནས་སྟངས་ཡོང་ཞིང་། བཀྲ་མི་ཤིས་པ་ཤ་སྟག་ཡོང་གི་ཡོད། དེར་བརྟེན་ང་ཚོས་ཕྱོགས་རིས་རྩ་བ་ནས་སྤོང་དགོས། བོད་བརྒྱུད་ནང་བསྟན་ནི་སངས་རྒྱས་ཀྱི་བསྟན་པ་ཆ་ཚང་བ་ཞིག་དང་ནང་པའི་སྲོལ་རྒྱུན་ཕྱུག་ཤོས་ཤིག་ཡིན་པ་ངས་ཤེས་རྟོགས་བྱུང་། དེ་ལ་དོགས་པ་ཅི་ཡང་མེད།
དེ་བཞིན་བོད་ཀྱི་སྐད་ཡིག་ཀྱང་ཧ་ཅང་གལ་ཆེན་པོ་ཡིན། གང་ཡིན་ཞེ་ན། ན་ལན་ཌའི་སྲོལ་རྒྱུན་གྱི་ལྟ་གྲུབ་དྲི་མ་མེད་པ་དེ་ཞིབ་ཚགས་པོའི་ཐོག་ནས་འགྲེལ་བཤད་རྒྱག་ཐུབ་མཁན་དེ་བོད་ཡིག་ཁོ་ན་ཡིན། ཁྱེད་རང་ཚོས་མཁྱེན་གསལ་ལྟར་དེང་སྐབས་སྐད་སྒྱུར་བ་མང་པོ་ཡོད། ང་ལས་ཡག་པ་མཁྱེན་གསལ་རེད། སྲོལ་རྒྱུན་ཕྱུག་པོ་འདི་ལ་དེང་སང་དཀའ་ངལ་མང་པོ་འཕྲད་ཀྱི་ཡོད། བྱས་ཙང་དུས་ཚོད་འདི་འདྲའི་སྐབས། བོད་བརྒྱུད་ནང་པའི་ཉམས་ལེན་པ་ཚང་མས་ངེས་པར་དུ་མཛའ་མཐུན་སླད་བསམ་བློ་ཡག་པོ་གཏོང་དགོས། འབྲེལ་མཐུན་དམ་ཟབ་ནི་ཧ་ཅང་དགོས་གལ་ཆེ། ཕྱོགས་རིས་ལམ་ལུགས་ནི་དོན་དངོས་སུ་བྱབ་ཆུང་དང་དངོས་པོའི་གནས་ལུགས་ལ་གོ་རྟོགས་མེད་པའི་རྟགས་རེད། མཚམས་རེ་ཕྱོགས་རིས་ལམ་ལུགས་དེ་ཞ་མོའིཁ་མདོག་མི་འདྲ་བའི་རྐྱེན་གྱིས་བཟོས་པར་བསམ་གྱི་འདུག ང་ཚོར་ཞ་མོ་དམར་པོ་དང་། སེར་པོ། ནག་པོ། དཀར་པོ་བཅས་ཡོད། ད་ལྟ་བར་དུ་ཞ་མོ་ལྗང་ཁུ་མེད། སྣོད་བཅུད་རྟེན་འབྲེལ་རིག་པ་མཚོན་ཆེད་ངས་ཞ་མོ་ལྗང་ཁུ་ཞིག་བཟོས་ན་འགྲིགས།(གད་མོ།) བྱས་ཙང་དེ་དག་ཚང་མ་བྱབ་ཆུང་དང་སེམས་སྦུག་དོག་པོ། གནས་ཚུལ་ཆ་ཚང་མ་ཤེས་པའི་སྐྱོན་རེད། ལྷག་པར་དུ་ད་ལྟའི་གནས་སྟངས་ཛ་དྲག་པའི་སྐབས་གནས་ཚུལ་བྱབ་ཆུང་དེ་འདྲ་ཡོང་གི་འདུག
དེར་བརྟེན་གཟབ་གཟབ་བྱེད་དགོས། དེ་ནི་ངས་གང་བཤད་འདོད་པ་དེ་ཡིན། དེ་རིང་ཆར་པ་བཏང་ནས་གནམ་གཤིས་ཡག་པོ་མི་འདུག ང་ཚོ་གནམ་གྲུའི་ནང་འཛུལ་རྗེས་ཧ་ལམ་ཆུ་ཚོད་གཅིག་ཙམ་སྒུག་དགོས་བྱུང་། འོན་ཀྱང་མཐའ་དོན་དཀོན་མཆོག་གི་དྲིན་ལ་བརྟེན་ནས་ང་ཚོ་འདིར་སླེབས་ཐུབ་པ་རེད།(གད་མོས་ཁེངས།)
དཀར་ཆག་གཅིག་པའི་དྲ་ཤོག
ང་ཚོའི་མཉམ་དུ་གཞན་ཕན་བྱེད་དུ་མཉམ་སྦྲེལ་གནང་རོགས།
ང་ཚོའི་ལས་ཀར་རྒྱབ་སྐྱོར་གནང་རོགས།
དྲ་ལྗོངས་འདི་ནི་ཆ་ཚང་ཞལ་འདེབས་ལ་བརྟེན་ནས་བསྡད་ཡོད། འདིའི་རྒྱུན་སྐྱོང་གི་ལས་གཞི་དང་གྲ་གྲིག་གི་རྒྱུ་ཆ་བརྒྱ་ཆ་ ༧༠ ལྷག་ཙམ་དང་ཕབ་སྒྱུར་གྱི་ལས་གཞིར་འགྲོ་གྲོན་ཆེན་པོ་ཡོད། ད་ལྟའི་ཆར་ང་ཚོར་དྭང་བླངས་ཞབས་ཞུ་བ་གྲངས་ ༨༠ སྐོར་ཞིག་དང་གལ་གནད་ཆེ་བའི་ཕོགས་ཡོད་ལས་བྱེད་མི་སྣ་ ༡༥ ཡོད། ང་ཚོའི་ལོ་རེའི་འགྲོ་གྲོན་ཡུ་རོ་ ༡༠༠༠༠༠ དང་ཨ་སྒོར་ ༡༥༠༠༠༠ ཡོང་ཐབས་ལ་སྐུ་ཉིད་ནས་རོགས་སྐྱོར་གནང་རོགས་ཞུ།
ང་ཚོའི་དྲ་ལྗོངས་འདི་བཞིན་མུ་མཐུད་དེ་རིན་མེད་ཐོག་ལོངས་སུ་སྤྱོད་ཐུབ་སླད།
ད་ང་ཚོའི་དམིགས་ཡུལ་རྙོབ་ཐུབ། (05%)
ཤོག་ངོས་བརྗོད་བྱ།
- སེམས་ཀྱི་དགའ་ཉམས་དང་ཞི་བདེ་སྒྲུབ་རྒྱུའི་གལ་གནད།
- ནང་ཆོས་ནང་གྲུབ་མཐའི་འདོད་ཚུལ་མི་འདྲ་བ།
- ཆོས་ཁས་ལེན་མཁན་དང་མི་ལེན་ཚོའི་ཆེད་བཟང་སྤྱོད།
- ཆོས་ལུགས་རིས་མེད།
- རང་ཉིད་དཔེ་རུ་ལེན་པ།
- ཆོས་ཁས་མི་ལེན་པའི་ཁ་གཏད་དུ་བཟང་སྤྱོད་ཁས་མི་ལེན་པ།
- ནང་པའི་བཀའ་བསྟན་ནང་ཉོན་མོངས་ལ་གདོང་ལེན་བྱེད་པ།
- མྱོང་ཚོར་གྱི་འཕྲོད་བསྟེན།
- དུས་རབས་ཉི་ཤུ་རྩ་གཅིག་པའི་ནང་པ་ཞིག་བྱེད་པ།
- ཆོས་བརྒྱུད་འདྲ་མིན་དབར་ཕྱོགས་རིས་དང་མཛའ་མཐུན།


text:
དྲ་ཤོག་དེའི་ནང་གི་ཡིག་ཐོག་ཅི་ཡོད་ལ་ཁ་ཕོད་པ། ཁ་ལོ་བ་གཙོ་བོར་མཆོངས། ཁ་ལོ་བ་གཙོ་བོར་རྒྱུགས།
སེར་ཀོང་མཚན་ཞབས་རིན་པོ་ཆེའི་རྣམ་ཐར།
ལེའུ་ལྔ་པ། རིན་པོ་ཆེའི་ལྷག་པའི་མཁྱེན་ཡོན།
སེར་ཀོང་རིན་པོ་ཆེས་ནམ་ཡང་ཁོང་རང་ཉིད་རྣལ་འབྱོར་བ་ཞིག་གམ། དམིགས་བསལ་ནུས་པ་ཡོད་པ་ཞིག་ཏུ་ཞལ་བཞེས་གནང་གི་མེད། གལ་ཏེ་ང་ཚོར་གང་ཟག་གཞན་ཞིག་གི་དཔེ་མཚོན་དགོས་པའི་ཚེ། ཁོང་གིས་གསུངས་དོན། ང་ཚོས་དུས་ཡུན་རིང་པོར་སོང་བའི་འདས་དོན་གཅིག་པུར་བལྟ་མི་དགོས་པར་ཉིད་ཀྱི་ཡབ་དམ་པ་སེར་ཀོང་རྡོ་རྗེ་འཆང་མཆོག་དཔེ་མཚོན་གསལ་བ་ཞིག་ཡིན་པར་གསུངས། ཁོང་གི་ཡབ་དམ་པ་མཆོག་དགའ་ལྡན་བྱང་རྩེར་རབ་བྱུང་བ་ཞིག་ཡིན་པའི་སྐབས་ནས་རྣལ་འབྱོར་བླ་མེད་རྒྱུད་ཀྱི་ཉམས་རྟོགས་ཐུགས་རྒྱུད་ལ་འཁྲུངས་ཡོད་པ་སྟེ། དེར་ཁོང་གིས་གསང་ཡུམ་དང་ལྷན་དུསེམས་གནས་ཕྲ་ཤོས་སུ་སྙེག་པའི་རྣལ་འབྱོར་གནད་ཁྱད་པར་བ་དག་ལ་ཉམས་ལེན་གནང་ཐུབ། དེ་འདྲའི་ཉམས་རྟོགས་ཡོངས་སུ་རྫོགས་པའི་གནས་མཐོན་པོར་སོན་པའི་སྐབས་རླུང་སེམས་ཕྲ་མོའི་ཆ་ལག་ལ་དབང་ཡོངས་སུ་སྒྱུར་བ་དང་ལྷན་ཕྱི་ནང་གི་བྱུང་བ་དང་འབྱུང་འགྱུར་གཉི་གར་དབང་སྒྱུར་ཐུབ་ཞིག་དགོས། ཁོང་གི་དགེ་ཚུལ་སློང་གི་སྡོམ་པས་སྤྱིར་ཁོང་ཉིད་དེ་འདྲའི་ཉམས་ལེན་གནང་རྒྱུར་འགོག་རྐྱེན་བཟོ་ཡི་ཡོད་པ་རེད། ༸གོང་ས་ཏཱ་ལའི་བླ་མ་སྐུ་ཕྲེང་བཅུ་གསུམ་པས་སེར་ཀོང་རྡོ་རྗེ་འཆང་ལ་ཉིད་ཀྱི་ཉམས་རྟོགས་ཀྱི་རྟགས་དང་མཚན་མ་བཀའ་འདྲི་གནང་བས། ཁོང་གིས་གཡག་གི་རྭ་ཅོར་མདུད་པ་བསྐྱོན་ནས་སྤྱན་འབུལ་ཞུས། ༸གོང་ས་མཆོག་ཐུགས་མགུ་ནས་ཁོང་ལ་གནས་སྐབས་འདིར་ཉམས་ལེན་གནང་བའི་ཚེ་ཉིད་ཀྱི་རབ་བྱུང་བའི་ཆ་ལུགས་འཛིན་ཆོག་པའི་བཀའ་ཁྲོལ་གནང། རིན་པོ་ཆེས་ཐུགས་སེམས་མནན་པའི་ཐོག་ནས་གསུངས་དོན། ཁོང་ཚོས་རྭ་ཅོ་དེ་ཁོང་ཉིད་ཀྱི་གཟིམ་ཁང་དུ་བུ་ཕྲུག་ཞིག་དང་འདྲ་བར་གཅེས་ཉར་བྱས་ཡོད་ཅེས་གསུངས།
སེར་ཀོང་རྡོ་རྗེ་འཆང་མཆོག་ནི་ཡོངས་གྲགས་སུ་དུས་རབས་བཅུ་གཅིག་པའི་ལོ་ཙ་བ་རྗེ་བཙུན་མར་པའི་ཡང་སྲིད་ཅིག་ཡིན་པའི་ངོས་འཛིན་ཞུས་ཡོད། སེར་ཀོང་རིན་པོ་ཆེ་མཆོག་ཉིད་ཀྱང་ཡབ་དམ་པའི་རྒྱུད་པ་འཛིན་རྒྱུར་སྐུ་འཁྲུངས་པ་སྟེ། མར་པ་ལོ་ཙ་བའིཐུགས་སྲས་དར་མ་མདོ་སྡེའི་ཡང་སྲིད་ལྟ་བུར་སྣང། འོན་ཀྱང་གནད་དོན་འདི་རིན་པོ་ཆེས་ང་ལ་ཚར་གཅིག་ཀྱང་རྩ་བ་ཉིད་ནས་གསུངས་མྱོང་མེད། ཁོང་གིས་ཡབ་དམ་པ་དང་ཁོང་ཉིད་བསྡུར་བ་ནམ་ཡང་གནང་གི་མེད། དེ་ལྟ་ནའང། རིན་པོ་ཆེའི་གསང་རྒྱ་ལ་མ་ལྟོས་པར་ཁོང་ཉིད་ཀྱིས་ལུས་ཀྱི་རླུང་སེམས་ཕྲ་མོར་དབང་བསྒྱུར་བ་དང། ཐུན་མོང་མ་ཡིན་པའི་ནུས་པ་དག་ལྡན་ཡོད་པ་ནི་ཁོང་དང་ཐུགས་འདྲིས་ཆེ་བ་རྣམས་ལས་གོ་དོན་གསལ་དུ་གྱུར། རིན་པོ་ཆེའི་མནལ་རང་དབང་དུ་གཟིམ་ནུས་ལུགས་འདིས་དེའི་རྟགས་མཚན་ཁ་ཤས་བསྟན་པ་རེད། ཐེངས་ཤིག་ཝི་སི་ཀོན་སིན་ (Wisconsin) ནང་གི་མལ་ཌི་སིན་ (Madison) དུ་འཕྲོད་བསྟེན་བརྟག་དཔྱད་ཅིག་གི་དོནདུ་རིན་པོ་ཆེར་སྙིང་གི་འཕར་ཚད་ལ་གཟིགས་དགོས་བྱུང་བ་རེད། བརྟག་དཔྱད་ཀྱི་ཆེད་མར་གན་རྐྱལ་དུ་བཞུགས་པའི་སྐབས་ཁོང་ནུས་ཤུགས་ཅན་དང་གྲུང་ཤ་དོད་པོ་ཡོད་ནའང། སྨན་པས་རིན་པོ་ཆེར་སྐུ་ལྷོད་ལྷོད་གནང་དགོས་པའི་བཀའ་མོལ་གནང་བ་དང་སྐར་ཆ་ཁ་ཤས་ཀྱི་ནང་ཁོང་གིས་རྔུར་སྒྲ་དང་བཅས་ཏེ་མནལ་ཁུག་སོང།
དཔེ་མཚོན་འགའ་ཞིག་གི་ཐོག་ནས་རིན་པོ་ཆེའི་མ་འོངས་མངོན་གཟིགས་ཀྱི་ཁྱད་དུ་འཕགས་པའི་ཚོར་ཤེས་ཀྱི་ནུས་པ་རྣམས་མཐོང་ཐུབ་པ་ཡིན། རིན་པོ་ཆེ་༸སྐྱབས་མགོན་ཆེན་པོའི་བཤེས་གཉེན་གནང་བ་ཙམ་མ་ཡིན་པར་ ད་དུང་ཁོང་གིས་སྐབས་རེ་རྒྱལ་ཡུམ་ཆེན་མོ་དབུས་པའི་ཡབ་གཞིས་ཚང་གིས་སྐུ་འཁོར་ཁ་ཤས་ལ་སློབ་སྟོན་གནང་གི་ཡོད། སྤྱིར་རིན་པོ་ཆེས་གདན་ཐོབ་རྗེས་འབྲེལ་གྱི་སྲོལ་རྒྱུན་གྱི་མཇལ་འཕྲད་ཕུད་དེ་མིན་སྙན་སེང་སྔོན་དུ་མ་གནང་བར་ནམ་ཡང་རྒྱལ་ཡུམ་ཆེན་མོར་མཇལ་བཅར་དུ་ཕེབས་ཀྱི་མེད་པ་རེད། དེ་ལྟ་ནའང། རྒྱལ་ཡུམ་མཆོག་སྐུ་མ་གཤེགས་པའི་སྔོན་ཙམ་ལ་རིན་པོ་ཆེས་རྒྱལ་ཡུམ་གྱི་གནས་སྟངས་གཟིགས་ནས་སྲོལ་རྒྱུན་རྩི་མེད་ཀྱིས་ཁོང་ལ་བསམ་ཡུལ་ལས་འདས་པའི་མཐའ་མའི་མཇལ་འཕྲད་གནང་བར་ཕེབས་པ་རེད།
ཐེངས་ཤིག་རིན་པོ་ཆེ་མཆོག་ཧྥ་རན་སི་ (France) ནང་གི་ལཱ་ཝོར་ (Lavaur) དུ་བཛྲ་ཡོ་གི་ཎིའི་ཆོས་ཚོགས་སུ་གསུང་ཆོས་གནང་བཞིན་ཡོད་པ་དང་། པེ་རི་སི་ (Paris) ལ་མ་ཐོན་གོང་ཉིན་འགའ་ཤས་བར་གསེང་རེད་འདུག །གྲོགས་པོ་ཐུགས་འཕྲད་ཆེད་ང་སྔོན་ཙམ་ལ་ཐོན་འདོད་བྱུང་བ་དང་མི་ཞིག་གིས་ང་ལ་རིན་མེད་ཐོག་མོ་ཊའི་ནང་བླུག་རྒྱུ་བྱས་བྱུང། ངས་པེ་རི་སི་ལ་ཐོན་རྒྱུ་བཀའ་ཁྲོལ་ཞུས་པའི་སྐབས་རིན་པོ་ཆེས་ང་ལ་དཔེ་ཡག་པོ་རེད། ཁྱེད་རང་གཟའ་ཟླ་བར་པེ་རི་སི་ལ་ཐོན་མཁན་རེད་པཱ། ཞེས་གསུངས། ངས་རིན་པོ་ཆེར་ མིན། མིན། ང་སང་ཉིན་གཟའ་ཉི་མར་ཐོན་མཁན་ཡིན། ཞེས་ཞུས་སྐབས་རིན་པོ་ཆེས་བསྐྱར་དུ་དཔེ་ཡག་པོ་རེད། ཁྱེད་རང་གཟའ་ཟླ་བར་ཐོན་མཁན་རེད་པཱ། ཞེས་གསུངས། དེས་ན་ངས་རིན་པོ་ཆེར་ གཟའ་ཉི་མར་ཐོན་ན་མི་འགྲིག་པ་འདྲ་འདུག་གམ། དེའི་ཚབ་ཏུ་གཟའ་ཟླ་ཕྱིར་འགྱངས་ཞུས་ན། ཞེས་བཀའ་འདྲི་ཞུས་པར་རིན་པོ་ཆེས་བཞད་མོ་བཞད་དེ་ མ་རེད། མ་རེད། གནད་དོན་ཆེ་བ་གང་ཡང་མིན་འདུག །ཅེས་གསུངས་བྱུང།
དེ་ནས་རེས་གཟའ་ཉི་མར་ངས་པེ་རི་སི་ལ་ཐོན་པ་ཡིན། ལམ་ཕྱེད་ཙམ་ལ་སྣུམ་འཁོར་འཕྲོ་བརླག་ཕྱིན་སོང། ཧྥ་རན་སི་ནང་རེས་གཟའ་ཉི་མར་སྣུམ་འཁོར་བཟོ་བཅོས་ཁང་སྒོ་རྒྱག་གི་ཡོད་པར་བརྟེན་ང་ཚོ་མཚན་གཅིག་གྲོང་གསེབ་ཆུང་ཆུང་ཞིག་ཏུ་བསྡད་དགོས་བྱུང། ང་ཚོས་རེས་གཟའ་ཟླ་བའི་ཞོགས་པ་སྣུམ་འཁོར་བཟོ་བཅོས་བརྒྱབ་ཏེ། རིན་པོ་ཆེས་མ་འོངས་སྔོན་གཟིགས་གནང་བ་བཞིན་ང་པེ་རི་སི་ལ་རེས་གཟའ་ཟླ་བར་འབྱོར་བྱུང།
སྐབས་རེ་རིན་པོ་ཆེས་རྒྱང་ཐག་རིང་པོར་གཟིགས་ཐུབ་པའི་ནུས་པ་མངོན་གསུམ་དུ་བསྟན་གནང་གི་རེད། ཉིན་གཅིག་དྷ་རམ་ས་ལར་ཊུ་ཤི་ཏ་བསྙེན་མཚམས་ཁང་གི་འགན་འཛིན་གྱིས་རིན་པོ་ཆེ་མཆོག་ཆོ་ག་ཞིག་གི་དབུ་བཞུགས་ཏུ་གདན་འདྲེན་ཞུས་པ་རེད། སྣུམ་འཁོར་བསྙེན་མཚམས་ཁང་དུ་འབྱོར་མ་ཐག་རིན་པོ་ཆེས་ མགྱོགས་པོ་བགྱིད་དང། མཆོད་ཁང་ལ་བལྟ་བར་འགྲོ། ཡང་ལཱ་ཞིག་ལྷུང་འདུག ཅེས་གསུངས་སོང། འགན་འཛིན་གྱིས་ཡར་བརྒྱུགས་ནས་བལྟས་པའི་སྐབས་མངོན་སུམ་དུ་ཡང་ལཱ་ཞིག་འགྱེལ་ནས་མེ་འབར་ལ་ཁད་དུ་སླེབས་ཡོད་པ་མཐོང་འདུག །
རིན་པོ་ཆེས་མི་རྣམས་དང་ཁོང་ཉིད་ལས་འབྲེལ་གང་འདྲ་ཞིག་ཡོད་པ་ཚོར་ཐུབ་པ་ཙམ་མ་ཟད། ད་དུང་སྐབས་འགར་ངོ་འདྲིས་མེད་པའི་སྐྱེ་བོ་དག་གི་གནས་ཚུལ་གང་ཡང་མ་ཞུས་པར་མཁྱེན་གྱི་ཡོད་པ་བསྟན། ཐེངས་གཅིག་ཝི་སི་ཀོན་སིན་ནང་གི་མལ་ཌི་སིན་དུ་ངའི་གྲོགས་པོ་ཞིག་གིས་ཐེངས་དང་པོར་རིན་པོ་ཆེ་མཆོག་མཇལ་བར་སླེབས། ངའི་གྲོགས་པོས་རྒྱུན་གཏན་གྱི་བྱེད་སྟངས་ལྟར་བྱས་ནའང། ང་གཉིས་སུས་ཀྱང་ཁོའི་སོ་མ་ར་ཙ་འཐེན་པའི་གོམས་གཤིས་སྙན་སྒྲོན་མ་ཞུས་པར། རིན་པོ་ཆེས་ངའི་གྲོགས་པོར་དུག་རྫས་འཐེན་རྒྱུ་ངེས་པར་དུ་མཚམས་འཇོག་བྱེད་དགོས་པར་གསུངས། དེས་ཁོའི་ཡར་རྒྱས་ལ་གནོད་སྐྱོན་བཟོས་བཞིན་ཡོད་པ་རེད། རིན་པོ་ཆེས་མཇལ་འཕྲད་གནང་བའི་ནུབ་ཕྱོགས་པ་ཡོངས་ནས་་སོ་མ་ར་ཙའི་སྐོར་ལ་བསླབ་བྱ་གནང་ཡུལ་གྱི་གང་ཟག་གཅིག་པུ་དེ་ངའི་གྲོགས་པོ་ཆགས་ཡོད་པ་རེད།
རིན་པོ་ཆེས་མི་གཞན་མང་པོའི་རྒྱུད་ལ་གནོད་གཞི་ཅན་གྱི་གོམས་གཤིས་དང་འདོད་ཕྱོགས་ཡོད་པ་གཟིགས་ནའང། ཁོང་ཚོའི་ནོར་བ་དང་འཁྲུལ་བ་ཐེར་འདོན་གནང་རྒྱུར་རིན་པོ་ཆེ་རྒྱུན་དུ་ཐབས་བྱུས་མཁས་པོ་ཞིག་ཡིན། ཐེངས་ཤིག་རིན་པོ་ཆེ་བལ་ཡུལ་ལ་ཟླ་ཤས་ཆིབས་སྒྱུར་གནང་བའི་རིང་ང་ལ་རང་ཉིད་ཀྱི་ལས་ཀ་དང་འབྲེལ་བའི་སྒེར་གྱི་དཀའ་ངལ་འགའ་འཕྲད་བྱུང། ང་ཚོ་བསྐྱར་དུ་རྡོ་རྗེ་གདན་དུ་མཇལ་འཛོམས་བྱུང། དེ་དུས་ང་༸གོང་ས་མཆོག་གི་བྱང་ཆུབ་སེམས་དཔའི་སྤྱོད་པ་ལ་འཇུག་པའི་ཆོས་འབྲེལ་ལ་གསུང་སྒྱུར་ཞུས་བཞིན་ཡོད། རིན་པོ་ཆེས་རྣམ་དཔྱོད་བྲལ་བའི་ཐོག་ནས་ངའི་དཀའ་ངལ་ལ་གདོང་ལེན་བྱེད་ཚུལ་དེ་ཡོངས་སུ་གླེན་རྟགས་ཅན་ཡིན་པ་དངོས་སུ་མ་གསུངས་པར། ངས་གསུང་སྒྱུར་ཞུས་བཞིན་པའི་ཕྱག་དཔེ་ཞལ་ཕྱེ་ནས་ཤོག་ལྷེ་ཨ་ལོག་བརྒྱབ་བཞིན་དུ་ཚིག་རྐང་འགའ་ཞིག་ལ་ཕྱག་མཛུབ་གཏད་དེ་དེའི་དོན་ཤེས་ཀྱི་ཡོད་མེད་བཀའ་འདྲི་གནང་བྱུང། ཚིག་དེ་དག་ནི་ཏག་ཏག་ང་ལ་འཕྲད་བཞིན་པའི་དཀའ་ངལ་དང་འབྲེལ་བ་ཡོད་པ་ཞིག་རེད་འདུག །རིན་པོ་ཆེས་ཚིག་དེ་དག་གི་དོན་ཐུན་མོང་མ་ཡིན་པ་ཡོངས་རྫོགས་འགྲེལ་པ་གནང་སྟེ་གནས་སྟངས་བཅོས་པའི་བྱ་ཐབས་ཤུགས་ཀྱིས་བསྟན་གནང་བྱུང།
ཐེངས་ཤིག་ལོ་ན་བགྲེས་པའི་སུད་སི་ཕྱུག་བདག་བུད་མེད་ཅིག་གིས་རིན་པོ་ཆེ་མཆོག་ཛུ་རིག་ནང་གི་ཁང་འགྲེམ་ཚོང་ཁང་སྟེ། ཚོང་རྫས་རིན་གོང་ཆེ་ཤོས་དང་ཁྲ་ཁྲ་སིལ་སིལ་ཚ་ཤོས་ཞིག་ཏུ་དལ་གཏོང་སྣུམ་འཁོར་ (taxi) ནང་གདན་དྲངས། ཚོང་ཁང་དེ་ལས་མར་ཐོན་པའི་རྗེས་སུ་རིན་པོ་ཆེས་དེའི་ནང་དངོས་པོ་གང་ཡང་མི་སུ་གཅིག་ལའང་དགོས་པའི་ཅ་དངོས་མེད་པའི་བཤད་པ་བསྐྱོན་པ་གནང། རིན་པོ་ཆེས་ཁོ་མོར་གལ་ཏེ་ང་ཚོས་ཁོ་མོའི་ཁྱིམ་ཚང་བར་དུ་འདྲུད་འཐེན་འཁོར་ལོར་བསྡད་པ་ཡིན་ན། མི་མང་དཀྱུས་མ་ཚོའི་འགྲུལ་བཞུད་བྱེད་སྟངས་མཐོང་རྒྱུར་དགོད་བྲོ་པོ་ཞིག་ཡོང་ཞེས་བཀའ་འདྲི་གནང་སོང། བུད་མེད་དེས་སྐྱེངས་པའི་ཚུལ་གྱིས་ཁོ་མོས་མོ་རང་གི་མི་ཚེའི་ནང་འདྲུད་འཐེན་འཁོར་ལོའི་ནང་འགྲོ་མྱོང་མེད་པ་དང་དེ་ཇི་ལྟར་སྤྱོད་ཚུལ་ལམ། གང་ནས་མར་བཤོལ་དགོས་མིན་ཤེས་ཀྱི་མེད་པའི་ངོས་ལེན་བྱས། དེ་ལྟ་བུའི་ལམ་ནས་རིན་པོ་ཆེས་ཐུགས་གཤིས་འཇམ་པོའི་ངང་ཁོ་མོར་དཀྱུས་མའི་འཚོ་བ་ལས་ཆོད་པའི་མོ་རང་གི་རྒྱང་ཐག་བསྟན་གནང་བ་རེད།
ཡང་དུས་ཚོད་གཞན་ཞིག་ཏུ་རིན་པོ་ཆེ་མཆོག་ཛུ་རིག་ཉེ་འགྲམ་ཏུ་རྒྱན་གྱིས་སྤྲས་པའི་ཁང་བཟང་ཞིག་ཏུ་སྐུ་བཞུགས་གནང་རྒྱུར་གདན་འདྲེན་ཞུས་པ་རེད། དེའི་ནང་གི་སྦྱིན་བདག་སྐྱེས་སྨན་དེ་རྒྱས་སྤྲོས་ཀྱི་རྣམ་པ་དེ་ལྟ་བུར་ཧ་ཅང་མི་སྐྱིད་པའི་ཚོར་སྣང་ཡོད་འདུག །ཁོ་མོས་ཤིང་བེ་དོའི་པང་ལེབ་བསྒྲིགས་པའི་དཔེ་མཛོད་གཟིམ་ཁང་དེའི་ནང་བརྗིད་ཉམས་ཆེ་ཤོས་ཀྱི་གཟིམ་ཁང་ཡིན་པར་བརྟེན་རིན་པོ་ཆེའི་གཟིམ་སར་གོ་སྒྲིག་ཞུས་པ་རེད། རིན་པོ་ཆེས་བུད་མེད་དེར་ཁོང་ཉིད་གུར་གྱི་ནང་བཞུགས་རྒྱུར་ཐུགས་མཉེས་ཚུལ་དང་། ཁོ་མོའི་བྱ་གཡབ་ལས་མེ་ཏོག་ལྡུམ་རྭའི་མཛེས་སྡུག་གི་རྣམ་པ་དང་། དེའི་འོག་གི་མཚེའུ་ཡི་རྣམ་པ་གཟིགས་ཐུབ་པའི་རྒྱུ་མཚན་གྱིས་དེའི་ནང་བཞུགས་རྒྱུའི་ཐུགས་འདོད་བྱུང་བར་གསུངས། དེ་འདྲའི་ལམ་ནས་ཁོང་གིས་བུད་མེད་དེར་མོ་རང་གི་ཁང་བཟང་ལས་ཐོབ་པའི་སྤྲོ་བ་སྟབས་བདེ་དེ་ལས་མང་བར་ལོངས་སྤྱོད་དང་རྗེས་སུ་ཡི་རངས་བྱེད་ཐུབ་པའི་ཕན་པ་བསྒྲུབས།
རིན་པོ་ཆེས་གཞན་གྱི་ཁམས་དང་མོས་པར་གཞིགས་ནས་ཁོང་ཚོར་ཕན་པ་བསྒྲུབས་གནང་གི་ཡོད་པ་རེད། ཨི་ཊ་ལི་ (Italy) ནང་གི་པཱོ་མཱ་ཡ་ (Pomaia) དུ་ནོར་ལོངས་སྤྱོད་འཐོབ་པའི་ཡི་དམ་ལྷ་ཚོགས་སྒྲོལ་མ་སེར་པོའི་ཉམས་ལེན་གྱི་ཆེེད་རྗེས་གནང་གནང་བའི་སྐབས། རིན་པོ་ཆེས་ཨི་ཊ་ལིའི་རི་མོ་བ་དབུལ་པོ་ཞིག་ལ་ཆོ་ག་དེའི་ཆེད་ལྷ་སྐུར་ཚོན་རྩི་གཏོང་དུ་བཅུག །དེ་འདྲ་བྱས་པ་ལ་བརྟེན་ནས་རི་མོ་བ་དེར་སྒོམ་གྱི་ཉམས་ལེན་དེ་ལས་ནོར་ལོངས་སྤྱོད་ཀྱི་ཕན་ཡོན་འཐོབ་རྒྱུར་བསོད་ནམས་ཀྱི་ལས་ཤུགས་ཆེ་གསོག་ཐུབ་པར་གྱུར། ཆོས་ཚོགས་དེ་རང་ལ་སྐབས་གཞན་ཞིག་ཏུ་རིན་པོ་ཆེས་ན་སོ་གཞོན་པའི་མི། ཕ་མའི་ཁྱིམ་དུ་ཉེ་འཆར་རྐུ་འཕྲོག་ཤོར་བ་དེར་དངུལ་གྱི་འབུལ་ཆུང་ངུ་ཞིག་གནང། གནང་སྦྱིན་དེས་ཁོའི་ཁྱིམ་ཚང་གི་དཔལ་འབྱོར་སླར་གསོ་ཐུབ་པའི་བཀྲ་ཤིས་པའི་རྟེན་འབྲེལ་ཞིག་ཏུ་གྱུར་བ་རེད། བོད་ཡིག་སྦྱོང་བའི་སོ་སོའི་ནུས་པར་སེམས་ཤུགས་སམ། གདེང་ཚོད་མེད་པའི་ཉེ་བའི་སློབ་མ་དབྱིན་ཇི་ཨ་ལཱན་ཊུར་ཎེར་ (Alan Turner) ་ལ་རིན་པོ་ཆེས་བོད་ཡིག་གིི་གསལ་བྱེད་ཀ་ཁ་ག་ང་ལ་སོགས་པའི་ལྗགས་ལུང་གནང་ནས་མ་འོངས་པའི་ཆེད་བག་ཆགས་བཞག་གནང་བ་དང། ངའི་བོད་ཡིག་སློབ་སྦྱོང་འགྱུར་བ་མེད་པ་སྟེ། མུ་མཐུད་ཡར་རྒྱས་མ་ཕྱིན་པའི་དུས་རིན་པོ་ཆེས་ང་དང་ལྷན་དུ་བོད་ཡིག་ཚིག་མཛོད་ལ་བལྟ་བསྡུར་གནང་རྒྱུའི་དབུ་འཛུགས་གནང་བ་དང་། ཚིག་རེ་རེ་བཞིན་ཚིག་སྒྲུབ་བཟོ་རུ་བཅུག་གནང་བྱུང།
རིན་པོ་ཆེ་མཆོག་རྣམ་དཔྱོད་ཤིན་ཏུ་ཡངས་པ་ཞིག་ཀྱང་ཡིན།་ཁོང་གིས་རྟག་ཏུ་གསུངས་དོན་དུ། གཞན་གྱིས་ལྷག་བསམ་རྣམ་དག་གིས་ཅི་ཞིག་ཕུལ་ཀྱང་ལེན་དགོས་པ་སྟེ། ཁྱད་པར་དུ་གལ་སྲིད་ང་ཚོས་འབུལ་བ་མ་བླངས་ཚེ་མི་དེའི་སེམས་ལ་ཕོག་དུག་འགྲོ་ཉེན་ཡོད་པ་དང་བླངས་པ་ཡིན་ན་དེ་ལས་ལྡོག་པའི་སྐབས་སུའོ། སྤྱིར་རིན་པོ་ཆེ་མཆོག་མངར་ཆའི་རིགས་ལ་མཉེས་པོ་མེད་ནའང། གལ་སྲིད་མི་ཞིག་གིས་ཆེད་དུ་མངགས་ནས་ཁོང་ལ་ཀེག་ (cake) ཅིག་བཟོས་ཡོད་ཚེ། ཁོང་གིས་སྤྲོ་སྣང་ལྡན་པའི་ཐོག་ནས་དེའི་དུམ་བུ་གཅིག་མཆོད་གནང་གི་རེད། དོན་ལ་གལ་ཏེ་མི་དེའི་རང་གི་ཡིད་ཆེས་ལ་ཕན་ཐོགས་ཡོད་ཚེ་རིན་པོ་ཆེས་ངག་དབང་ལ་ཁ་ཟས་ལམ་སྟོན་ (recipe) འབྲི་རུ་བཅུག་གནང་གི་ཡོད།
གོང་དུ་བརྗོད་པ་དེ་དག་ཚང་མའི་ཐོག་རིན་པོ་ཆེ་ནི་་ཧ་ཅང་གིས་ཐུགས་རྒྱུད་ཡངས་པ་དང་ཤེས་བྱའི་གནས་མང་ལ་མཁས་པ་ཞིག་རེད། ཁོང་གདན་དྲངས་མཁན་གྱི་ཆོས་ཚོགས་ས་སྐྱ་དང། བཀའ་བརྒྱུད། རྙིང་མ། དགེ་ལུགས་ཛེན་ (Zen)། གནས་བརྟན་སྨྲ་བ་ (Theravada) སོགས་གང་གི་ཁོངས་སུ་གཏོགས་མིན་ལ་མ་ལྟོས་པར། ཁོང་གིས་དེའི་ཐུན་མིན་གྱི་ལུགས་བཞིན་དུ་གསུང་ཆོས་གནང་གི་ཡོད། གནང་ཚུལ་དེས་ནང་ཆོས་ཀྱི་ར་བ་ལས་བརྒལ་གྱི་ཡོད་པ་རེད། ཐེངས་ཤིག་ཨི་ཊ་ལི་ནང་གི་མི་ལཱན་དུ་རྣམ་དག་ཡེ་ཤུའི་ཆོས་ལུགས་ (Catholic) ཀྱི་རྒྱབ་ལྗོངས་ཡོད་པའི་བུད་མེད་ཅིག་གིས་ད་ནས་ངས་བྱང་ཆུབ་སེམས་དཔའ་དང་གསང་སྔགས་ཀྱི་བསླབ་སྡོམ་ལ་སྐྱབས་སུ་འགྲོ་བ་ཡིན། ངས་ཡེ་ཤུའི་མཆོད་ཁང་དུ་སོང་ན་འགྲིག་གམ། ཞེས་བཀའ་འདྲི་ཞུས་སོང་བས། རིན་པོ་ཆེས་ཁྱེད་རང་གིས་ཆོས་ལུགས་གཞན་གྱིས་བསྟན་པའི་བརྩེ་བ་དང་བྱམས་པར་བློ་རྩེ་གཏད་ཚེ་དེ་ལ་མི་འགྲིག་པ་གང་ཡང་མེད། ཁྱེད་རང་གིས་སོ་སོའི་སྐྱབས་འགྲོ་དང་བསླབ་སྡོམ་དང་ཕྱོགས་མཐུན་པའི་ཐོག་ནས་འགྲོ་ཡི་ཡོད་དམ། ཞེས་བཀའ་ལན་གནང་སོང།། །།
ང་ཚོའི་མཉམ་དུ་གཞན་ཕན་བྱེད་དུ་མཉམ་སྦྲེལ་གནང་རོགས།
ང་ཚོའི་ལས་ཀར་རྒྱབ་སྐྱོར་གནང་རོགས།
དྲ་ལྗོངས་འདི་ནི་ཆ་ཚང་ཞལ་འདེབས་ལ་བརྟེན་ནས་བསྡད་ཡོད། འདིའི་རྒྱུན་སྐྱོང་གི་ལས་གཞི་དང་གྲ་གྲིག་གི་རྒྱུ་ཆ་བརྒྱ་ཆ་ ༧༠ ལྷག་ཙམ་དང་ཕབ་སྒྱུར་གྱི་ལས་གཞིར་འགྲོ་གྲོན་ཆེན་པོ་ཡོད། ད་ལྟའི་ཆར་ང་ཚོར་དྭང་བླངས་ཞབས་ཞུ་བ་གྲངས་ ༨༠ སྐོར་ཞིག་དང་གལ་གནད་ཆེ་བའི་ཕོགས་ཡོད་ལས་བྱེད་མི་སྣ་ ༡༥ ཡོད། ང་ཚོའི་ལོ་རེའི་འགྲོ་གྲོན་ཡུ་རོ་ ༡༠༠༠༠༠ དང་ཨ་སྒོར་ ༡༥༠༠༠༠ ཡོང་ཐབས་ལ་སྐུ་ཉིད་ནས་རོགས་སྐྱོར་གནང་རོགས་ཞུ།
ང་ཚོའི་དྲ་ལྗོངས་འདི་བཞིན་མུ་མཐུད་དེ་རིན་མེད་ཐོག་ལོངས་སུ་སྤྱོད་ཐུབ་སླད།
ད་ང་ཚོའི་དམིགས་ཡུལ་རྙོབ་ཐུབ། (05%)


text:
ཕུན་ཚོགས་དབང་རྒྱལ་
འཁྲུངས་རབས།[རྩོམ་སྒྲིག]
འབའ་པ་ཕུན་ཚོགས་དབང་རྒྱལ་དང་ཕུན་དབང་ཡང་ཟེར། རྒྱ་མིང་དུ(闵志成)ཟེར། ༡༩༢༢ལོར་དཀར་མཛེས་བོད་རིགས་རང་སྐྱོངས་ཁུལ་འབའ་ཐང་རྫོང་དུ་སྐུ་འཁྲུངས་ཤིང་། ཁྱིམ་ནང་དུ་བྲུ་ཕྲུག་དྲུག་ཡོད་པའི་ནང་ནས་ཆེ་ཤོས་ཡིན། དེང་རབས་ཀྱི་བོད་རིགས་གསར་བརྗེ་བ་དང་ཀྲུང་གོ་གུང་ཁྲན་ཏང་གི་ཏང་ཡོན་དང་མཚན་ཉིད་སྨྲ་བ་པོ་ཞིག་ཡིན།
མོན་གོའི་སྐབས་སུ།[རྩོམ་སྒྲིག]
༡༩༣༥ལོར་ཞང་པོ་དང་ལྷན་དུ་ནན་ཅིང་དུ་སློབ་སྦྱོང་མནང་བར་ཕེབས་རྩིས་བྱས། ཕྱི་ལོར་ཀྲུང་དབྱང་ཆབ་སྲིད་སློབ་གྲྭས་བཙུགས་པའི་མོང་བོད་སློབ་གྲྭར་སློབ་སྦྱོང་མནང་བ་དང་དེ་དུས་ཅང་ཅེ་ཧྲེ་སློབ་གྲྭའི་ཞའོ་ཀྲང་གི་འགན་བཞེས་ཀྱི་ཡོད། ༡༩༣༧ལོར་རི་འགོག་དམག་འཁྲུག་ལངས་རྐྱེན་སློབ་གྲྭ་དེ་ཨན་ཧུའི་ཅུའུ་ཧ་རི་བོ་ནས་ཧུའུ་ནན་ཀྲེ་ཅང་དུ་སྤོ་དགོས་བྱུང་། དེའི་རིང་ལ་ཁོང་གི《འུ་ཧན་ལ་བསྐྱོད་ལམ》ཞེས་པའི་རྩོམ་ཡིག《ཀྲེ་ཅང་ཉིན་རེའི་ཚགས་པར》སྟེང་འགོད་མནང་བ་རེད། དེ་དུས་ཁོང་དང་གཡོན་ཕྱོགས་ཀྱི་དུས་དེབ། དེ་བཞིན་མི་སྣར་ཐོག་མའི་རྒྱུས་ལོན་བྱུང་། ༡༩༣༨ལོར་སློབ་གྲྭ་དེ་ཁྲུང་ཆིང་དུ་སྤོས། དེ་ནས་ཟུང་ཁོང་གིས་མ་ཁེ་སི་དང་ལི་ཉིང་གི་བརྩམས་ཆོས་མང་དུ་བཀླགས་རྐྱེན་ཁོང་གི་ལྟ་བ་ལི་ཉིང་གི《མི་རིགས་རང་གཙོ་དབང་ཆའི་སྐོར་གླེང་བ》ཞེས་པ་དང་ཉེ་བར་གྱུར། དེའི་ཕྱི་ལོར་ཕུན་དབང་གིས་དཀོན་མཆོག་བཀྲ་ཤིས། ངག་དབང་སྐལ་བཟང་། ཤེས་རབ། མ་རྒྱལ་དོན་གྲུབ་ལ་སོགས་པའི་སློབ་ཕྲུག་དང་མཉམ་དུ༼བོད་རིགས་གུང་ཁྲན་རིང་ལུགས་གསར་བརྗེའི་འགུལ་བསྐྱོད་ཚོགས་ཆུང༽བཙུགས་མནང་བ་དང་། ཧྲུའུ་ཅིའི་འགན་བཞེས། དེ་ནས་ཁྲུང་ཆིང་བཅའ་སྡོད་དམག་སྡེ་བརྒྱད་པའི་དོན་གཅོད་ཁང་དང་གསང་བའི་ཐོག་ནས་འབྲེལ་གཏུག་མནང་། ད་དུང་ཚོགས་ཆུང་དེའི་མིང་ཐོག་ནས་སི་ཏའ་ལིན་དང་མའོ་ཙི་ཏུང་ལ་འཕྲིན་ཡིག་བསྐུར་མནང་མཛད། ཕུན་ཚོགས་དབང་རྒྱལ་གྱིས《རྒྱལ་སྤྱིའི་གླུ》《ཀྲུང་གོའི་རྒྱལ་གླུ》སོགས་བོད་ཡིག་ཏུ་ཐོག་མར་བསྒྱུར། ༡༩༤༠ལོར་སློབ་གྲྭ་ནས་ཕྱིར་འབུད་བྱས། དེ་ནས་ཡེ་ཅན་ཡིང་གི་རོག་སྐྱོར་འོག་མ་ཁེ་སི་དང་ལེ་ཉིང་གི་བརྩམས་ཆོས་མང་དག་ཅིག་ཉོས་ནས་བོད་དུ་ལོག་ཕེབས། ༡༩༤༢ལོར་ཁོར་གིས་དར་རྩེ་མདོ་རུ༼སྐར་མ་མེའི་ཚོགས་པ༽བཙུགས་མནང་བ་དང་། དེའི་ཁོངས་མི་ལ་ངག་དབང་དང་། ཏའོ་ཏང་། དགྲ་འདུལ། ཚང་ཆོས་གྲགས་སོགས་བྱུང་། དེ་ནས་ཚོགས་པ་དེ་གོ་མིན་ཏང་གི་ཤེས་རྟོགས་བྱུང་རྗེས་ཕུན་དབང་དང་ཏའོ་ཏང་ལྷ་སར་ཕེབས་ནས༼གངས་ལྗོངས་བོད་རིགས་གུང་ཁྲན་རིང་ལུགས་གསར་བརྗེའི་ཚོགས་ཆུང༽བཙུགས། ཁོང་ཚོས་བསོད་ཁང·དབང་ཆེན་དགེ་ལེགས་བཀའ་བློན་བརྒྱུད་ནས་བཀའ་ཤག་སྲིད་གཞུང་ལ་གསར་བརྗེའི་ལས་འགུལ་སྤེལ་དགོས་པའི་རེ་བ་ཞུས་ཀྱང་སྟོང་ཟད་དུ་ཕྱིན། ༡༩༤༤ལོར་རྒྱ་གར་དུ་ཕེབས། ༡༩༤༥ལོར་ཕུན་དབང་ཡུན་ནན་བདེ་ཆེན་རྫོང་དུ་ཕེབས་ནས༼ཤར་བོད་མི་དམངས་རང་སྐྱོངས་ལྷན་ཚོགས༽གསར་བཙུགས་མཛད་པས་སྲིད་གཞུང་གིས་འཛིན་བཟུང་བཀའ་རྒྱ་བཏང་། ༡༩༧༤ལོར་ཕུན་དབང་ཆབ་མདོ་ཁུལ་དུ་ཕེབས་ནས་གཡུ་ཐོག·བཀྲ་ཤིས་དོན་གྲུབ་ཀྱིས་རོག་སྐྱོར་འོག་ལྷ་སར་ཕེབས་ཐུབ་པ་བྱུང་། ༡༩༤༩ལོར་ཕུན་དབང་སོགས་ཀྲུང་གོ་གུང་ཁྲན་ཏང་གི་གསང་བའི་ལས་དོན་སྒྲུབ་མཁན་དང་འབྲེལ་བ་ཡོད་པ་ཤེས་རྟོགས་བྱུང་ནས་བཀའ་ཤག་སྲིད་གཞུང་གིས་བོད་ནས་ཕྱིར་འབུད་བྱས། ལོ་དེའི་སྤྱི་ཟླ་༩པར་ཁོང་རྣམས་རྒྱ་གར་བརྒྱུད་ནས་ཁུན་མིང་དུ་ཕེབས། ཁོང་གིས་ས་དེ་གའི་ཀྲུང་གོ་གུང་ཁྲན་ཏང་རྩ་འཛུགས་དང་འབྲེལ་བ་བྱས་མཐར་གུང་ཁྲན་ཏང་ཡོན་ཞིག་ཏུ་གྱུར། དེ་རྗེས་འབའ་ཐང་ལ་ལོག་ཕེབས་ནས༼ཀྲུང་གོ་གུང་ཁྲན་ཏང་ཁམས་བོད་ས་མཚམས་ལས་དོན་ཨུ་ཡོན་ལྷན་ཁང༽༼ཤར་བོད་དམངས་གཙོའི་ན་གཞོན་ལྷན་ཚོགས༽གསར་འཛུགས་མཛད་པ་དང་ཧྲུའུ་ཅིའི་འགན་བཞེས།
༡༩༤༩ལོ་ནས།[རྩོམ་སྒྲིག]
༡༩༥༠ལོར་ཁོང་བོད་བསྐྱོད་ལྷོ་ལམ་དམག་དཔུང་གི་ཏང་ཨུད་ཧྲུའུ་ཅི་གཞོན་པ་དང་དམངས་འདྲེན་པུའི་པུའུཀྲང་གི་འགན་བཞེས། ལོ་དེའི་སྤྱི་ཟླ་༡༠པར་བཅིངས་འགྲོལ་དམག་གི་ཆབ་མདོ་ཟུངས། ཕུན་དབང་གི་གསར་དུ་བཙུགས་པའི༼ཀྲུང་གོ་གུང་ཁྲན་ཏང་ཆབ་མདོའི་ཡན་ལག་ལས་དོན་ཨུ་ཡོན་ལྷན་ཁང༽གི་ཀྲུའུ་རེན་གཞོན་པའི་འགན་བཞེས། ༡༩༥༡ལོའི་ཟླ་བ་༤པར་ཁོང་གིས་ང་ཕོད·ངག་དབང་འཇིགས་མེད་དང་ལྷན་དུ་པི་ཅིན་ལ་ཕེབས་ནས་པི་ཅིན་དང་བཀའ་ཤག་སྲིད་གཞུང་གི་གྲོས་མོལ་ནང་བཞུགས། དེའི་རིང་ལ་སྐད་བསྒྱུར་གཙོ་བོ་སྟག་ལྷ་ཕུན་ཚོགས་བཀྲ་ཤིས་དང་ཕུན་དབང་གིས་རྒྱ་ཕྱོགས་ལ་སྐད་བསྒྱུར་གྱི་འགན་བཞེས། ཟླ་བ་༥པའི་ཚེས་༢༣ཉིན་རྒྱ་བོད་དབར་《བོད་ཞི་བས་བཅིངས་འགྲོལ་འབྱུང་ཐབས་སྐོར་གྱི་གྲོས་མཐུན་དོན་ཚན་བཅུ་བདུན》ཞེས་པར་མིང་རྟགས་བཀོད། ཟླ་བ་༩པའི་ཚེས་༩ཉིན་ཕུན་དབང་གིས་རྒྱ་ནག་གི་སྔོན་བསྐྱོད་དམག་དཔུང་གི་སྣེ་ཁྲིད་བྱས་ཏེ་ལྷ་སར་འབྱོར་བ་དང་། བོད་མི་ཁ་ཤས་ཀྱིས་ཕུན་དབང་ལ༼རྒྱ་དམར་བོད་ལ་འཁྲིད་མཁན་གྱི་བོད་མི༽ཞེས་སུ་འབོད་ཀྱི་ཡོད། དེ་རྗེས་གསར་དུ་བཙུགས་པའི་ཀྲུང་གོ་གུང་ཁྲན་ཏང་བོད་ལྗོངས་ལས་དོན་ཨུ་ཡོན་ལྷན་ཁང་ནང་གི་ཨུ་ཡོན་བརྒྱད་པོའི་ནང་ཕུན་དབང་ནི་བོད་རིགས་གཅིག་པུ་དེ་ཡིན། ༡༩༥༣ལོར་ཁོང་བོད་ལྗོངས་ནང་བསྟན་ཆོས་ལུགས་འཐུས་མི་ཚོགས་པ་དང་ལྷན་དུ་པེ་ཅིང་ལ་ཕེབས་རྗེས་པེ་ཅིང་དུ་བཞུགས་ནས་ཀྲུང་དབྱང་དམངས་ཨུད་སྲིད་ཁྲིམས་སིའི་སི་ཀྲང་གཞོན་པ་དང་མི་རིགས་དཔེ་སྐྲུན་ཁང་གི་གརྩོ་སྒྲིག་གཞོན་པ་སོགས་ཀྱི་འགན་བཞེས། ༡༩༥༤ལོར་མའོ་ཙེ་ཏུང་གིས་ཏྰ་ལའི་བླ་མ་དང་པཎ་ཆེན་རིན་པོ་ཆེར་མཇལ་ཕྲད་གནང་སྐབས་ཁོང་གིས་སྐད་བསྒྱུར་གྱི་ཞུས་མྱོང་། ལོ་དེའི་ཟླ་བ་༩པར་སྐབས་དང་པོའི་རྒྱལ་ཡོངས་མི་དམངས་འཐུས་མི་ཚོགས་ཆེན་གྱི་འཐུས་མིར་འདམས་ཐོན་བྱུང་བ་དང《རྩ་ཁྲིམས》བོད་བསྒྱུར་ཚོགས་ཆུང་ཙུའུ་ཀྲང་གི་འགན་བཞེས། ༡༩༥༥ལོར་ཕུན་དབང་གྱིས་རང་འགུལ་ངང་ཀྲུང་དབྱང་ཏང་གི་སློབ་གྲྭར་མ་ལེ་རིང་ལུགས་སློབ་སྦྱོང་བྱེད་པར་ཕེབས་དགོས་པའི་རེ་འདུན་ཞུས། ༡༩༥༦ལོར་ཁྲེན་ཡི་ཡིས་འགོ་ཁྲིད་པའི་ཀྲུང་དབྱང་སྐུ་ཚབས་ཚོགས་པ་བོད་ལ་ཕེབས་སྐབས་སྐད་བསྒྱུར་གྱི་འགན་བཞེས། བོད་རང་སྐྱོངས་ལྗོངས་འཆར་གཞི་ལས་དོན་ཨུ་ཡོན་ལྷན་ཁང་དབུ་བརྙེས་པ་ནས་ཨུ་ཡོན་དང་གཞུང་ལས་ཐིང་ཏང་ཙུའུ་ཧྲུའུ་ཅི། ཀྲུང་གོ་གུང་ཁྲན་ཏང་བོད་ལྗོངས་ལས་དོན་ཨུ་ཡོན་ལྷན་ཁང་གི་ཨུ་ཡོན། བོད་ལྗོངས་ལས་དོན་ཨུ་ཡོན་ལྷན་ཁང་ཐབས་ཕྱོགས་གཅིག་འགྱུར་པུའི་པུའུ་ཀྲང་གཞོན་པ་སོགས་ཀྱི་འགན་བཞེས་མྱོང་། ༡༩༥༨ལོར་ཁོང་བོད་ཁུལ་གྱི་དབང་ཆ་མེད་པ་བཟོས་པ་དང་མི་དམངས་འཐུས་མིའི་གོ་ནས་ཀྱང་མེད་པ་བཟོས། ཁོང་ལ་མི་རིགས་རིང་ལུགས་ཀྱི་བསམ་བློ་ཡོད་པར་ངོས་འཛིན་པ་མ་ཟད་ཁོང་བོད་ལ་ཕེབས་གོང་དུ་ལི་ཉིང་གི《མི་རིགས་རང་གཙོ་དབང་ཆའི་སྐོར་གླེང་བ》ཉོས་པ་དེ་ཡང་ནོར་འཁྲུལ་གྱི་བྱ་ཐབས་ལ་རྩིས་པ་རེད། ༡༩༥༩ལོར་བོད་ལ་ཟིང་འཁྲུག་ལངས་པ་དང་། རྗེས་ལོར་ཕུན་དབང་གསར་བརྗེའི་ངོ་ལོག་པའི་མིང་ཐོག་ནས་ཆིན་ཁྲེང་བཙོན་ཁང་དུ་ལོ་ངོ་བཅོ་བརྒྱད་དུ་བཀག་བསྐྱལ་བྱས་ཤིང་། སྐབས་དེའི་རྒྱ་ནག་གི་བཙོན་མ་སྤྱི་མཚུངས་ལྟར་སྡུག་རྩུབ་ཆེ་བའི་ཁྲིམས་གཅོད་བྱས། ཁོང་གི་བཙོན་ཁང་དུ་ཁེ་སི་དང་ལེ་ཉིན་། མའོ་ཙེ་ཏུང་། ཧའི་ཀ་ཨར་སོགས་ཀྱི་བརྩམས་ཆོས་ལ་ཞིབ་འཇུག་གནང་ཞིང་། རྩ་ཕྲན་དང་ལྕག་སྐུད་ཀྱི་སྨྱུ་གུའི་ཚབས་བྱས་པ་དང་གྲོན་ཆུང་བྱས་པའི་ཤོག་བུའི་སྟེང་ཕྱག་བྲིས་སྣ་ཚོགས་བྲིས་གནང་། དེང་རབས་ཀྱི་ཚན་རིག་གི་དཔེ་ཆ་མང་པོ་བཀླགས་ཤིང་ཞིབ་འཇུག་བྱས་པར་བརྟེན། རྩོད་སྒྲུབ་རིག་པའི་གཞུང་ལུགས་ཀྱི་མ་ལག་ལ་རང་གི་ཐུན་མོང་མ་ཡིན་པའི་བློ་བཀོད་ཅིག་ཆགས་པ་རེད། འོན་ཀྱང་ཡུན་རིང་མི་གཞན་དང་ཐུག་འཕྲད་མེད་པའི་རྐྱེན་སྐད་ཆ་ཤོད་པའི་ནུས་པ་ཇེ་ཉམས་སུ་སོང་། ཁོང་བཙོན་རྭར་བཞུགས་པའི་རིང་ལ་ཁོང་གི་ཕ་མ་རྣམས་གཉིས་དང་བཟའ་ཟླ་མནར་གཅོད་ཚད་མེད་ཐེབས་ཏེ་གྲོངས། ཁོང་གི་བུ་ཆེ་བ་ལོ་བཅུ་བཙོན་ཁང་ནང་འཚོ་བ་སྐྱེལ་དགོས་བྱུང་། ད་དུང་། ཁོང་གི་བཙུགས་པའི༼ཀྲུང་གོ་གུང་ཁྲན་ཏང་ཁམས་བོད་ས་མཚམས་ལས་དོན་ཨུ་ཡོན་ལྷན་ཁང༽དང༼ཤར་བོད་དམངས་གཙོའི་ན་གཞོན་ལྷན་ཚོགས༽བསར་བརྗེའི་ངོ་ལོག་པའི་རྩ་འཛུགས་ལ་ངོས་ཟུངས་ནས་དེའི་ཁོངས་མི་དྲུག་དཀྲོངས།
༡༩༧༨ལོ་ནས།[རྩོམ་སྒྲིག]
༡༩༧༨ལོའི་༤པའི་ནང་དགུང་ལོ་༥༦ལ་ཕེབས་པའི་ཕུན་ཚོགས་དབང་རྒྱལ་བཙོན་གྲོལ་བཏང་ཡང་ཁོང་གིས་བྲིས་མནང་བའི་ཕྱག་བྲིས་དག་ཕྱིར་འཁྱེར་ཐུབ་མེད། ༡༩༧༩ལོར་ཁོང་ལརང་དབང་བསྐྱར་གསོ་བྱུང་། ༡༩༨༠ལོར་པི་ཅིང་ཀྲུང་ནན་ཧའི་རུ་ཧུའུ་ཡའོ་པང་གིས་ཁོང་དང་མཇལ་ཕྲད་མནང་། ལོ་དེར་ཁོང་གི་བྲིས་མནང་བའི《རྩ་ཁྲིམས་ནང་མི་རིགས་སྐོར་གྱི་ནང་དོན་ལ་བཟོ་བཅོས་བྱེད་པའི་བསམ་ཚུལ་འགའ》ལ་སོགས་པའི་རྩོམས་ཡིག་འགའ་ཞིག་ལ་མི་རིགས་གནད་དོན་ཐད་གྱི་རྩ་དོན་སྐོར་ལ་ལྟ་བ་མི་འདྲ་བའི་རྩོད་པ་མང་དག་ཅིག་བྱུང་བ་རེད། ༡༩༨༦ལོར་ཕུན་ཚོགས་དབང་རྒྱལ་དང་ཚེ་བརྟན་གཡང་སྒྲོན་གཉིས་མཉེན་སྒྲིག ཁོང་གིས་སྔ་ཕྱིར་སྐབས་ལྔ་པ་དང་། དྲུག་པ། བདུན་པའི་རྒྱལ་ཡོངས་མི་དམངས་ཀྱི་འཐུས་མི་དང་རྒྱལ་ཡོངས་མི་དམངས་འཐུས་མི་ཚོགས་ཆེན་གྱི་རྒྱུན་ལས་ཨུ་ཡོན་ལྷན་ཁང་གི་ཨུ་ཡོན། རྒྱལ་ཡོངས་མི་དམངས་འཐུས་མི་ཚོགས་ཆེན་མི་རིགས་ཨུ་ཡོན་ལྷན་ཁང་གི་ཨུ་ཡོན་གཞོན་པ། སྐབས་བརྒྱད་པའི་རྒྱལ་ཡོངས་མི་དམངས་འཐུས་མི་ཚོགས་ཆེན་མི་དམངས་ཀྱི་བློ་འདྲི་ས་བཅས་ཀྱི་འགན་བཞེས།
བརྩམས་ཆོས།[རྩོམ་སྒྲིག]
༡༩༩༠ལོར་ཚད་ཉིད་རིག་པའི་བརྩམས་ཆོས《རྩོད་སྒྲུབ་རིག་པའི་འཚོལ་ཞིབ་གསར་བ》དཔར་སྐྲུན་མཛད། ༡༩༩༤ལོར་ཁོང་གི་ཚད་ཉིད་རིག་པའི་བརྩམས་ཆོས་གཉིས་པ《ཟླ་བའི་གོ་ལའི་སྟེང་གཤེར་གཟུགས་ཀྱི་ཆུ་ཡོད》ཅེས་པ་དཔར་སྐྲུན་མཛད། ༡༩༩༧ལོར་ཁོང་གིས་གཙོ་སྒྲིག་མཛད་པའི《ཀྲུང་གོའི་མི་རིགས་རང་སྐྱོངས་ཁུལ་མ་འཇོག་བྱེད་པའི་ཕྱོགས་བསྟོན》《ཀྲུང་གོའི་མི་རིགས་ཁྲིམས་སྐྱོངས་རྩོམ་ཡིག་གཅེས་བསྡུས》ཞེས་པ་དཔར་སྐྲུན་མཛད། ༡༩༩༨ལོར་ཅང་ཙེ་མིན་གྱིས་པའི་ཏའི་ཧ་རུ་ཕུན་ཚོགས་དབང་རྒྱལ་དང་ཁོང་གི་བཟའ་ཟླ་གཉིས་ལ་འཇལ་ཕྲལ་མནང་། ༢༠༠༤ལོ་ནས་ཕུན་ཚོགས་དབང་རྒྱལ་གྱིས་ཧུའུ་ཅིན་ཐའོ་ལ་འཕྲིན་ཡིག་ཐེངས་མང་བསྐུར་མནང་མཛད་ནས་ཀྲུང་དབྱང་དང་ཏྰ་ལའི་བླ་མ་ཞི་བའི་གྲོས་མོལ་བྱས་ཏེ་བོད་ཀྱི་གནད་དོན་ཐག་བཅོད་བྱེད་རེ་མནང་བའི་བསམ་ཚུལ་གསུང་།